18 Μαρτίου, 2020 - Γ Παθολογική Κλινική Ερρiκος Ντυνάν Hospital Center\narchive-title Ημερήσια Αρχείοθέτηση: 18 Μαρτίου, 2020\nΗμερήσια Αρχείοθέτηση: 18 Μαρτίου, 2020\nΒρίσκεστε εδώ: Αρχική \_ 2020 \_ Μάρτιος \_ 18\nΝέα Έρευνα Διαχωρίζει το Διαβήτη Τύπου 1 σε Δύο Παθήσεις\nΟι δύο συχνότεροι τύποι διαβήτη σήμερα είναι ο διαβήτης τύπου 1 και ο διαβήτης τύπου 2. Μία νέα έρευνα, ωστόσο, δείχνει ότι ο διαβήτης τύπου 1 μπορεί ουσιαστικά να χωρίζεται σε δύο διαφορετικές παθήσεις, γεγονός που σημαίνει ότι τα είδη του διαβήτη είναι περισσότερα απ’ όσα πιστεύαμε μέχρι σήμερα. Οι ασθενείς με διαβήτη έχουν συνήθως […]\nΠως να Ξεχωρίσετε τον COVID-19 από τη Γρίπη, το Κρυολόγημα και τις Αλλεργίες\nΑν έχετε καταρροή ή ερεθισμό των οφθαλμών, τότε δεν πάσχετε από COVID-19. Αντιθέτως, αν παρουσιάζετε ξηρό βήχα, αίσθημα κόπωσης και πυρετό, μάλλον πρέπει να εξεταστείτε για λοίμωξη με τον SARS-CoV-2. Ωστόσο, η παρουσία των παραπάνω συμπτωμάτων δεν είναι ειδική για τον COVID-19, καθώς τα παραπάνω συμπτώματα εμφανίζονται και σε άλλες παθήσεις, όπως η εποχική γρίπη. […]\nΤο Στέλεχος του SARS-CoV-2 που Κυκλοφορεί Σήμερα είναι Περισσότερο Μολυσματικό σε Σχέση με το Αρχικό\nΤο στέλεχος του SARS-CoV-2 που κυκλοφορεί σήμερα παγκοσμίως μολύνει τα ανθρώπινα κύτταρα ευκολότερα σε σχέση με το αρχικό στέλεχος που πρωτοεμφανίστηκε στην Κίνα, σύμφωνα με μία νέα μελέτη που δημοσιεύτηκε στο επιστημονικό περιοδικό Cell. Η νέα έρευνα δείχνει επίσης ότι η μετάλλαξη αυτή αυξάνει τη μεταδοτικότητα του ιού σε πραγματικές συνθήκες, αν και αυτό ακόμα δεν έχει αποδειχθεί. «Τα δεδομένα δείχνουν ότι υπάρχει μία μετάλλαξη που βοηθά τον πολλαπλασιασμό του ιού, με αποτέλεσμα να υπάρχει μεγαλύτερο ιικό φορτίο», είπε ο Anthony Fauci, επικεφαλής των ΗΠΑ για τις λοιμώξεις, σχολιάζοντας τα αποτελέσματα της έρευνας στο Journal of the American Medical Association. «Ακόμα δεν γνωρίζουμε αν το στέλεχος προκαλεί σοβαρότερη νόσηση ή όχι. Φαίνεται ότι ο ιός μπορεί να πολλαπλασιαστεί ταχύτερα και μεταδίδεται ευκολότερα, ωστόσο ακόμα προσπαθούμε να εξερευνήσουμε αν αυτό επηρεάζει την πορεία της πανδημίας», πρόσθεσε. Μία ομάδα ερευνητών από το Los Alamos National Laboratory στο Νέο Μεξικό και το Duke University στη Βόρεια Καρολίνα, συνεργάστηκαν με την ερευνητική ομάδα Genomics UK από το University of Sheffield με σκοπό να αναλύσουν δείγματα του ιού από τη βάση δεδομένων GISAID. Όπως διαπίστωσαν, το νέο στέλεχος, που λέγεται “D614G”, φέρει μία μικρή αλλά σημαντική αλλαγή στην πρωτεΐνη spike η οποία βρίσκεται στην επιφάνεια […]\nΗ Υδροξυχλωροκίνη Μειώνει Σημαντικά τη Θνησιμότητα του COVID-19 (Νέα Έρευνα)\nΗ θεραπεία με υδροξυχλωροκίνη μειώνει τα ποσοστά θνησιμότητας των ασθενών που νοσηλεύονται για COVID-19, χωρίς να προκαλεί ανεπιθύμητες ενέργειες από την καρδιά, σύμφωνα με τις παρατηρήσεις μίας νέας έρευνας. Η έρευνα διεξήχθη από επιστήμονες στο Henry Ford Health System και δημοσιεύτηκε στο International Journal of Infectious Diseases. Κατά την ανάλυση των δεδομένων από 2.541 ασθενείς που νοσηλεύτηκαν σε 6 νοσοκομεία στο διάστημα 10 Μαρτίου μέχρι 2 Μαΐου 2020, οι επιστήμονες διαπίστωσαν ότι τα ποσοστά θνησιμότητας στους ασθενείς που έλαβαν υδροξυχλωροκίνη ως μονοθεραπεία ήταν 13%. Αντίστοιχα, στους ασθενείς που δεν πήραν το παραπάνω φάρμακο, το αντίστοιχο ποσοστό ήταν 26.4%. Κανένας από τους ασθενείς δεν είχε σοβαρά καρδιακά προβλήματα στην αρχή της έρευνας. Ωστόσο, οι επιστήμονες παρακολούθησαν την καρδιακή υγεία των εθελοντών, καθώς οι επιπλοκές στην καρδιά ήταν ένας από τους λόγους που το φάρμακο είχε απορριφθεί ως θεραπεία για τον COVID-19 στο παρελθόν. Οι ασθενείς στους οποίους χορηγήθηκε υδροξυχλωροκίνη πληρούσαν συγκεκριμένα κριτήρια, τα οποία είχαν καθοριστεί από το τμήμα λοιμώξεων του Henry Ford. Η πλειοψηφία των ασθενών έλαβε το φάρμακο άμεσα μετά την εισαγωγή τους στο νοσοκομείο. Συγκεκριμένα, το 82% έλαβε υδροξυχλωροκίνη μέσα σε 24 ώρες, ενώ το 91% έλαβε το φάρμακο εντός 48 ωρών. Όλοι οι ασθενείς της έρευνας ήταν […]\nΤεχνητό Αντίσωμα Εξετάζεται στη Θεραπεία και Πρόληψη του COVID-19\nΟ SARS-CoV-2, δηλαδή ο νέος κορονοϊός που ευθύνεται για την πανδημία, εισέρχεται στα κύτταρα χρησιμοποιώντας τον υποδοχέα του μετατρεπτικού ενζύμου της αγγειοτενσίνης 2 (ACE2). Ο υποδοχέας ACE2 εντοπίζεται στην επιφάνεια των κυττάρων που βρίσκονται στους αεραγωγούς και τους πνεύμονες. Μετά την εισπνοή των σωματιδίων του ιού, οι πρωτεΐνες spike που βρίσκονται στην εξωτερική επιφάνεια του ιού προσδένονται στον υποδοχέα, γεγονός που του επιτρέπει να εισέλθει στα κύτταρα και να προκαλέσει νόσηση. Άλλοι κορονοϊοί, μεταξύ των οποίων και ο ιός που ευθύνεται για την επιδημία του SARS το 2002, προσδένονται επίσης στον υποδοχέα ACE2. Ωστόσο, ο SARS-CoV-2 προσδένεται ισχυρότερα στον υποδοχέα αυτό, γεγονός που μπορεί πιθανώς να εξηγήσει την υψηλή του μολυσματικότητα. Μία ομάδα ερευνητών από το Tulane University στη Νέα Ορλεάνη, ανέπτυξε ένα αντίσωμα που δεν επιτρέπει στον ιό να προσδεθεί στον υποδοχέα ACE2, προλαμβάνοντας έτσι τη λοίμωξη. Στην έρευνά τους, η οποία δημοσιεύτηκε στο επιστημονικό περιοδικό bioRxiv, οι ερευνητές υποστήριξαν ότι οι επαγγελματίες υγείας μπορούν να χορηγήσουν το αντίσωμα τόσο πριν όσο και μετά την έκθεση στον SARS-CoV-2. Το αντίσωμα έχει μάλιστα ιδιαίτερη χρησιμότητα για τους ασθενείς που δεν μπορούν να εμβολιαστούν για λόγους υγείας. Ένας Παραπλανητικός Υποδοχέας Σε μία προσπάθεια να παραπλανήσουν τον ιό, οι ερευνητές της παρούσας […]\nΣύνδρομο MIS-C στα Παιδιά με COVID-19: Νέα Δεδομένα\nΟι γιατροί και οι γονείς πρέπει να είναι ιδιαίτερα προσεκτικοί για την εμφάνιση συμπτωμάτων του συνδρόμου MIS-C στα παιδιά που έχουν διαγνωστεί ή εκτεθεί στον COVID-19, σύμφωνα με τις παρατηρήσεις μίας νέας έρευνας που δημοσιεύτηκε στο New England Journal of Medicine. Το MIS-C είναι ένα φλεγμονώδες σύνδρομο που επηρεάζει 2 ή περισσότερα οργανικά συστήματα και εμφανίζεται συνήθως ως επιπλοκή της λοίμωξης ή έκθεσης στον COVID-19. Η έρευνα εξέτασε συνολικά 186 παιδιά με MIS-C από τις ΗΠΑ, εκ των οποίων 27 από τη Νέα Υόρκη, από τις 16 Μαρτίου μέχρι τις 20 Μαΐου. Το άρθρο περιγράφει τα κλινικά χαρακτηριστικά, τις θεραπείες και την πορεία των ασθενών με MIS-C. «Η έρευνά μας προσφέρει νέα στοιχεία για τις επιδράσεις του COVID-19 στα παιδιά», είπε ο καθηγητής Lawrence C. Kleinman, επικεφαλής του Division of Population Health, Quality and Implemenetation Sciences από το Rutgers Robert Wood Johnson Medical School. «Πλέον γνωρίζουμε ότι η αντίληψη που υπήρχε στην αρχή της πανδημίας, δηλαδή ότι τα παιδιά δεν μπορούν να νοσήσουν από COVID-19, είναι λανθασμένη. Ορισμένα παιδιά μπορεί να παρουσιάσουν σοβαρή νόσηση». «Στο παρόν άρθρο αναφέρονται αρκετά περιστατικά όπου, ακόμα και επί απουσίας ισχυρών δεδομένων, οι γιατροί κατάφεραν να ανακαλύψουν θεραπείες και φάρμακα που χρησιμοποιούνται για άλλες παθήσεις, […]\nΓιατί είναι Σημαντικό να Μην Παρακάμψουμε Στάδια στην Ανάπτυξη ενός Εμβολίου για τον COVID-19;\nΗ ανάπτυξη και κυκλοφορία ενός εμβολίου για τον COVID-19 μέχρι το τέλος του έτους αποτελεί ένα στόχο που αρκετοί άνθρωποι προσδοκούν με ενθουσιασμό. Αν και ένα εμβόλιο θα περιορίσει σίγουρα σε μεγάλο βαθμό την πανδημία, είναι σημαντικό η ανάπτυξη να ακολουθήσει όλα τα απαιτούμενα στάδια, καθώς η παράκαμψη ορισμένων από αυτά μπορεί να προκαλέσει προβλήματα και αμφιβολίες αναφορικά με την ασφάλεια, κυρίως, του εμβολίου. Η συρρίκνωση της διάρκειας των ερευνών και η βιαστική έγκριση των εμβολίων μπορεί να εκθέσουν το κοινό σε αχρείαστους κινδύνους. Αν και οι προκλινικές δοκιμές που έχουν ως στόχο να εξετάσουν την ασφάλεια και την αποτελεσματικότητα των νέων εμβολίων περιλαμβάνουν συνήθως δεκάδες χιλιάδες εθελοντές, δεν γνωρίζουμε σήμερα αν ο αριθμός αυτός θα είναι αρκετά μεγάλος ή αν η διάρκεια των μελετών θα είναι τέτοια ώστε να διασφαλίζει την ασφάλεια ενός εμβολίου που θα χορηγηθεί σε δισεκατομμύρια άτομα παγκοσμίως. Καταλαβαίνουμε ότι αν το νέο εμβόλιο προκαλεί ανεπιθύμητες ενέργειες με συχνότητα 1 στους 1000, αυτό σημαίνει ότι αν χορηγηθεί σε 100 εκατομμύρια άτομα, τα 100.000 θα παρουσιάσουν ανεπιθύμητες ενέργειες. Εκτός από τις αμφιβολίες σχετικά με την ασφάλεια του εμβολίου, υπάρχουν και άλλοι λόγοι να είμαστε σκεπτικοί, ειδικά για τον COVID-19. Ορισμένα εμβόλια μπορεί να επιδεινώσουν τη λοίμωξη αντί […]\nΕντερικό Μικροβίωμα και COVID-19: Υπάρχει Σύνδεση;\nΤο εντερικό μικροβίωμα έχει συνδεθεί στο παρελθόν με μία σειρά παθήσεις. Από το διαβήτη τύπου 2 μέχρι την κατάθλιψη, οι επιστήμονες έχουν διαπιστώσει ότι η σύνθεση των μικροβίων που βρίσκονται στο έντερο του ανθρώπου μπορεί να επηρεάσει την πορεία των παραπάνω παθήσεων. Μία πρόσφατη μελέτη εξέτασε τη σύνδεση ανάμεσα στην υγεία των πνευμόνων και το εντερικό μικροβίωμα. Αν και εκ πρώτης όψεως, δεν φαίνεται να υπάρχει σύνδεση ανάμεσα στο έντερο και τον COVID-19, υπάρχουν αρκετοί λόγοι που συνιστούν ότι η αλληλεπίδραση αυτή δεν είναι απίθανη. Αρχικά, τα συμπτώματα του γαστρεντερικού συστήματος είναι αρκετά κοινά στους ασθενείς με COVID-19. Μία έρευνα παρατήρησε, μάλιστα, ότι πάνω από το 50% των ασθενών που νοσούν από τον ιό παρουσιάζουν συμπτώματα όπως διάρροια και έμετο. Μία άλλη πιθανή σύνδεση ανάμεσα στο νέο κορονοϊό και το έντερο αφορά του ACE2 υποδοχείς. Οι υποδοχείς αυτοί χρησιμοποιούνται από τον SARS-CoV-2 προκειμένου να εισέλθει στα κύτταρα. Εκφράζονται σε διαφορετικά όργανα, μεταξύ των οποίων οι πνεύμονες και ο γαστρεντερικός σωλήνας. Σήμερα γνωρίζουμε επίσης ότι σωματίδια του ιού είναι δυνατό να βρίσκονται και στα κόπρανα των ασθενών με COVID-19. Στη νέα έρευνά τους, η οποία δημοσιεύτηκε στο επιστημονικό περιοδικό Virus Research, οι επιστήμονες εξερεύνησαν το το ρόλο του εντερικού μικροβιώματος τόσο […]\nΓιατί Μειώνεται η Μέση Ηλικία των Περιστατικών του COVID-19;\nΗ μέση ηλικία των περιστατικών του COVID-19 παρουσιάζει μείωση τους τελευταίους μήνες. Γιατί όμως συμβαίνει αυτό; Αυτή τη στιγμή υπάρχουν 3 διαφορετικές θεωρίες που μπορούν να εξηγήσουν το παραπάνω φαινόμενο. Περισσότερες Εξετάσεις Καθώς εξετάζεται όλο και μεγαλύτερο κομμάτι του πληθυσμού μπορούμε πλέον να διαγνώσουμε ηπιότερες ή ακόμα και ασυμπτωματικές λοιμώξεις. Στην αρχή της πανδημίας, οι διαγνωστικές εξετάσεις είχαν περιοριστεί στους ασθενείς που παρουσίαζαν σοβαρή νόσηση. Καθώς οι ηλικιωμένοι ήταν αυτοί που νοσούσαν συχνότερα από τον ιό, η μέση ηλικία των περιστατικών ήταν αρκετά υψηλή. Ωστόσο, σήμερα εξετάζονται όλο και περισσότερα άτομα κάθε ηλικίας. Σε ορισμένα νοσοκομεία έχουν γίνει μάλιστα εξετάσεις σε όλο το προσωπικό. Αυτό σημαίνει ότι μπορούμε πλέον να διαγνώσουμε περισσότερες ήπιες λοιμώξεις σε νεαρά άτομα, οι οποίες είχαν παραμείνει αδιάγνωστες στην αρχή της πανδημίας. Καθώς ανακαλύπτουμε όλο και περισσότερες λοιμώξεις, η μέση ηλικία μειώνεται παρά το γεγονός ότι η πανδημία ουσιαστικά δεν μεταβάλλεται. Αν η μέση ηλικία των περιστατικών παρουσίασε μείωση αποκλειστικά ως αποτέλεσμα των περισσότερων διαγνωστικών εξετάσεων, τότε θα συμβούν τα παρακάτω: Θα αυξηθεί ο αριθμός των περιστατικών που διαγιγνώσκονται σε όλες τις ηλικιακές ομάδες. Οι θετικές εξετάσεις θα μειωθούν σταδιακά σε όλες τις ηλικιακές ομάδες. Καθώς αυξάνονται οι εξετάσεις στο εργασιακό περιβάλλον, θα μειθεί ο αριθμός […]\nΝέα Έρευνα: Ορισμένοι Ασθενείς που Αναρρώνουν από COVID-19 έχουν Αδρανοποιητικά Αντισώματα\nΚαθώς η πανδημία του COVID-19 συνεχίζεται, οι επιστήμονες εργάζονται πυρετωδώς στην ανάπτυξη νέων θεραπειών και εμβολίων. Ένα σημαντικό κομμάτι της έρευνας έχει επικεντρωθεί στη μελέτη των αντισωμάτων που βρίσκονται στο αίμα των ασθενών που ανάρρωσαν από COVID-19. Τα αντισώματα είναι μόρια που παράγονται από το ανοσοποιητικό σύστημα με σκοπό να αντιμετωπίσει μία λοίμωξη. Ορισμένες ερευνητικές ομάδες εξετάζουν αν τα αντισώματα για τον SARS-CoV-2 είναι δυνατό να απομονωθούν και να χορηγηθούν ως θεραπεία σε ασθενείς που νοσούν από COVID-19. Άλλοι επιστήμονες ασχολούνται με τη δομή και τη λειτουργία των αντισωμάτων αυτών με σκοπό να διευκολυνθεί η ανάπτυξη εμβολίων. Τα σωματίδια του SARS-CoV-2 φέρουν πρωτεΐνες σχήματος καρφιού οι οποίες βρίσκονται στην εξωτερική επιφάνεια του ιού. Οι πρωτεΐνες αυτές προσκολλώνται στα ανθρώπινα κύτταρα και στη συνέχεια υφίστανται δομικές αλλαγές οι οποίες επιτρέπουν τη σύντηξη της μεμβράνης του ιού με την κυτταρική μεμβράνη. Ακολούθως, τα γονίδια του ιού εισέρχονται στο κύτταρο-ξενιστή, αντιγράφονται και παράγουν περισσότερους ιούς. Ορισμένα βακτήρια που εξετάζονται σήμερα έχουν σχεδιαστεί με σκοπό την παραγωγή αντισωμάτων για την πρωτεΐνη spike του ιού. Η πρόσδεση των αντισωμάτων στη πρωτεΐνη πιθανώς δεν θα επιτρέπει στον ιό να μολύνει ανθρώπινα κύτταρα. Προκειμένου να κατανοήσουν καλύτερα τι συμβαίνει με τα αντισώματα που παράγονται φυσιολογικά μετά από […]\nΗπιότερα τα Συμπτώματα του COVID-19 στα Παιδιά\nΗ πλειοψηφία των παιδιών που νόσησαν από COVID-19 κατά τους 4 πρώτους μήνες της πανδημίας είχαν καλύτερη κλινική πορεία σε σχέση με τους ενήλικες, σύμφωνα με τις παρατηρήσεις μίας νέας έρευνας που εξέτασε δεδομένα από 26 χώρες. Η έρευνα διεξήχθη από επιστήμονες στο Long School of Medicine από το Πανεπιστήμιο του Τέξας και αποτελεί τη μεγαλύτερη συστηματική μελέτη για παιδιά και ενήλικες με COVID-19 μέχρι σήμερα. Τα αποτελέσματά της δημοσιεύτηκαν στο επιστημονικό περιοδικό The Lancet. Οι σημαντικότερες παρατηρήσεις των ερευνητών συνοψίζονται παρακάτω: Το 19% των παιδιατρικών ασθενών με COVID-19 δεν παρουσίασε συμπτώματα. Το 21% παρουσίασε βλάβες στους πνεύμονες κατά την ακτινογραφία. Το 5.6% είχε συνοδές λοιμώξεις, όπως γρίπη, ταυτόχρονα με τον COVID-19. Το 3.3% εισήχθη στη ΜΕΘ. Καταγράφηκαν συνολικά 7 θάνατοι. «Τα δεδομένα μας προέρχονται από 131 έρευνες οι οποίες εξέτασαν συνολικά 7.780 παιδιά», είπε ο επικεφαλής της έρευνας Alvaro Moreira, MD, MSc, βοηθός καθηγητή παιδιατρικής στο UT Health San Antonio. «Στην έρευνά μας αναφέρουμε τα συχνότερα συμπτώματα, ποσοτικοποιούμε τα εργαστηριακά ευρήματα και περιγράφουμε τα παθολογικά ευρήματα στις ακτινογραφίες των παιδιών με COVID-19», είπε ο Dr Moreira. «Επιπλέον, συνοψίζουμε τις θεραπείες που χορηγήθηκαν και δίνουμε τα πρώτα δεδομένα για το νέο πολυσυστηματικό φλεγμονώδες σύνδρομο στα παιδιά». Συμπτώματα Τα συχνότερα συμπτώματα […]\nΝέα Έρευνα από την Ελλάδα για την Κολχικίνη στον COVID-19\nΗ κολχικίνη, ένα αντιφλεγμονώδες φάρμακο που χρησιμοποιείται στη θεραπεία της ουρικής και της ρευματοειδούς αρθρίτιδας έχει πιθανώς χρησιμότητα στη θεραπεία του COVID-19, σύμφωνα με τα αποτελέσματα μίας τυχαιοποιημένης κλινικής μελέτης. Η έρευνα προέρχεται από την Ελλάδα και είχε τίτλο “Greek Study in the Effects of Colchicine in COVID-19 Complications Prevention” ή GRECCO-19. Οι ερευνητές χώρισαν τυχαία 105 ασθενείς με COVID-19 σε δύο ομάδες εκ των οποίων η μία έλαβε την τυπική αγωγή για 3 εβδομάδες ενώ η άλλη έλαβε την τυπική αγωγή σε συνδυασμό με κολχικίνη. Όπως διαπίστωσαν οι επιστήμονες, ο χρόνος μέχρι την κλινική επιδείνωση παρουσίασε βελτίωση στην ομάδα που έπαιρνε κολχικίνη, αν και δεν παρατηρήθηκαν σημαντικές διαφορές στους βιοδείκτες της φλεγμονής και της καρδιακής λειτουργίας. «Η κολχικίνη είναι ένα παλιό φάρμακο που χρησιμοποιείται για τις αντιφλεγμονώδεις και τις αντιμιτωτικές του ιδιότητες», είπε ο επικεφαλής της έρευνας Σπυρίδων Δευτεραίος, MD, PhD, καθηγητής καρδιολογίας στο Αττικό Νοσοκομείο και το Καποδιστριακό Πανεπιστήμιο της Αθήνας. «Αν και η έρευνά μας δεν εξέτασε το μηχανισμό δράσης, πιστεύουμε ότι οι θετικές επιδράσεις από τη χορήγηση του φαρμάκου αποδίδονται στις αντιφλεγμονώδεις ιδιότητές του, καθώς και στις αντιθρομβωτικές δράσεις που παρατηρήθηκαν τόσο στον πληθυσμό της έρευνάς μας όσο και στη βιβλιογραφία», πρόσθεσε. Η έρευνα δημοσιεύτηκε στο […]\nΜπορεί η Ρύθμιση της Αρτηριακής Πίεσης να Προστατεύσει από την Άνοια;\nΣήμερα, οι περισσότεροι γιατροί και ασθενείς γνωρίζουν τους κινδύνους από την αρρύθμιστη υπέρταση. Η τελευταία, εφόσον δεν αντιμετωπιστεί, μπορεί να αυξήσει τον κίνδυνο εμφράγματος του μυοκαρδίου και εγκεφαλικού επεισοδίου. Νέα δεδομένα δείχνουν, ωστόσο, ότι η ρύθμιση της αρτηριακής πίεσης μπορεί να μειώσει τον κίνδυνο έκπτωσης των γνωστικών λειτουργιών και άνοιας. Η Υπέρταση Αποτελεί Παράγοντα Κινδύνου για την Έκπτωση των Γνωστικών Λειτουργιών και την Άνοια Στις γνωστικές λειτουργίες περιλαμβάνεται η σκέψη, η μνήμη, η ομιλία, η προσοχή, μεταξύ άλλων. Οι επιστήμονες γνωρίζουν εδώ και αρκετά χρόνια ότι η υπέρταση συνδέεται με αυξημένο κίνδυνο έκπτωσης των γνωστικών λειτουργιών και άνοιας. Ωστόσο, αν και η υπέρταση αποτελεί παράγοντα κινδύνου, αυτό δεν σημαίνει απαραίτητα ότι η αντιμετώπισή της μπορεί να μειώσει τον κίνδυνο εμφάνισης άνοιας. Στην ιατρική, αρκετοί παράγοντες συνδέονται μεταξύ τους με σχέσεις που δεν είναι αιτίας-αποτελέσματος. Το παραπάνω ερώτημα μπορεί να απαντηθεί, επομένως, μόνο με τυχαιοποιημένες, διπλά τυφλές, ελεγχόμενες μελέτες. Οι Προηγούμενες Έρευνες Δεν Έδωσαν Σαφείς Απαντήσεις Αρκετές έρευνες έχουν προσπαθήσει να δώσουν απάντηση στο παραπάνω ερώτημα. Η πιο πρόσφατη από αυτές ήταν η SPRINT-MIND, η οποία είχε σχεδιαστεί ειδικά για να εξετάσεις τις επιδράσεις που έχει η μείωση της αρτηριακής πίεσης στον κίνδυνο εμφάνισης άνοιας και έκπτωσης των γνωστικών λειτουργιών. Η […]\nΑυτοάνοση Πνευμονική Νόσος: Γιατί είναι Σημαντικό να Διαγιγνώσκεται Εγκαίρως;\nΈνας άνδρας που διαγνώστηκε με ρευματοειδή αρθρίτιδα πριν 5 χρόνια επισκέπτεται το ρευματολόγο του για το ετήσιο τσεκ-απ. Ευτυχώς, η αρθρίτιδά του έχει ρυθμιστεί καλά με τα φάρμακα. Μπορεί να περπατήσει και να επιτελέσει τις καθημερινές του δραστηριότητες χωρίς να νιώθει πόνο. Ωστόσο, τους τελευταίους 6 μήνες νιώθει δύσπνοια όταν ανεβαίνει σκάλες, ενώ παρουσιάζει επίσης ξηρό βήχα. Κάνει εξετάσεις για COVID-19 και διαπιστώνεται ότι δεν έχει μολυνθεί με τον ιό. Ωστόσο, η αξονική τομογραφία αναδεικνύει ίνωση στους πνεύμονες, η οποία πιθανώς συνδέεται με τη ρευματοειδή αρθρίτιδα. «Μπορώ επιτέλους να περπατήσω κανονικά, αλλά τώρα νιώθω δύσπνοια στο περπάτημα», είπε ο ασθενής, τον οποίο ο γιατρός παρέπεμψε σε ένα πνευμονολόγο. Τι είναι η Αυτοάνοση Πνευμονική Νόσος; Ο παραπάνω ασθενής αποτελεί παράδειγμα μίας σπάνιας αλλά ιδιαίτερα σοβαρής επιπλοκής που σχετίζεται με τα ρευματικά ή τα αυτοάνοσα νοσήματα, όπως: Η ρευματοειδής αρθρίτιδα, μία φλεγμονώδης νόσος που επηρεάζει τις αρθρώσεις Η συστηματική σκλήρυνση (σκληρόδερμα), μία ινωτική νόσος που επηρεάζει το δέρμα Η δερματομυοσίτιδα, η οποία προκαλεί φλεγμονή στους μύες και το δέρμα Ο συστηματικός ερυθηματώδης λύκος, μία φλεγμονώδης νόσος που επηρεάζει διάφορα όργανα του σώματος, όπως οι αρθρώσεις, οι νεφροί και το δέρμα Η επιπλοκή αυτή έχει διάφορα ονόματα: αυτοάνοση πνευμονική νόσος, διάμεση πνευμονική νόσος […]\nΓιατί Ορισμένοι Ασθενείς Κινδυνεύουν Περισσότερο από τον COVID-19; Νέα Δεδομένα Κυτταρικών Αναλύσεων\nΣήμερα υπάρχουν πλέον αρκετά δεδομένα που δείχνουν ότι ο SARS-CoV-2, δηλαδή ο νέος κορονοϊός, επηρεάζει με διαφορετικό τρόπο κάθε άτομο. Σχεδόν το 80% των ασθενών που μολύνονται με τον ιό παρουσιάζει ήπια ή καθόλου συμπτώματα, δηλαδή αντιμετωπίζει τον ιό χωρίς να χρειαστεί να νοσηλευτεί. Οι παράγοντες κινδύνου για την εμφάνιση σοβαρής νόσησης περιλαμβάνουν το ανδρικό φύλο, την προχωρημένη ηλικία και τα υποκείμενα νοσήματα, μεταξύ άλλων. Προς το παρόν δεν γνωρίζουμε, ωστόσο, ποιοι είναι οι μηχανισμοί μέσω των οποίων τα παραπάνω αυξάνουν τον κίνδυνο σοβαρής νόσησης. Ορισμένοι ειδικοί υποστηρίζουν ότι η υπερβολική ενεργοποίηση του ανοσοποιητικού συστήματος ως απόκριση στον ιό αποτελεί την κύρια αιτία των βλαβών που προκαλεί ο COVID-19 στους πνεύμονες και τα υπόλοιπα όργανα του σώματος. Μία ομάδα επιστημόνων από το Center for Digital Health του Berlin Institute of Health (BIH) και το Charité – Universitätsmedizin Berlin στη Γερμανία θέλησε να εξερευνήσει τα μοριακά αίτια της υπερβολικής αυτής ανοσιακής απόκρισης. Τα αποτελέσματα της έρευνάς τους δημοσιεύτηκαν στο επιστημονικό περιοδικό Nature Biotechnology. Ο καθηγητής Roland Eils, επικεφαλής και διευθυντής του Center for Digital Health ήταν ένας από τους 5 συγγραφείς της μελέτης. Αναλύοντας Κύτταρα Ένα προς Ένα Θέλοντας να εξερευνήσουν τον τρόπο που αλληλεπιδρούν και επικοινωνούν μεταξύ τους διάφορα κύτταρα, […]\nΔείκτης Διασποράς Κ: Όσα Πρέπει να Γνωρίζετε\nΠριν λίγους μήνες δεν είχαμε ακούσει ποτέ τον δείκτη R. Σήμερα, ως αποτέλεσμα της πανδημίας του COVID-19, οι περισσότεροι άνθρωποι έχουν ακούσει τον παραπάνω δείκτη και γνωρίζουν ότι αποτελεί μέτρο για την ταχύτητα εξάπλωσης ενός παθογόνου. Ο δείκτης R χρησιμοποιείται σήμερα από τις κυβερνήσεις αρκετών χωρών παγκοσμίως προκειμένου να εκτιμήσουν το ρυθμό εξάπλωσης της πανδημίας και να αποφασίσουν αν πρέπει να εφαρμόσουν ή να άρουν διάφορα μέτρα. Μόλις, λοιπόν μάθαμε τι ακριβώς είναι ο δείκτης R, εμφανίστηκε ένας άλλος δείκτης, ο οποίος βρίσκεται αυτή τη στιγμή στο επίκεντρο του ενδιαφέροντος. Ο λόγος, φυσικά για τον δείκτη Κ. Τι είναι όμως ο δείκτης Κ και γιατί απασχολεί τους επιστήμονες; Όπως γνωρίζουμε, ο δείκτης R αντιπροσωπεύει τον αριθμό των ατόμων που μπορεί να μολύνει ένας φορέας του παθογόνου. Αν το R είναι πάνω από 1, ο αριθμός των περιστατικών αυξάνεται. Ο στόχος των περισσοτέρων μέτρων πρόληψης είναι να μειωθεί το R κάτω από 1, που σημαίνει ότι τα περιστατικά του ιού μειώνονται. Στην αρχή της επιδημίας του COVID-19, το R φτάνει συνήθως σε υψηλές τιμές (3 ή και παραπάνω). Αυτό σημαίνει ότι κατά μέσο όρο, ο κάθε φορέας του ιού, μολύνει άλλα 3 άτομα. Ο Μέσος Όρος Δεν Αρκεί Ο δείκτης R […]\nΓιατί τα Ποσοστά της Νόσου Alzheimer είναι Υψηλότερα στις Γυναίκες; Ο Ρόλος των Ορμονών\nΟι γυναίκες μέσης ηλικίας έχουν αυξημένο κίνδυνο να παρουσιάσουν βλάβες του εγκεφάλου που συνδέονται με νόσο Alzheimer σε σχέση με τους άνδρες, ακόμα κι αν δεν συνοδεύονται από διαφορές στη σκέψη και τη μνήμη. Το φαινόμενο αυτό αποδίδεται πιθανώς στις ορμονικές αλλαγές που συμβαίνουν κατά την εμμηνόπαυση και ιδιαίτερα στη μείωση των οιστρογόνων, όπως διαπίστωσε μία νέα έρευνα που δημοσιεύτηκε στο επιστημονικό περιοδικό Neurology. «Σχεδόν τα 2/3 των ασθενών που πάσχουν από νόσο Alzheimer είναι γυναίκες. Μέχρι σήμερα, το φαινόμενο αυτό είχε αποδοθεί στο μεγαλύτερο προσδόκιμο ζωής των γυναικών», είπε η επικεφαλής της έρευνας Lisa Mosconi, PhD, από το Weill Cornell Medicine στη Νέα Υόρκη. «Οι παρατηρήσεις μας δείχνουν ότι υπάρχουν διάφοροι ορμονικοί παράγοντες που μπορεί να επηρεάσουν τον εγκέφαλο. Από τις απεικονιστικές εξετάσεις που κάναμε στους εθελοντές, αλλά και από τους διάφορους βιοδείκτες του εγκεφάλου, διαπιστώσαμε ότι η εμμηνόπαυση συνδέεται άμεσα με τις βλάβες που προκαλεί η νόσος Alzheimer στον εγκέφαλο». Στην έρευνα έλαβαν μέρος συνολικά 85 γυναίκες και 36 άνδρες εθελοντές με μέση ηλικία τα 52 οι οποίοι είχαν φυσιολογικές γνωστικές λειτουργίες. Στην αρχή της έρευνας όλοι οι εθελοντές είχαν παρόμοια σκορ στις εξετάσεις σκέψης και μνήμης. Επιπλέον, είχαν παρόμοια αρτηριακή πίεση και δεν είχαν οικογενειακό ιστορικό νόσου […]\nΝέα Δεδομένα για τις Νευροψυχιατρικές Επιπλοκές του COVID-19\nΜία μεγάλη έρευνα από τη Μεγάλη Βρετανία αποκάλυψε την έκταση των νευρολογικών και νευροψυχιατρικών επιπλοκών της λοίμωξης από COVID-19. Σύμφωνα με την έρευνα, αυτές μπορεί να περιλαμβάνουν εγκεφαλικό επεισόδιο, ψυχώσεις, διαταραχή της νοητικής κατάστασης και συμπτώματα που ομοιάζουν άνοια. «Οι γιατροί πρέπει να γνωρίζουν ότι οι ασθενείς με COVID-19 μπορεί να παρουσιάσουν τις παραπάνω επιπλοκές. Αντίστοιχα, στους ασθενείς που παρουσιάζουν τα προαναφερθέντα οξέα νευρολογικά και ψυχιατρικά συμπτώματα, πρέπει να εξετάζεται η διάγνωση του COVID-19», υποστήριξαν οι επιστήμονες από το CoroNerve Study Group. Η έρευνα δημοσιεύτηκε στις 25 Ιουνίου στο επιστημονικό περιοδικό Lancet Psychiatry. Διαταραχή της Νοητικής Κατάστασης, Νεοεμφανιζόμενες Ψυχώσεις Στη φάση της ταχείας εξάπλωσης της πανδημίας, ο Benedict Michael, PhD, από το Πανεπιστήμιο του Liverpool και οι συνεργάτες του, ξεκίνησαν μία διαδικτυακή πλατφόρμα της οποία ονόμασαν CoroNerve, με σκοπό να εξετάσουν την έκταση των επιπλοκών του COVID-19 στον εγκέφαλο. Από τις 2 Απριλίου μέχρι τις 26 Απριλίου, νευρολόγοι, ψυχίατροι και γιατροί της ΜΕΘ περιέγραψαν συνολικά 153 περιστατικά ασθενών με μέση ηλικία τα 71 χρόνια, οι οποίοι νοσηλεύτηκαν για COVID-19 και παρουσίασαν νευροψυχιατρικές επιπλοκές. Από τους 125 εθελοντές για τους οποίους οι επιστήμονες είχαν όλα τα κλινικά δεδομένα, οι 114 (91%) είχαν επιβεβαιωμένη λοίμωξη με SARS-CoV-2, οι 6 (5%) είχαν σχεδόν […]\nΠως να Ξεχωρίσετε τα Fake News για τον COVID-19: 5 Απλές Οδηγίες\nΑν περιηγείστε καθημερινά στα social media, κατά πάσα πιθανότητα θα έχετε παρατηρήσει περίεργους τίτλους άρθρων για τον COVID-19 τους τελευταίους μήνες. Η πανδημία του κορονοϊού συνοδεύεται από μία «πανδημία» παραπληροφόρησης η οποία έχει λάβει μεγάλες διαστάσεις προσφάτως. Η τελευταία είναι ιδιαίτερα επικίνδυνη καθώς μειώνει την εμπιστοσύνη του κοινού στο σύστημα υγείας και θέτει νέα εμπόδια στον περιορισμό της πανδημίας. Μία Απλή Αλλά Αποτελεσματική Προσέγγιση Μετά την έντονη κριτική που δέχτηκε το 2016 στις προεδρικές εκλογές των ΗΠΑ, το Facebook αποφάσισε να λάβει μέτρα για τον περιορισμό των fake news στην πλατφόρμα του. Για το σκοπό αυτό συνεργάστηκε με τον μη κερδοσκοπικό οργανισμό First Draft θέλοντας να δημιουργήσει απλές οδηγίες τις οποίες θα χρησιμοποιούν οι χρήστες για να ξεχωρίσουν τα fake news. Η πλατφόρμα κοινωνικής δικτύωσης έδειξε τα οδηγίες αυτές σε χρήστες από 14 χώρες τον Απρίλιο του 2017. Μία έρευνα που δημοσιεύτηκε στο επιστημονικό περιοδικό Proceedings of the National Academy of Sciences θέλησε να εξετάσει την αποτελεσματικότητα της παραπάνω παρέμβασης. Ερευνητές από τα Πανεπιστήμια του Princeton, του Michigan και της Washington έδειξαν τις 5 οδηγίες του Facebook σε εθελοντές από τις ΗΠΑ και την Ινδία. Στη συνέχεια, ζήτησαν από τους τελευταίους να εκτιμήσουν αν μία σειρά άρθρων ήταν fake news […]\nΝέα Έρευνα Αναδεικνύει την Παχυσαρκία ως Παράγοντα Κινδύνου για την Άνοια\nΗ παχυσαρκία συνδέεται με αυξημένο κίνδυνο άνοιας ο οποίος διατηρείται μέχρι και 15 χρόνια αργότερα, σύμφωνα με μία έρευνα από το UCL, η οποία έδειξε επίσης ότι η απώλεια βάρους μπορεί να βοηθήσει σημαντικά στον περιορισμό του παραπάνω κινδύνου. Η έρευνα δημοσιεύτηκε στο International Journal of Epidemiology και έδειξε επίσης ότι οι παχύσαρκοι ασθενείς στη μέση ηλικία διατρέχουν 31% αυξημένο κίνδυνο άνοιας συγκριτικά με αυτούς που έχουν δείκτη μάζας σώματος εντός των φυσιολογικών ορίων. Ο κίνδυνος ήταν μάλιστα περισσότερο αυξημένος για τις γυναίκες. Η Dr Dorina Cadar, επικεφαλής της έρευνας από το UCL Institute of Epidemiology & Health Care, δήλωσε: «Τα αποτελέσματα της έρευνας δείχνουν ότι η παχυσαρκία μπορεί να επηρεάσει τον κίνδυνο εμφάνισης άνοιας. Τόσο ο ΔΜΣ όσο και η περιφέρεια της μέσης πρέπει να εξετάζονται τακτικά με σκοπό να αποφευχθούν οι διαταραχές του μεταβολισμού. Κατά συνέπεια, συνίσταται η διατήρηση του σωματικού βάρους εντός φυσιολογικών τιμών μέσω υγιεινής διατροφής, φυσικής άσκησης και περιορισμού της κατανάλωσης αλκοόλ». Οι παρούσες κλινικές οδηγίες υποστηρίζουν ότι η παχυσαρκία αποτελεί ένα σημαντικό τροποποιήσιμο παράγοντα κινδύνου που συνδέεται με τον τρόπο ζωής. Ωστόσο, αρκετές έρευνες έχουν καταλήξει σε αντικρουόμενα αποτελέσματα, με ορισμένες μάλιστα να υποστηρίζουν ότι η παχυσαρκία μπορεί να έχει ακόμα και προστατευτική δράση […]\nΝέα Δεδομένα για τις Ομάδες Αίματος και τον COVID-19\nΜπορεί η ομάδα αίματος να συνδέεται με τη σοβαρότητα της λοίμωξης από COVID-19; Πρώιμα δεδομένα από γενετικές αναλύσεις έδειξαν ότι οι ασθενείς με ομάδα αίματος 0 παρουσιάζουν σπανιότερα σοβαρή λοίμωξη από COVID-19, ενώ αντίθετα οι ασθενείς με ομάδα αίματος Α κινδυνεύουν περισσότερο να εμφανίσουν σοβαρές επιπλοκές. Μία ομάδα επιστημόνων από την Ευρώπη κατάφερε να ταυτοποιήσει δύο γενετικά αλληλόμορφα που σχετίζονται με τον κίνδυνο σοβαρής λοίμωξης ή ακόμα και θανάτου μετά από μία λοίμωξη με τον ιό SARS-CoV-2. Επιπλέον, επιβεβαίωσαν ότι η ομάδα αίματος συνδέεται με τη σοβαρότητα της νόσου. Οι παρατηρήσεις τους δημοσιεύτηκαν στο επιστημονικό περιοδικό The New England Journal of Medicine και εξηγούν σε μεγάλο βαθμό γιατί ορισμένοι ασθενείς διατρέχουν αυξημένο κίνδυνο σοβαρής νόσησης από το νέο κορονοϊό. Σε 3 ανεξάρτητες έρευνες, επιστήμονες από το Columbia University, το Mazandaran University of Medical Sciences του Ιράν και ορισμένα ινστιτούτα από την Κίνα, κατέληξαν σε παρόμοια αποτελέσματα. Αναπνευστική Ανεπάρκεια στους Ασθενείς με COVID-19 Οι ακριβείς μηχανισμοί του σοβαρής λοίμωξης από COVID-19 και της σχετιζόμενης με αυτή αναπνευστικής ανεπάρκειας δεν είναι ακόμα σαφείς. Ωστόσο, έχουν ταυτοποιηθεί σήμερα ορισμένοι παράγοντες κινδύνου που συνδέονται με σοβαρότερη νόσηση, όπως η ηλικία, το ανδρικό φύλο, η υπέρταση, ο διαβήτης, η παχυσαρκία και η καρδιαγγειακή νόσος. Ο […]\nΑσυμπτωματική Μετάδοση του COVID-19: Απαντήσεις σε 5 Κοινά Ερωτήματα\nΟι εξετάσεις για τον COVID-19 και η καραντίνα των ασθενών που νοσούν από τον ιό είναι ένα καλό μέτρο για την πρόληψη της μετάδοσης του SARS-CoV-2. Ωστόσο, γνωρίζουμε σήμερα ότι ένα σημαντικό ποσοστό της μετάδοσης του ιού προέρχεται και από ασυμπτωματικούς φορείς. 1. Τι είναι ο Ασυμπτωματικός Φορέας; Ο SARS-CoV-2, δηλαδή ο ιός που ευθύνεται για τον COVID-19, μπορεί να προκαλέσει αρκετά διαφορετικά συμπτώματα. Ορισμένοι άνθρωποι που μολύνονται με τον ιό, μπορεί να μην παρουσιάσουν κανένα σύμπτωμα. Αυτοί είναι οι ασυμπτωματικοί φορείς του ιού. Μετά την αρχική μόλυνση με τον SARS-CoV-2, χρειάζονται περίπου 5-14 ημέρες μέχρι να εμφανιστούν συμπτώματα, τα οποία μπορεί να είναι από πολύ ήπια μέχρι απειλητικά για τη ζωή. Ο χρόνος από την αρχική μόλυνση μέχρι την εμφάνιση των συμπτωμάτων λέγεται προσυμπτωματική φάση. Όταν μιλάμε για ασυμπτωματική μετάδοση του SARS-CoV-2, πρακτικά αναφερόμαστε στη μετάδοση είτε από ασυμπτωματικούς φορείς είτε από ασθενείς που βρίσκονται στο προσυμπτωματικό στάδιο. 2. Ποιο είναι το Ποσοστό των Ασυμπτωματικών Φορέων; Αυτή τη στιγμή, οι εκτιμήσεις σχετικά με τον αριθμό των ασυμπτωματικών φορέων θέλουν τον αριθμό τους να βρίσκεται ανάμεσα σε 18% και 80%. Όπως βλέπουμε, το εύρος αυτό είναι αρκετά μεγάλο, καθώς αυτή τη στιγμή δεν υπάρχουν σαφή επιδημιολογικά δεδομένα και οι έρευνες […]\nWHO: Τα Εμβόλια των AstraZeneca και Moderna έχουν Ξεχωρίσει Προς το Παρόν για τον COVID-19\nΤο πειραματικό εμβόλιο της AstraZeneca είναι αυτό που βρίσκεται αυτή τη στιγμή στο πλέον προχωρημένο στάδιο των κλινικών δοκιμών, σύμφωνα με τελευταία δεδομένα από τον Παγκόσμιο Οργανισμό Υγείας (WHO). Η Βρετανική εταιρία έχει ήδη ξεκινήσει μεγάλης κλίμακας δοκιμές του εμβολίου για τον COVID-19 με ανθρώπους εθελοντές. Το εμβόλιο αναπτύχθηκε από ερευνητές στο Πανεπιστήμιο της Οξφόρδης. «Οι επιστήμονες που ασχολούνται με το παραπάνω εμβόλιο έχουν φτάσει αρκετά μακριά στο στάδιο της ανάπτυξης και αυτή τη στιγμή το εμβόλιό τους προηγείται των άλλων εμβολίων», υποστήριξε η Soumya Swaminathan από τον WHO. «Αναμένεται να έχουμε αποτελέσματα σχετικά με την αποτελεσματικότητα του εμβολίου πολύ σύντομα», τόνισε. Η Swaminathan δήλωσε επίσης ότι στη δεύτερη θέση βρίσκεται το εμβόλιο της Moderna, ενώ συνολικά εξετάζονται περισσότερα από 200 εμβόλια, εκ των οποίων τα 15 βρίσκονται στο στάδιο των κλινικών δοκιμών. «Έχουμε ενημερωθεί ότι το εμβόλιο της Moderna θα ξεκινήσει σύντομα κλινικές δοκιμές φάσης ΙΙΙ, πιθανώς στα μέση Ιουλίου, επομένως καταλαβαίνουμε ότι δεν υπολείπεται πολύ σε σχέση με το εμβόλιο της AstraZeneca», πρόσθεσε η επιστήμονας. «Αυτή τη στιγμή πάντως το εμβόλιο της AstraZeneca έχει εξεταστεί σε περισσότερους εθελοντές και έχουν προγραμματιστεί ήδη αρκετές κλινικές δοκιμές για να εξεταστεί η αποτελεσματικότητα και η ασφάλειά του». Ο WHO βρίσκεται επίσης […]\nΝευρολογικές Εκδηλώσεις του COVID-19: Τι Γνωρίζουμε Σήμερα;\nΟ COVID-19 έχει συνδεθεί με μία σειρά νευρολογικές εκδηλώσεις, μεταξύ των οποίων η ανοσμία, η κεφαλαλγία, οι διαταραχές της συνείδησης και το εγκεφαλικό επεισόδιο. Ωστόσο σήμερα, δεν γνωρίζουμε αν ο ιός SARS-CoV-2 στοχεύει άμεσα το κεντρικό νευρικό σύστημα (ΚΝΣ) ή αν τα νευρολογικά συμπτώματα αποδίδονται σε μία πιο γενικευμένη συστηματική απόκριση. 3 νέες έρευνες χρησιμοποίησαν διαφορετικές προσεγγίσεις προκειμένου να δώσουν απάντηση στο παραπάνω ερώτημα. Η πρώτη έρευνα δημοσιεύτηκε στο επιστημονικό περιοδικό The New England Journal of Medicine. Επικεφαλής ήταν ο Isaac Solomon από το Brigham and Women’s Hospital στη Βοστόνη. Η επιστημονική ομάδα χρησιμοποίησε νευροπαθολογικές τεχνικές σε συνδυασμό με ανοσοϊστοχημικές αναλύσεις και ποσοτική PCR με ανάστροφη τρανσκριπτάση (RT-qPCR). Με τις παραπάνω τεχνικές εξετάστηκαν δείγματα από εγκεφάλους 18 ασθενών που κατέληξαν από COVID-19. «Η παθολογικές επιδράσεις του COVID-19 στους πνεύμονες έχουν περιγραφεί εκτενώς, ωστόσο η παθολογία του SARS-CoV-2 σε άλλα όργανα, μεταξύ των οποίων και ο εγκέφαλος, δεν έχει αναλυθεί σε μεγάλο βαθμό, κυρίως λόγω της χαμηλής διαθεσιμότητας ιστών», είπε ο Solomon. «Η ομάδα μας είχε πρόσβαση σε εξοπλισμό και εγκεφαλικούς ιστούς ασθενών που κατέληξαν από COVID-19. Στη μελέτη μας συμμετείχαν επίσης επιστήμονες αρκετών ειδικοτήτων με ιδιαίτερο ενδιαφέρον στη μελέτη και τη θεραπεία των λοιμώξεων του ΚΝΣ». Οι νευροπαθολογικές αναλύσεις του […]\nΑνθεκτικά Μικρόβια: Γιατί είναι Επικίνδυνα για τους Ασθενείς με COVID-19;\nΟ COVID-19 έχει ήδη προκαλέσει περισσότερους από 450.000 θανάτους παγκοσμίως και κάθε μέρα μαθαίνουμε όλο και περισσότερα σχετικά με τα αίτια των παραπάνω θανάτων. Οι υπερλοιμώξεις, μία συχνή επιπλοκή κατά την οποία μία δευτερογενής βακτηριακή λοίμωξη εμφανίζεται ταυτόχρονα με την κύρια ιογενή λοίμωξη, ευθύνονται για ένα σημαντικό ποσοστό των παραπάνω θανάτων. Πρώιμα δεδομένα έδειξαν ότι το 50% περίπου των ασθενών που κατέληξαν από COVID-19 είχαν επίσης μία δευτερογενή βακτηριακή ή μυκητιασική λοίμωξη, ορισμένες από τις οποίες είναι ανθεκτικές στα αντιβιοτικά. Αρκετοί ειδικοί τόνισαν ότι οι υπερολοιμώξεις στους ασθενείς με COVID-19 δεν είναι κάτι που προκαλεί έκπληξη. Οι λοιμώξεις αυτές συχνά συνοδεύουν άλλες ιογενείς λοιμώξεις, όπως η γρίπη. Μάλιστα, ένα μεγάλο ποσοστό των θανάτων σε πανδημίες της γρίπης του παρελθόντος (μεταξύ των οποίων και η πανδημία της Ισπανικής γρίπης του 1918), αποδίδονται σε δευτερογενείς βακτηριακές λοιμώξεις, αρκετές από τις οποίες είχαν προκληθεί από ανθεκτικά βακτήρια. «Το 50% περίπου των ασθενών με COVID-19 παρουσιάζουν ανθεκτικές λοιμώξεις, επομένως το αντιβιοτικά και τα αντιμυκητιασικά φάρμακα που κυκλοφορούν σήμερα δεν είναι αποτελεσματικά», είπε η Corrie Detweller, PhD, μικροβιολόγος από το Πανεπιστήμιο του Κολοράντο. «Οι υπερλοιμώξεις δεν είναι ένα καινούριο πρόβλημα», τόνισε η επιστήμονας, «απλά αναδεικύνεται από τον COVID-19». Γιατί Εμφανίζονται Υπερλοιμώξεις στους Ασθενείς με COVID-19; […]\nAmerican Gastroenterological Association: Κανένα Όφελος από τα Προβιοτικά στις Περισσότερες Παθήσεις του Γαστρεντερικού\nΤα προβιοτικά είναι πλέον αρκετά δημοφιλή και βρίσκονται πλέον στη διατροφή αρκετών ανθρώπων. Κυκλοφορούν σε διάφορες μορφές όπως για παράδειγμα ως χάπια ή σε προϊόντα ζύμωσης όπως το γιαούρτι. Μία νέα οδηγία από το American Gastroenterological Association, ωστόσο, προειδοποιεί ότι δεν υπάρχουν επαρκή δεδομένα ερευνών που αποδεικνύουν τη χρησιμότητα των προβιοτικών στην αντιμετώπιση των περισσοτέρων παθήσεων του γαστρεντερικού. «Αν και οι οδηγίες μας αναδεικνύουν ορισμένες περιπτώσεις όπου η χορήγηση των προβιοτικών μπορεί να προσφέρει οφέλη, δείχνουν επίσης ότι δεν υπάρχουν επαρκή δεδομένα που να υποστηρίζουν τα οφέλη για τα οποία διαφημίζονται. Επιπλέον, υπάρχει σημαντική διαφοροποίηση στις επιδράσεις των προβιοτικών σκευασμάτων, ανάλογα με τη σύνθεσή τους», είπε σε μία ανακοίνωσή της η Dr Grace L. Su, γαστρεντερολόγος στο Πανεπιστήμιο του Μίσιγκαν. Τα Προβιοτικά Προσφέρουν Οφέλη Μόνο σε Συγκεκριμένες Νόσους Τα προβιοτικά είναι ζωντανοί μικροοργανισμοί που έχουν συνδεθεί με συγκεκριμένα οφέλη για την υγεία. Ορισμένα προβιοτικά χορηγούνται με ιατρική συνταγή σε φαρμακεία, ωστόσο τα περισσότερα δεν χρειάζονται συνταγή και διατίθενται σε διάφορα καταστήματα. Αν και συχνά θεωρούμε τα βακτήρια ως επιβλαβή «μικρόβια», ο στόμαχος και το έντερο περιέχουν εκατομμύρια βακτήρια και μύκητες που είναι ωφέλιμα για την υγεία μας. Συνολικά, τα παραπάνω αποτελούν το εντερικό μικροβίωμα. Το ανθρώπινο έντερο περιέχει περίπου 300-500 […]\nΜάσκες και COVID-19: 3 Σημαντικά Σημεία που Πρέπει να Προσέξουμε\nΕίναι γνωστό σήμερα ότι η χρήση της χειρουργικής μάσκας στα νοσοκομεία μπορεί να περιορίσει σημαντικά την εξάπλωση των λοιμώξεων του αναπνευστικού συστήματος. Αν και υπάρχει πληθώρα δεδομένων σχετικά με τη χρήση μάσκας στα νοσοκομεία, τα δεδομένα ερευνών σχετικά με τη χρησιμότητα της χειρουργικής ή πάνινης μάσκας από το κοινό σε χώρους εκτός νοσοκομείου είναι πολύ περιορισμένα. Οι χειρουργικές μάσκες περιλαμβάνουν αρκετές στιβάδες από πλαστικό, οι οποίες μπορούν να φιλτράρουν αποτελεσματικά πολύ μικρά σωματίδια, όπως για παράδειγμα τα σταγονίδια με τα οποία μεταδίδεται ο SARS-CoV-2 (ο ιός που προκαλεί COVID-19). Οι χειρουργικές μάσκες φέρουν επίσης επίσης μία εξωτερική αδιάβροχη στιβάδα και μία εσωτερική απορροφητική στιβάδα. Αν και οι πάνινες μάσκες δεν προστατεύουν εξίσου αποτελεσματικά με τις χειρουργικές μάσκες, προσφέρουν κάποιου βαθμού προστασία καθώς μπορούν να φιλτράρουν ορισμένα μεγάλα σταγονίδια που εκπνέονται από το χρήση, προστατεύοντας έτσι άλλα άτομα από τον ιό. Η ικανότητα μίας πάνινης μάσκας να προστατεύει από τον ιό εξαρτάται και από τη σύνθεσή της. Οι πάνινες μάσκες με πολλές στιβάδες είναι πιο αποτελεσματικές στο φιλτράρισμα σωματιδίων, ωστόσο υγραίνονται ταχύτερα και καθιστούν δυσκολότερη την αναπνοή σε σχέση με τις πάνινες μάσκες που φέρουν μία μόνο στιβάδα. Το ερώτημα επομένως δεν είναι αν οι πάνινες μάσκες είναι εξίσου αποτελεσματικές με […]\nΟι Φλεγμονώδεις Νόσοι του Εντέρου Συνδέονται με Αυξημένο Κίνδυνο Άνοιας\nΟι φλεγμονώδεις νόσοι του εντέρου, όπως η νόσος του Crohn και η ελκώδης κολίτιδα, συνδέονται με σχεδόν διπλάσιο κίνδυνο εμφάνισης άνοιας, όπως διαπίστωσε μία νέα έρευνα που δημοσιεύτηκε προσφάτως στο επιστημονικό περιοδικό Gut. Επιπλέον, η άνοια εμφανίστηκε κατά μέσο όρο σχεδόν 7 χρόνια νωρίτερα στους ασθενείς με φλεγμονώδεις νόσους του εντέρου σε σχέση με το γενικό πληθυσμό, όπως παρατήρησαν οι επιστήμονες. Τελευταία δεδομένα δείχνουν ότι η αλληλεπίδραση ανάμεσα στο έντερο, το εντερικό μικροβίωμα και το κεντρικό νευρικό σύστημα (ΚΝΣ), δηλαδή ο άξονας εντέρου-εγκεφάλου, παίζει σημαντικό ρόλο στη διατήρηση της υγείας. Αν και τα αίτια των φλεγμονωδών νόσων του εντέρου δεν είναι γνωστά σήμερα, πιστεύουμε ότι αποδίδονται στην παθολογική προσαρμογή του ανοσοποιητικού συστήματος στις αλλαγές του εντερικού μικροβιώματος. Πρόσφατες έρευνες έδειξαν ότι οι φλεγμονώδεις νόσοι του εντέρου επηρεάζουν τον κίνδυνο εμφάνισης της νόσου του Parkinson, μίας άλλης νευροεκφυλιστικής νόσου. Ωστόσο, δεν γνωρίζαμε μέχρι σήμερα αν οι φλεγμονώδεις νόσοι του εντέρου μπορεί να αυξήσουν τον κίνδυνο άνοιας. Θέλοντας να εξετάσουν την παραπάνω σύνδεση, οι επιστήμονες εξέτασαν δεδομένα από 1742 ασθενείς ηλικίας 45 ετών που διαγνώστηκαν με νόσο του Crohn ή ελκώδη κολίτιδα στο διάστημα 1998-2011. Τα δεδομένα των ασθενών προέρχονται από το Taiwan National Health, ένα πρόγραμμα ασφάλισης που ξεκίνησε το 1995 […]\nΠώς Προκαλεί Ανοσμία ο COVID-19;\nΑπό την αρχή της πανδημίας του COVID-19 και την καταγραφή των πρώτων περιστατικών από τη Wuhan, το Ιράν και αργότερα την Ιταλία, γνωρίζουμε ότι η απώλεια της όσφρησης (ανοσμία) αποτελεί ένα από τα χαρακτηριστικά συμπτώματα της νόσου. Σήμερα, μετά από μήνες κυκλοφορίας του ιού στον πληθυσμό, έχουμε πλέον περισσότερα δεδομένα σχετικά με τον τρόπο που προκαλείται το σύμπτωμα αυτό από τον ιό. Ένα από τα συχνότερα αίτια της ανοσμίας είναι οι ιογενείς λοιμώξεις, όπως για παράδειγμα το κοινό κρυολόγημα, η ιγμορίτιδα ή άλλες λοιμώξεις του ανωτέρου αναπνευστικού συστήματος. Οι 4 εποχικοί κορονοϊοί που συνδέονται με συμπτώματα κοινού κρυολογήματος, μπορεί επίσης να προκαλέσουν ανοσμία. Στις παραπάνω περιπτώσεις, η όσφρηση επανέρχεται μετά την αποδρομή των συμπτωμάτων, καθώς το σύμπτωμα αποδίδεται στη ρινική συμφόρηση, η οποία δεν επιτρέπει στα αρωματικά μόρια να φτάσουν στους υποδοχείς της όσφρησης. Σε ορισμένες περιπτώσεις, η ανοσμία μπορεί να παραμείνει για μήνες ή και χρόνια. Στον SARS-CoV-2, ωστόσο, η ανοσμία εμφανίζεται με διαφορετικό τρόπο. Αρκετοί ασθενείς με COVID-19 αναφέρουν αιφνίδια απώλεια της όσφρησης και στη συνέχεια πλήρη επαναφορά της αίσθησης αυτής μέσα σε 1 ή 2 εβδομάδες. Ιδιαίτερο ενδιαφέρον έχει το γεγονός ότι, στους περισσότερους από αυτούς τους ασθενείς, δεν υπήρχε ρινική συμφόρηση, επομένως η ανοσμία αποδίδεται σε […]\nΣτατίνες: Έχουν Χρησιμότητα στην Πρόληψη του Καρκίνου του Ήπατος;\nΟ καρκίνος του ήπατος έχει ιδιαίτερα δύσκολη αντιμετώπιση με αποτέλεσμα σήμερα να αποτελεί το 5ο αίτιο θανάτου από καρκίνο παγκοσμίως. Καθώς η νόσος διαγιγνώσκεται συνήθως όταν βρίσκεται ήδη σε προχωρημένο στάδιο, η θεραπεία σπάνια είναι αποτελεσματική και επομένως υπάρχει αυξημένο ενδιαφέρον για την πρόληψη. Εδώ εντοπίζεται και η χρησιμότητα των στατινών στη συγκεκριμένη μορφή καρκίνου. Ο καρκίνος του ήπατος προκαλείται συνήθως από χρόνια ηπατική νόσο, επομένως μία σημαντική μέθοδος πρόληψης είναι η αντιμετώπιση του υποκειμένου αιτίου. Για παράδειγμα, η θεραπεία της λοίμωξης από ηπατίτιδα C (ενός σημαντικού αιτίου της χρόνιας ηπατικής νόσου) μειώνει τον κίνδυνο καρκίνου του ήπατος. Ωστόσο, αν η ηπατική νόσος βρίσκεται σε προχωρημένο στάδιο, ο κίνδυνος καρκίνου του ήπατος παραμένει υψηλός, ακόμα και μετά την αντιμετώπιση του υποκειμένου αιτίου. Στατίνες και Ηπατική Νόσος: Πώς Συνδέονται; Είναι γνωστό ότι οι στατίνες περιορίζουν τα επίπεδα της χοληστερόλης μειώνοντας παράλληλα τον κίνδυνο καρδιαγγειακής νόσου. Όταν τα φάρμακα αυτά κυκλοφόρησαν για πρώτη φορά στην αγορά, υπήρχαν ανησυχίες σχετικά με τις αρνητικές επιδράσεις τους στο ήπαρ. Όπως τελικά αποδείχθηκε, οι στατίνες έχουν προστατευτική δράση για το ήπαρ και οι ανεπιθύμητες ενέργειές τους είναι εξαιρετικά σπάνιες. Πράγματι, έρευνες έχουν δείξει ότι στους ασθενείς με ηπατική νόσο, οι στατίνες μειώνουν τον κίνδυνο ηπατικής ανεπάρκειας, […]\nΠοιες Ρευματικές Παθήσεις Αυξάνουν τον Κίνδυνο COVID-19;\nΟι ασθενείς που υποφέρουν από ορισμένες φλεγμονώδεις ρευματικές νόσους διατρέχουν αυξημένο κίνδυνο λοίμωξης με COVID-19 συγκριτικά με το γενικό πληθυσμό. Ωστόσο, ο κίνδυνος αυτός εξαρτάται τόσο από τη νόσο όσο και από τη θεραπεία που χορηγείται στην αντιμετώπισή της, σύμφωνα με μία νέα έρευνα από την Ισπανία. Είναι γνωστό σήμερα ότι οι ηλικιωμένοι και οι ασθενείς με ορισμένα χρόνια νοσήματα διατρέχουν αυξημένο κίνδυνο σοβαρής νόσησης, «ωστόσο δεν γνωρίζαμε τι ισχύει για τους ασθενείς με ρευματολογικά νοσήματα», είπε ο Dr Jose Pablos, συγγραφέας της έρευνας από το Research Institute Hospital 12 de Octubre στη Μαδρίτη. Για την έρευνά τους, ο Dr Pablos και οι συνεργάτες του χρησιμοποίησαν δεδομένα από σχεδόν 26.000 ασθενείς με ρευματολογικά νοσήματα που είχαν κάνει εξετάσεις για τον SARS-CoV-2, καθώς και ένα πληθυσμό 2.9 εκατομμυρίων ενηλίκων που αποτέλεσαν την ομάδα ελέγχου. Συνολικά, οι ασθενείς με ρευματολογικά νοσήματα είχαν 1.32 φορές αυξημένο κίνδυνο να διαγνωστούν με COVID-19 σε σχέση με την ομάδα ελέγχου (0.76% έναντι 0.58%), όπως ανέφεραν οι επιστήμονες κατά τη δημοσίευση των αποτελεσμάτων τους στο Annals of the Rheumatic Diseases. Ωστόσο, ο κίνδυνος παρουσίαζε διαφοροποίηση ανάλογα με την κάθε νόσο. Οι ασθενείς με ρευματοειδή ή ψωριασική αρθρίτιδα παρουσίασαν παρόμοια ποσοστά νόσησης από COVID-19 σε σχέση με το […]\nΕπίπεδα Κορτιζόλης και COVID-19: Πώς Συνδέονται;\nΟι ασθενείς που πάσχουν από COVID-19 και έχουν εξαιρετικά υψηλά επίπεδα κορτιζόλης στο αίμα, έχουν αυξημένο κίνδυνο να παρουσιάσουν ταχεία επιδείνωση της νόσου η οποία είναι δυνητικά απειλητική για τη ζωή, όπως διαπίστωσε μία νέα έρευνα. Η έρευνα, επικεφαλής της οποίας ήταν ο καθηγητής Waljit Dhillo από το Imperial College London, προσφέρει τα πρώτα δεδομένα που δείχνουν ότι τα επίπεδα της κορτιζόλης σχετίζονται με τη σοβαρότητα της λοίμωξης του COVID-19. Οι ερευνητές υποστήριξαν ότι τα επίπεδα της κορτιζόλης θα μπορέσουν πιθανώς να χρησιμοποιηθούν ως προγνωστικός δείκτης για το διαχωρισμό των ασθενών που διατρέχουν αυξημένο κίνδυνο εισαγωγής στη ΜΕΘ. Η κορτιζόλη παράγεται από τον οργανισμό ως απόκριση στο στρες και προκαλεί αλλαγές στο μεταβολισμό, την καρδιακή λειτουργία και το ανοσοποιητικό σύστημα. Τα επίπεδα της κορτιζόλης είναι περίπου 100-200 nm/L σε υγιείς ενήλικες κατά την εγρήγορση και οι τιμές τους φτάνουν σχεδόν στο μηδέν κατά τον ύπνο. Όταν οι ασθενείς έχουν χαμηλά επίπεδα κορτιζόλης, διατρέχουν αυξημένο κίνδυνο από τη νόσο, ενώ και τα εξαιρετικά υψηλά επίπεδα μπορεί να είναι εξίσου επικίνδυνα, καθώς αυξάνουν τον κίνδυνο λοιμώξεων και συνδέονται με χειρότερη πρόγνωση. Η νέα έρευνα παρατήρησης εξέτασε συνολικά 535 εθελοντές, εκ των οποίων οι 403 είχαν επιβεβαιωμένη λοίμωξη με COVID-19. Όπως διαπιστώθηκε, τα […]\nΠόσο Διαρκούν τα Αντισώματα για τον SARS-CoV-2; Τα Τελευταία Δεδομένα\nΤα αντισώματα που αναπτύσσονται μετά από μία λοίμωξη με τον SARS-CoV-2 διαρκούν μόνο λίγους μήνες, ιδιαίτερα αν οι ασθενείς δεν παρουσίασαν συμπτώματα νόσησης, όπως διαπίστωσε μία νέα έρευνα από την Κίνα. Προηγούμενες έρευνες είχαν παρατηρήσει ότι οι περισσότεροι ασθενείς που μολύνονται με τον ιό SARS-CoV-2 αναπτύσσουν αντισώματα. Ως αποτέλεσμα, διάφοροι κρατικοί οργανισμοί υγείας παγκοσμίως χρησιμοποιούν τις εξετάσεις αντισωμάτων ως μέθοδο για να εκτιμήσουν αν κάποιος έχει νοσήσει από COVID-19. Επιστήμονες από την περιφέρεια Wanzhou της Κίνας εξέτασαν 37 ασθενείς που είχαν μολυνθεί με τον SARS-CoV-2 και παρουσίασαν συμπτώματα και 37 φορείς οι οποίοι μολύνθηκαν, αλλά παρέμειναν ασυμπτωματικοί. Τα αποτελέσματα της έρευνάς τους δημοσιεύτηκαν στο επιστημονικό περιοδικό Nature Medicine. Όπως διαπίστωσαν οι ερευνητές, στο 40% των εθελοντών από την ομάδα των ασυμπτωματικών φορέων, τα αντισώματα δεν ήταν πλέον ανιχνεύσιμα στο αίμα μετά από 8 εβδομάδες. Το αντίστοιχο ποσοστό στην ομάδα των ασθενών που παρουσίασαν συμπτώματα ήταν 13% μετά από την ίδια χρονική διάρκεια. Οι επιστήμονες σημείωσαν, ωστόσο, ότι η ομάδα των ασθενών που εξετάστηκε από τη μελέτη ήταν σχετικά μικρή. Επιπλέον, ο ανθρώπινος οργανισμός μπορεί να καταστρέψει τον ιό χρησιμοποιώντας ειδικά Τ λεμφοκύτταρα, ενώ μπορεί να δημιουργήσει νέα αντισώματα μέσω των Β λεμφοκυττάρων. Η παρούσα μελέτη δεν εξέτασε τα επίπεδα ούτε […]\nΝέο Φάρμακο για την Παχυσαρκία Περνά με Επιτυχία τις Δοκιμές σε Πειραματόζωα\nΗ παχυσαρκία αποτελεί ένα από τα σημαντικότερα προβλήματα της δημόσιας υγείας σήμερα. Οι παχύσαρκοι ασθενείς διατρέχουν αυξημένο κίνδυνο για μία σειρά παθήσεις, μεταξύ των οποίων ο η καρδιαγγειακή νόσος, ο διαβήτης τύπου 2 και ορισμένες μορφές καρκίνου. Το περιττό σωματικό λίπος μπορεί να προκαλέσει επίσης επιβλαβείς αλλαγές στο μεταβολισμό. Τα παραπάνω μεταβολικά προβλήματα έχουν συνδεθεί με βλάβες σε διάφορα όργανα, όπως το ήπαρ και το πάγκρεας. Μία διατροφή υψηλής περιεκτικότητας σε λίπη και υδατάνθρακες μπορεί να οδηγήσει σε αύξηση του σωματικού βάρους, καθώς και χρόνια, ήπια φλεγμονή. Η βελτίωση της διατροφής και η φυσική άσκηση μπορεί να βοηθήσουν στην απώλεια βάρους, ωστόσο η διατήρηση ενός υγιούς σωματικού βάρους αποτελεί πρόκληση για τους περισσότερους ασθενείς. Ως αποτέλεσμα, αρκετοί ερευνητές εξετάζουν διάφορες νέες θεραπείες για την αντιμετώπιση της παχυσαρκίας. Μία ερευνητική ομάδα με επικεφαλής τους Dr Michel Bernier και Dr Rafael de Cabo από το National Institute of Aging των ΗΠΑ εξέτασε τη χρήση της δισουλφιράμης για την αντιμετώπιση της παχυσαρκίας σε πειραματόζωα. Το φάρμακο αυτό χρησιμοποιείται στην αντιμετώπιση της εξάρτησης από το αλκοόλ για περισσότερο από 50 χρόνια, ενώ είναι γνωστό ότι έχει και αντιφλεγμονώδεις ιδιότητες. Οι ερευνητές ενδιαφέρθηκαν αρχικά για το παραπάνω φάρμακο όταν έμαθαν ότι προσφέρει οφέλη στην αντιμετώπιση […]\nΚεφαλαλγία: Αποτελεί Προγνωστικό Παράγοντα για την Πορεία της Νόσησης από COVID-19;\nΗ κεφαλαλγία αποτελεί ένα σημαντικό σύμπτωμα του COVID-19 και μπορεί να έχει προγνωστική ισχύ για την εξέλιξη της νόσου σε ορισμένους ασθενείς, σύμφωνα με τα αποτελέσματα μίας νέας έρευνας. Η έρευνα παρατήρησης εξέτασε περισσότερους από 100 ασθενείς με COVID-19 και διαπίστωσε ότι μπορεί να εμφανιστεί κεφαλαλγία κατά την προσυμπτωματική ή συμπτωματική φάση της νόσου. Η κεφαλαλγία αυτή ομοιάζει με κεφαλαλγία τάσεως ή ημικρανία. Όπως διαπίστωσαν οι επιστήμονες, η κεφαλαλγία συνδέθηκε με μικρότερη διάρκεια συμπτωματικής νόσησης, ενώ ο συνδυασμός κεφαλαλγίας και ανοσμίας συνδέθηκε με μειωμένη διάρκεια νοσηλείας. Σε μία μικρή ομάδα ασθενών, η κεφαλαλγία παρέμεινε ακόμα και μετά την αποδρομή των συμπτωμάτων του COVID-19. «Όπως φαίνεται, στους ασθενείς που παρουσιάζουν κεφαλαλγία στο ασυμπτωματικό στάδιο του COVID-19 ή κατά την αρχή του συμπτωματικού σταδίου, παρατηρείται συνήθως πιο εντοπισμένη φλεγμονώδης απόκριση. Η τελευταία συνδέεται με καλύτερη ικανότητα του οργανισμού να αντιμετωπίσει και να ρυθμίσει τη λοίμωξη από τον SARS-CoV-2», είπε η επικεφαλής της έρευνας Patricia Pozo-Rosich, MD, PhD, επικεφαλής της έρευνας από το Vall d’ Hebron University Hospital στη Βαρκελώνη. Η επιστήμονας παρουσίασε τα αποτελέσματα της έρευνας στο American Headache Society (AHS) Annual Meeting 2020, το οποίο έγινε online φέτος εξ’ αιτίας της πανδημίας του COVID-19. Συστηματική Φλεγμονή Η κεφαλαλγία αποτελεί ένα από […]\nΗ Υπέρταση Αυξάνει τον Κίνδυνο Θανάτου από COVID-19\nΟι ασθενείς με υψηλή αρτηριακή πίεση έχουν διπλάσιο κίνδυνο να καταλήξουν από τον COVID-19 σε σχέση με τους ασθενείς που δεν έχουν υπέρταση, όπως έδειξε μία νέα έρευνα που δημοσιεύτηκε προσφάτως στο European Heart Journal. Η έρευνα διαπίστωσε επίσης ότι οι ασθενείς με υψηλή αρτηριακή πίεση που δεν παίρνουν αντιϋπερτασικά φάρμακα διατρέχουν ακόμα υψηλότερο κίνδυνο θανάτου από COVID-19. Οι επιστήμονες από την Κίνα και την Ιρλανδία ανέλυσαν δεδομένα από 2866 ασθενείς με COVID-19 που εισήχθησαν στο νοσοκομείο Huo Shen Shan της Wuhan από τις 5 Φεβρουαρίου μέχρι τις 15 Μαρτίου 2020. Το νοσοκομείο άνοιξε στις 5 Φεβρουαρίου με σκοπό να νοσηλεύσει αποκλειστικά ασθενείς με COVID-19. Από τους παραπάνω ασθενείς, το 29.5% (850) είχαν ιστορικό υπέρτασης. Οι ερευνητές, επικεφαλής των οποίων ήταν οι καθηγητές Fei Li και Ling Tao από το Νοσοκομείο Xijing, διαπίστωσαν ότι από τους συνολικά 850 ασθενείς με υπέρταση τελικά κατέληξαν οι 34 (4%). Το αντίστοιχο ποσοστό στους ασθενείς που δεν είχαν υπέρταση ήταν μόλις 1.1% (22 στους 2027). Κατά συνέπεια, μετά από προσαρμογή για παράγοντες που μπορεί να επηρέασαν τα αποτελέσματα, όπως η ηλικία, το φύλο και οι συννοσηρότητες, οι επιστήμονες διαπίστωσαν ότι οι ασθενείς με υπέρταση διατρέχουν 2.12 φορές αυξημένο κίνδυνο να καταλήξουν από COVID-19. Εξετάζοντας […]\nΜπορεί η Φυσική Άσκηση να Επηρεάσει το Εντερικό Μικροβίωμα;\nΓνωρίζουμε σήμερα ότι τα τρισεκατομμύρια βακτήρια που βρίσκονται στο έντερό μας, δηλαδή το εντερικό μικροβίωμα, παίζουν σημαντικό ρόλο στη διατήρηση της υγείας μας. Η διαταραχή της ισορροπίας του εντερικού μικροβιώματος έχει ενοχοποιηθεί για μία σειρά παθήσεις, από την παχυσαρκία και το διαβήτη μέχρι τις φλεγμονώδεις νόσους του εντέρου. Δεδομένα έχουν δείξει μάλιστα, ότι το εντερικό μικροβίωμα μπορεί να επηρεάσει και την ψυχική μας υγεία. Ένας μεγάλος αριθμός ερευνών έχει δείξει ότι το εντερικό μικροβίωμα μπορεί να τροποποιηθεί μέσω της διατροφής. Για παράδειγμα, η κατανάλωση φυτικών ινών και γαλακτοκομικών ενισχύει τον πολλαπλασιασμό των ωφελίμων βακτηρίων. Τελευταία δεδομένα δείχνουν, ωστόσο, ότι και η άσκηση μπορεί να επηρεάσει τα είδη των βακτηρίων που βρίσκονται στο έντερο του ανθρώπου. Συγκεκριμένα, μία πρόσφατη έρευνα διαπίστωσε ότι η φυσική άσκηση ενισχύει τους πληθυσμούς των βακτηρίων που παράγουν βουτυρικό οξύ (butyrate). Το βουτυρικό οξύ επάγει την επιδιόρθωση του εντερικού τοιχώματος και περιορίζει τη φλεγμονή, προλαμβάνοντας την εμφάνιση παθήσεων όπως οι φλεγμονώδεις νόσοι του εντέρου και η αντίσταση στην ινσουλίνη, η οποία οδηγεί σε διαβήτη τύπου 2. Οι αλλαγές που προκαλούνται στο εντερικό μικροβίωμα από την άσκηση μπορεί να προστατεύσουν επίσης από την παχυσαρκία και να βελτιώσουν τη μεταβολική λειτουργία. Αλλαγές του μικροβιώματος μπορεί να παρατηρηθούν ακόμα και […]\nΗ Χρήση Μάσκας από Όλους Μπορεί να Αποτρέψει ένα Δεύτερο Κύμα Κρουσμάτων του COVID-19\nΗ χρήση μάσκας από το σύνολο του πληθυσμού μπορεί να περιορίσει τη μετάδοση του SARS-CoV-2 σε ελεγχόμενα επίπεδα και να αποτρέψει ένα δεύτερο κύμα κρουσμάτων, αν συνδυαστεί με την εφαρμογή συγκεκριμένων άλλων μέτρων πρόληψης, σύμφωνα με μία νέα έρευνα από τη Μεγάλη Βρετανία. Η έρευνα, η οποία διεξήχθη από επιστήμονες στα Πανεπιστήμια του Cambridge και του Greenwitch δείχνει ότι η απαγόρευση της κυκλοφορίας δεν θα είναι ικανή να αποτρέψει ένα δεύτερο κύμα κρουσμάτων του SARS-CoV-2. Αντίθετα, η χρήση μάσκας από όλους σε κάθε έξοδο από το σπίτι μπορεί να περιορίσει σε μεγάλο βαθμό την εξάπλωση του ιού. «Οι αναλύσεις μας δείχνουν ότι η υποχρεωτική χρήση μάσκας σε κάθε έξοδο από το σπίτι είναι ένα απαραίτητο μέτρο», είπε ο Richard Stutt, επικεφαλής της έρευνας από το Πανεπιστήμιο του Cambridge. Πρόσθεσε επίσης ότι το παραπάνω μέτρο σε συνδυασμό με κοινωνική αποστασιοποίηση και μερική απαγόρευση της κυκλοφορίας είναι «ένας αποτελεσματικός τρόπος περιορισμού της πανδημίας και επανεκκίνησης της οικονομίας» μέχρι να κυκλοφορήσει ένα αποτελεσματικό εμβόλιο για τον COVID-19. Τα αποτελέσματα της έρευνας δημοσιεύτηκαν στο επιστημονικό περιοδικό Proceedings of the Royal Society A. Στην αρχή της πανδημίας, τα δεδομένα σχετικά με την αποτελεσματικότητα της μάσκας για τον περιορισμό εξάπλωσης των ιών του αναπνευστικού συστήματος ήταν […]\nΙντερφερόνες Τύπου ΙΙΙ: Ωφέλιμες ή Επιβλαβείς για τους Ασθενείς με COVID-19;\nΟι ιντερφερόνες, καθώς και οι υπόλοιπες κυτταροκίνες που παράγονται από το ανοσοποιητικό σύστημα αποτελούν σημαντικό κομμάτι της άμυνας του οργανισμού ενάντια στις ιογενείς λοιμώξεις. Ωστόσο, όπως διαπιστώθηκε προσφάτως σε ασθενείς με COVID-19, μπορεί να προκαλέσουν επίσης δυνητικά απειλητική για τη ζωή φλεγμονή στους πνεύμονες. Τελευταία δεδομένα δείχνουν ότι ένα συγκεκριμένο είδος ιντερφερονών, γνωστές ως ιντερφερόνες τύπου ΙΙΙ ή ιντερφερόνες λ, μπορούν να αντιμετωπίσουν την ιογενή λοίμωξη, περιορίζοντας παράλληλα την παραπάνω επιβλαβή φλεγμονή. Η παρατήρηση αυτή οδήγησε σε αρκετές έρευνες και κλινικές δοκιμές οι οποίες θέλησαν να εξετάσουν τις ιντερφερόνες τύπου 3 ως θεραπεία για τον COVID-19. Μία έρευνα από επιστήμονες στο Boston Children’s Hospital που δημοσιεύτηκε προσφάτως στο επιστημονικό περιοδικό Science διαπίστωσε ότι οι ιντερφερόνες τύπου ΙΙΙ μπορεί να αυξήσουν τον κίνδυνο δυνητικά απειλητικών για τη ζωή βακτηριακών υπερλοιμώξεων (superinfections) στους πνεύμονες. Οι λοιμώξεις αυτές συχνά συνοδεύουν τόσο τη λοίμωξη από τη γρίπη όσο και τον COVID-19. Οι ερευνητές της παραπάνω μελέτης υποστήριξαν ότι η χορήγηση ιντερφερονών τύπου ΙΙΙ σε έναν ασθενή αργότερα στην πορεία της νόσου μπορεί να είναι επιβλαβής για τον ασθενή. «Από τα δεδομένα της έρευνάς μας φαίνεται ότι ο SARS-CoV-2 αναστέλλει την παραγωγή ιντερφερονών στους ανώτερους αεραγωγούς, αποδυναμώνοντας την ανοσιακή απόκριση και επιτρέποντας έτσι στον ιό […]\nΜελέτη PREDICT: Σημαντικές Διαφορές στα Επίπεδα της Φλεγμονής μετά το Γεύμα στους Υγιείς Ενήλικες\nΜία ομάδα ερευνητών από το King’s College London ανακοίνωσε πριν λίγες ημέρες τα πρώτα αποτελέσματα της μελέτης PREDICT, η οποία είναι η μεγαλύτερη μελέτη του είδους της σχετικά με τη διατροφή. Τα αποτελέσματα δημοσιεύτηκαν στο επιστημονικό περιοδικό Nature Medicine και παρουσιάστηκαν στο American Society of Nutrition 2020. Όπως διαπιστώθηκε, η μεταβολική απόκριση, καθώς και τα επίπεδα της φλεγμονής που εμφανίζονται μετά την κατανάλωση διαφόρων τροφίμων, μπορεί να διαφέρει σημαντικά ανάμεσα σε δύο υγιείς ενήλικες. Η κακή μεταβολική απόκριση στα τρόφιμα, η οποία χαρακτηρίζεται από αυξημένη διάρκεια και μεγαλύτερη προσπάθεια για την απομάκρυνση της γλυκόζης και του λίπους από το αίμα, συνδέεται με μία σειρά παθήσεις που σχετίζονται με ήπια φλεγμονή, όπως η καρδιαγγειακή νόσος, ο διαβήτης τύπου 2 και η παχυσαρκία. Τα αποτελέσματα έδειξαν επίσης ότι η εξατομικευμένη προσέγγιση στη διατροφή μπορεί να βελτιώσει σημαντικά την υγεία περιορίζοντας τα επίπεδα της φλεγμονής μετά από κάθε γεύμα. «Αναφορικά με το βάρος, δίνουμε συχνά μεγάλη σημασία μη τροποποιήσιμους παράγοντες κινδύνου, όπως για παράδειγμα τα γονίδια. Στην πραγματικότητα, αν και η κληρονομικότητα σίγουρα παίζει κάποιο ρόλο, υπάρχουν αρκετοί άλλοι παράγοντες που επηρεάζουν την απόκριση στα διάφορα τρόφιμα και τη διατήρηση ενός υγιούς μεταβολισμού. Η έρευνα έδειξε ότι προκειμένου να επιτευχθεί ένα υγιές σωματικό […]\nΔιαβήτης και COVID-19: Νέα Δεδομένα για τη Σύνδεση των Δύο Νόσων\nΟ διαβήτης εμφανίζεται όταν η ικανότητα του οργανισμού να ρυθμίζει τα επίπεδα της γλυκόζης στο αίμα, εκπίπτει. Το φαινόμενο αυτό αποδίδεται είτε στη μειωμένη παραγωγή ινσουλίνης από τα κύτταρα του παγκρέατος (διαβήτης τύπου 1), είτε στη μειωμένη ευαισθησία του οργανισμού για τη συγκεκριμένη ορμόνη (διαβήτης τύπου 2). Μία παγκόσμια ομάδα 17 ειδικών διαβητολόγων υποστηρίζει σήμερα ότι η σύνδεση ανάμεσα στο διαβήτη και τον COVID-19 είναι αμφίδρομη. Σε μία επιστολή που έστειλαν στο The New England Journal of Medicine, υποστήριξαν ότι, αν και σήμερα γνωρίζουμε ότι ο διαβήτης αυξάνει τον κίνδυνο σοβαρής νόσησης από COVID-19, υπάρχουν επίσης δεδομένα που δείχνουν ότι αρκετοί ασθενείς παρουσιάζουν διαβήτη αμέσως μετά την αποδρομή της λοίμωξης ή κατά τη διάρκειά της. Μεταβολικές Επιπλοκές Οι ειδικοί τόνισαν ότι ο COVID-19 μπορεί να προκαλέσει σοβαρές μεταβολικές επιπλοκές στους ασθενείς με διαβήτη, με αποτέλεσμα να είναι απαραίτητη η χορήγηση υψηλών δόσεων ινσουλίνης. Αναφέρθηκαν επίσης στο case report ενός μέχρι πρότινος υγιούς ενήλικα στη Σιγκαπούρη, ο οποίος μετά τη μόλυνση με τον COVID-19 παρουσίασε σοβαρές επιπλοκές που σχετίζονται με το διαβήτη. Ακόμη, μία έρευνα που εξέτασε 39 ασθενείς με SARS σε ένα νοσοκομείο της Κίνας και δημοσιεύτηκε το 2010, διαπίστωσε ότι οι 20 από αυτούς παρουσίασαν διαβήτη για πρώτη φορά […]\nΦλεγμονώδεις Νόσοι του Εντέρου: Δεν Αυξάνουν τον Κίνδυνο Σοβαρής Νόσησης από COVID-19\nΟι ασθενείς με φλεγμονώδεις νόσους του εντέρου που μολύνονται με COVID-19 δεν διατρέχουν αυξημένο κίνδυνο σοβαρής νόσησης σε σχέση με το γενικό πληθυσμό, όπως διαπίστωσε μία νέα έρευνα. Οι επιστήμονες παρατήρησαν επίσης ότι τα μη στεροειδή ανοσορυθμιστικά φάρμακα, καθώς και οι βιολογικοί παράγοντες, δεν συνδέονται με χειρότερη πρόγνωση στους ασθενείς με φλεγμονώδεις νόσους του εντέρου και COVID-19, ωστόσο δεν ισχύει το ίδιο για τα κορτικοστεροειδή, τα οποία συνδέθηκαν με κίνδυνο σοβαρής νόσησης. «Η χρήση κορτικοστεροειδών στους ασθενείς με φλεγμονώδεις νόσους του εντέρου συνδέεται συνήθως με μειωμένη πρόσβαση σε καλύτερα φάρμακα και χειρότερη πορεία της νόσου», τόνισε ο Dr Shailendra Singh, επικεφαλής της έρευνας από το Charleston Gastroenterology στη West Virginia των ΗΠΑ. «Στην έρευνά μας δεν καταφέραμε να κάνουμε προσαρμογή για τους παραπάνω παράγοντες, επομένως θα πρέπει να γίνουν μεγαλύτερες και πιο λεπτομερείς μελέτες». Ο Dr Singh και οι συνεργάτες του χρησιμοποίησαν μία κρατική βάση δεδομένων, την TriNetX, η οποία είχε περισσότερους από 196.000 ασθενείς με φλεγμονώδεις νόσους του εντέρου. Από τους παραπάνω, οι 1.901 είχαν θετικές εξετάσεις για τον COVID-19 κάποια στιγμή στο διάστημα 20 Ιανουαρίου-26 Μαΐου. Η ερευνητικές ομάδα συνέκρινε τελικά τον κίνδυνο σοβαρής νόσησης σε 232 ασθενείς με φλεγμονώδη νόσο του εντέρου και 19.000 ασθενείς από το […]\nΔεξαμεθαζόνη: Όσα Πρέπει να Γνωρίζετε για το Νέο Φάρμακο που Εξετάζεται για τον COVID-19\nΣχεδόν 6 μήνες μετά την καταγραφή των πρώτων περιστατικών του COVID-19 στην πόλη της Wuhan, η επιστημονική κοινότητα κατάφερε να ανακαλύψει ένα φάρμακο που έχει μεγάλη χρησιμότητα στην αντιμετώπιση του ιού. Μία ερευνητική ομάδα από το Πανεπιστήμιο της Οξφόρδης ανακάλυψε ότι ένα φτηνό και ευρέως διαθέσιμο φάρμακο, η δεξαμεθαζόνη, μπορεί να είναι ιδιαίτερα αποτελεσματικό στη θεραπεία των σοβαρών περιστατικών του COVID-19. Η δεξαμεθαζόνη κυκλοφορεί από τις αρχές της δεκαετίας του 1960. Είναι ένα στεροειδές φάρμακο που χορηγείται συνήθως σε χαμηλές δόσεις ως αντιφλεγμονώδες. Χρησιμοποιείται στην αντιμετώπιση του σοβαρού άσθματος, των αλλεργιών, καθώς και στη θεραπεία αυτοάνοσων νοσημάτων, όπως ο συστηματικός ερυθηματώδης λύκος και η ρευματοειδής αρθρίτιδα. Οι επιδράσεις του φαρμάκου στο ανοσοποιητικό σύστημα και τη φλεγμονή είναι αυτές που το καθιστούν ιδανικό στην αντιμετώπιση του COVID-19. Ποιος είναι ο Μηχανισμός Δράσης του Φαρμάκου; Η πλειοψηφία των ασθενών με COVID-19 είναι ασυμπτωματικοί ή παρουσιάζουν ήπια συμπτώματα, όπως ξηρό βήχα, χαμηλό πυρετό και ανοσμία ή αγευσία. Ωστόσο, ένα μικρό ποσοστό παρουσιάζει σοβαρά συμπτώματα με αποτέλεσμα να χρειαστεί εξωτερική χορήγηση οξυγόνου ή διασωλήνωση, με σκοπό να διευκολυνθεί η οξυγόνωση του αίματος δια μέσου των πνευμόνων. Η δεξαμεθαζόνη είναι ιδιαίτερα χρήσιμη για την αντιμετώπιση του COVID-19 σε αυτούς τους ασθενείς. Στα σοβαρά περιστατικά του […]\nΠώς Επηρεάζεται η Αγγειακή Υγεία από την Εμμηνόπαυση;\nΗ εμμηνόπαυση αυξάνει τον κίνδυνο καρδιαγγειακής νόσου, καθώς επιταχύνεται ο ρυθμός της σκλήρυνσης των αγγείων, τόσο πριν όσο και μετά την τελευταία έμμηνο ρύση. Στο παραπάνω συμπέρασμα κατέληξε μία νέα έρευνα από το Πανεπιστήμιο του Πίτσμπουργκ. Όπως τόνισαν οι επιστήμονες, γνωρίζουμε ήδη ότι ο κίνδυνος καρδιαγγειακής νόσου αυξάνεται με την ηλικία. Κατά τη μετάβαση στην εμμηνόπαυση εμφανίζονται διάφορες μεταβολές του μεταβολισμού και της φυσιολογίας οι οποίες περιλαμβάνουν παθολογικές αλλαγές στη δομή των καρωτιδικών αρτηριών, αύξηση στα επίπεδα των λιπιδίων του αίματος, αυξημένη περιφέρεια μέσης και υψηλότερο κίνδυνο μεταβολικού συνδρόμου. Μία επιπλέον αλλαγή που επηρεάζει την καρδιαγγειακή υγεία περιλαμβάνει τη μεταβολή στα επίπεδα της οιστροδιόλης που παρατηρείται μέσα σε 1 έτος από την τελευταία έμμηνο ρύση. Μπορεί, ωστόσο, να επηρεαστεί και η ελαστικότητα των αρτηριών από την εμμηνόπαυση; Στο παραπάνω ερώτημα θέλησε να απαντήσει μία νέα έρευνα με επικεφαλής την Samar El Khoudary από το Πανεπιστήμιο του Πίτσμπουργκ. Οι επιστήμονες χρησιμοποίησαν δεδομένα από τη μελέτη SWAN (Study of Women’s Health Across the Nation) και δημοσίευσαν τις παρατηρήσεις τους στο επιστημονικό περιοδικό Arteriosclerosis, Thrombosis and Vascular Biology. Υπολογίσιμη Αύξηση στην Αρτηριακή Δυσκαμψία Η μελέτη SWAN είχε ξεκινήσει το 2001. Οι επιστήμονες της παρούσας έρευνας εξέτασαν συνολικά 339 γυναίκες για ένα διάστημα 12.5 […]\nCOVID-19: Ο Ρόλος των Τ Λεμφοκυττάρων. Πώς Μπορεί να Επηρεάσουν την Ανάπτυξη ενός Εμβολίου;\nΗ ανάπτυξη ενός εμβολίου είναι γενικά μία δύσκολη διαδικασία, ακόμα και όταν οι συνθήκες είναι ιδανικές. Σήμερα, βρισκόμαστε για πρώτη φορά αντιμέτωποι με μία κατάσταση κατά την οποία η ανάπτυξη ενός εμβολίου πρέπει να γίνει παράλληλα με τη συλλογή πληροφοριών για ένα νέο ιό. Προκειμένου να κατανοήσουμε πόσο δύσκολη είναι η παραπάνω πρόκληση θα πρέπει να συνειδητοποιήσουμε πόσο σύνθετη είναι η απόκριση του ανοσοποιητικού μας συστήματος σε μία λοίμωξη. Το κομμάτι της ανοσιακής απόκρισης που στοχεύει και προσφέρει προστασία ειδικά για κάθε μικρόβιο είναι η επίκτητη ανοσία. Τα δύο είδη κυττάρων που έχουν το σημαντικότερο ρόλο στην παραπάνω είναι τα Τ και τα Β λεμφοκύτταρα. Τα κύτταρα αυτά συνεργάζονται με σκοπό να ενορχηστρώσουν την κατάλληλη στοχευμένη ανοσιακή απόκριση. Ωστόσο, ο τρόπος που αναγνωρίζουν και αντιμετωπίζουν το κάθε μικρόβιο διαφέρει. Τόσο τα Τ όσο και τα Β κύτταρα έχουν σημαντικού υποδοχείς στην επιφάνειά τους οι οποίοι λέγονται υποδοχείς των Τ κυττάρων και υποδοχείς των Β κυττάρων, αντίστοιχα. Οι υποδοχείς των Β κυττάρων προσκολλώνται σε συγκεκριμένες δομές των μικροβίων άμεσα. Τα Τ κύτταρα, αντιθέτως, μπορούν να αντιληφθούν μόνο μικρά τμήματα των μικροβίων τα οποία παρουσιάζονται από άλλα κύτταρα του ανοσοποιητικού συστήματος. Κατά συνέπεια, τα Τ και τα Β λεμφοκύτταρα αντιλαμβάνονται διαφορετικά το […]\nΚορονοϊός και Άσθμα: Τι Γνωρίζουμε Σήμερα\nΌταν ο SARS-CoV-2 άρχισε να εξαπλώνεται στις αρχές του 2020, διαπιστώθηκε σχετικά γρήγορα ότι οι ασθενείς με άσθμα αποτελούν ευπαθή ομάδα για τον COVID-19. Στην αρχή της επιδημίας, έπρεπε να ληφθούν αποφάσεις γρήγορα με βάση τα διαθέσιμα δεδομένα, τα οποία ήταν περιορισμένα. Τα πρώτα δεδομένα από την Κίνα είχαν μόλις αρχίσει να έρχονται στο φως και ο COVID-19 δεν ήταν ακόμα πανδημία. Καθώς το άσθμα είναι μία πνευμονική νόσος και ο SARS-CoV-2 επηρεάζει τους πνεύμονες, ήταν προφανές ότι οι ασθενείς με άσθμα αποτελούν ευπαθή ομάδα, όπως δηλαδή συμβαίνει και για τις υπόλοιπες λοιμώξεις του αναπνευστικού. Ωστόσο, καθώς άρχισαν να δημοσιεύονται όλο και περισσότερα δεδομένα, δημιουργήθηκαν περισσότερα ερωτήματα παρά απαντήσεις. Τα δεδομένα από τα νοσοκομεία αποτελούν την κορυφή του παγόβουνου αναφορικά με τον COVID-19. Οι περισσότεροι ασθενείς που μολύνονται με τον ιό δεν θα παρουσιάσουν αρκετά συμπτώματα για να χρειαστούν νοσηλεία. Επιπλέον, αρκετοί ασθενείς είναι ασυμπτωματικοί, επομένως μέχρι να γίνει μαζικός έλεγχος του πληθυσμού, θα πρέπει αναγκαστικά να βασιστούμε στα δεδομένα των νοσοκομείων. Πρώιμα δεδομένα από την Κίνα και τις ΗΠΑ έδειξαν ότι, μεταξύ των ασθενών με COVID-19, το ποσοστό αυτών που πάσχουν από άσθμα ήταν υψηλότερο σε σχέση με το ποσοστό τους στο γενικό πληθυσμό. Το φαινόμενο αυτό ωστόσο δεν […]\nΥψηλή Χοληστερόλη: Μπορεί Πάντοτε να Ρυθμιστεί Επαρκώς με τις Στατίνες;\nΟ ρόλος της LDL (ή «κακής») χοληστερόλης στον κίνδυνο εμφάνισης καρδιαγγειακής νόσου είναι γνωστός εδώ και περισσότερα από 30 χρόνια. Τα υψηλά επίπεδα συνδέονται άμεσα με αυξημένο κίνδυνο. Η μείωση των επιπέδων της LDL με παρεμβάσεις στον τρόπο ζωής και φάρμακα αποτελεί σήμερα μία από τις σημαντικότερες προσεγγίσεις για τον περιορισμό του καρδιαγγειακού κινδύνου. Σήμερα, οι στατίνες θεωρούνται η πρώτης γραμμής θεραπεία για τη μείωση της LDL. Χορηγούνται τόσο για την πρωτογενή (μείωση του κινδύνου σε ασθενείς χωρίς καρδιαγγειακή νόσο) όσο και τη δευτερογενή πρόληψη (πρόληψη εμφράγματος, εγκεφαλικού επεισοδίου και άλλων καρδιαγγειακών συμβαμάτων σε ασθενείς με καρδιαγγειακή νόσο). Πώς Λειτουργούν οι Αναστολείς της PCSK9; Το 2003, οι επιστήμονες ανακάλυψαν μία γενετική μετάλλαξη που συνδέεται με υψηλότερα επίπεδα LDL χοληστερόλης και εμφάνιση καρδιαγγειακής νόσου σε μικρότερη ηλικία. Αυτό άνοιξε το δρόμο για την εξερεύνηση των μηχανισμών της PCSK9 και την ανάπτυξη της σχετικής κατηγορίας φαρμάκων, δηλαδή των αναστολέων της PCSK9. Η πρωτεΐνη PCSK9 παράγεται στο ήπαρ και διασπά τους υποδοχείς της LDL οι οποίοι απομακρύνουν την LDL χοληστερόλη από την κυκλοφορία του αίματος. Όσο υψηλότερα είναι τα επίπεδα της PCSK9 στον οργανισμό, τόσο λιγότεροι είναι οι υποδοχείς της LDL στο ήπαρ και επομένως τόσο υψηλότερα είναι τα επίπεδα της LDL χοληστερόλης […]\nSARS-CoV-2: Πώς Επηρεάζεται η Εξάπλωσή του από τους Ιούς της Γρίπης και του Κρυολογήματος;\nΓνωρίζουμε πλέον ότι ο SARS-CoV-2, ο ιός δηλαδή που ευθύνεται για τον COVID-19 μπορεί να κυκλοφορεί και το καλοκαίρι. Τι θα συμβεί όμως το φθινόπωρο και το χειμώνα; Μπορεί να έχουμε ένα 2ο και πιθανώς σοβαρότερο κύμα νέων περιστατικών; Σύμφωνα με τους ειδικούς, με βάση τη συμπεριφορά προηγουμένων ιών που παρουσιάζουν εποχικότητα, όπως ο Η1Ν1, αλλά και ο ιός που ευθύνεται για την Ισπανική γρίπη, το σενάριο αυτό συγκεντρώνει αρκετές πιθανότητες. Αν ο ιός SARS-CoV-2 αρχίσει να προκαλεί νέα περιστατικά το χειμώνα, θα προστεθεί στα νοσήματα που ήδη κυκλοφορούν την εποχή αυτή και περιλαμβάνουν τη γρίπη, τους ρινοϊούς, τους αναπνευστικούς συγκυτιακούς ιούς (RSV) και τα άλλα 4 είδη κορονοϊών που κυκλοφορούν το χειμώνα και προκαλούν κοινό κρυολόγημα. Πώς αλληλεπιδρούν όλοι οι παραπάνω ιοί με τον SARS-CoV-2; Είναι δυνατό να συνυπάρχουν αρμονικά με τον SARS-CoV-2 ή μπορεί να περιορίσουν την εξάπλωσή του; Προς το παρόν δεν μπορούμε να γνωρίζουμε τι θα συμβεί, ωστόσο σίγουρα εξετάζοντας δεδομένα του παρελθόντος μπορούμε να καταλήξουμε σε κάποια συμπεράσματα. Προστατευτική Δράση; Στα τέλη του 18ου αιώνα, ο Άγγλος ιατρός Edward Jenner παρατήρησε ότι οι γυναίκες που αρμέγουν αγελάδες σπάνια νοσούν από ευλογιά. Όπως σωστά μάντεψε, η έκθεση στον ιό cowpox, ο οποίος προκαλεί μία ηπιότερη μορφή […]\nCOVID-19: Αντικαρκινικό Φάρμακο Εξετάζεται για τον Περιορισμό της Φλεγμονής\nΣε ορισμένους ασθενείς με ήπια ή μέτρια συμπτώματα από τον COVID-19, η νόσος μπορεί να παρουσιάσει προσωρινή βελτίωση των συμπτωμάτων η οποία ακολουθείται από σημαντική επιδείνωση. Οι ασθενείς αυτοί παρουσιάζουν συχνά σοβαρή δύσπνοια ή σύνδρομο οξείας αναπνευστικής δυσχέρειας (ARDS). Σύμφωνα με τα διαθέσιμα δεδομένα σήμερα, ακόμα κι αν η λοίμωξη έχει υποχωρήσει, ο ιός μπορεί να προκαλέσει μία ισχυρή ανοσιακή απόκριση με αποτέλεσμα να εμφανιστεί εκτεταμένη φλεγμονή στους πνεύμονες ή άλλα όργανα. Η φλεγμονώδης απόκριση ξεκινά όταν οι υποδοχείς των μακροφάγων αναγνωρίζουν το γενετικό υλικό ιών όπως ο SARS-CoV-2. Ακολούθως, ξεκινούν να απελευθερώνουν μεγάλες ποσότητες ανοσιακών σηματοδοτικών μορίων που λέγονται κυτταροκίνες. Αυτή η «καταιγίδα κυτταροκινών» ενοχοποιείται για την εκτεταμένη φλεγμονή που προκαλεί βλάβες στους πνεύμονες και τα άλλα όργανα των ασθενών. Αυτή τη στιγμή δεν υπάρχει θεραπεία που μπορεί να προλάβει ή να αντιμετωπίσει τις παραπάνω βλάβες. Το ένζυμο που ενοχοποιείται για την εκκίνηση της καταιγίδας κυτταροκινών στα μακροφάγα είναι το BTK (Bruton tyrosine kinase). Σήμερα υπάρχει ένα φάρμακο που αναστέλλει τη δράση του BTK. Το φάρμακο αυτό είναι η ακαλαμπρουτινίμπη και χρησιμοποιείται στην αντιμετώπιση ορισμένων καρκίνων του αίματος. Περιορισμός της Φλεγμονής Μία ομάδα ερευνητών από το National Cancer Institute των ΗΠΑ θέλησε να εξετάσει αν το παραπάνω φάρμακο μπορεί […]\nΝέες Οδηγίες για την Πρόληψη του Καρκίνου από το ACS: Το Αλκοόλ Πρέπει να Αποφεύγεται\nΣτις νέες οδηγίες για την πρόληψη του καρκίνου που εξέδωσε πριν λίγες ημέρες το American Cancer Society (ACS) τονίζει πλέον ότι «το αλκοόλ πρέπει να αποφεύγεται». Σύμφωνα με τις προηγούμενες οδηγίες του ίδιου οργανισμού, η κατανάλωση αλκοόλ πρέπει να περιορίζεται σε λιγότερο από 1 ποτήρι την ημέρα για τις γυναίκες και 2 ποτήρια για τους άνδρες. Αν και η οδηγία αυτή είναι ακόμα σε ισχύ, ο οργανισμός τόνισε ότι ιδανικά, το αλκοόλ πρέπει να αποφεύγεται εντελώς. Οι νέες οδηγίες, οι οποίες αναθεωρήθηκαν για πρώτη φορά μετά το 2012, υποστηρίζουν επίσης ότι πρέπει να περιορίζεται σημαντικά η κατανάλωση κοκκίνου και επεξεργασμένου κρέατος, ενώ αναδεικνύουν τη σημαντικότητα της φυσικής άσκησης. Σχολιάζοντας την αναθεώρηση των οδηγιών, ο Steven K. Clinton, MD, PhD, αναπληρωτής διευθυντής στο Center for Advanced Functional Foods Research and Enterpreneurship από το Πανεπιστήμιο του Οχάιο, τόνισε ότι η αλλαγή σχετικά με την κατανάλωση αλκοόλ ήταν αναμενόμενη. «Έχουν περάσει σχεδόν 8 χρόνια από την τελευταία αναθεώρηση των οδηγιών. Στο διάστημα αυτό έχουν δημοσιευτεί πολυάριθμες μελέτες, αλλά και οδηγίες από άλλους οργανισμούς», τόνισε. «Οι υγιεινές επιλογές είναι συχνά δύσκολες για αρκετούς ανθρώπους, ωστόσο έχουμε εκδώσει σαφείς οδηγίες που διευκολύνουν τη μετάβαση σε ένα πλάνο υγιεινής διατροφής και άσκησης», υποστήριξε η Laura Makaroff, […]\nCOVID-19: Ποια είναι τα Εμβόλια που έχουν Ξεχωρίσει Σήμερα;\nΚαθώς αυτή τη στιγμή εξετάζονται περισσότερα από 160 διαφορετικά εμβόλια για τον COVID-19, δεν είναι λίγοι αυτοί που πιστεύουν ότι ο στόχος της κυκλοφορίας ενός εμβολίου μέχρι το τέλος του 2020 είναι ρεαλιστικός. Άλλοι ειδικοί προειδοοποιούν, ωστόσο, ότι αυτό πιθανώς δεν θα συμβεί. Ελάχιστα από τα παραπάνω εμβόλια έχουν φτάσει στο στάδιο των κλινικών δοκιμών με ανθρώπους εθελοντές, ενώ τα περισσότερα εμβόλια δεν θα περάσουν καν το στάδιο των δοκιμών στο εργαστήριο. Πρέπει να σημειωθεί στο σημείο αυτό ότι η έρευνα ενός εμβολίου για τον COVID-19 έχει λάβει μεγάλα ποσά χρηματοδότησης, ενώ εξετάζονται αρκετές διαφορετικές προσεγγίσεις. Το γεγονός ότι μικρές εταιρίες βιοτεχνολογίας συνεργάζονται με μεγάλες φαρμακευτικές εταιρίες είναι σίγουρα κάτι που δημιουργεί ελπίδα για την ταχεία ανάπτυξη ενός εμβολίου. Οι ΗΠΑ ανακοίνωσαν πριν λίγες ημέρες ότι θα χρηματοδοτήσουν και θα βοηθήσουν τη διεξαγωγή την κλινικών δοκιμών φάσης ΙΙΙ για 3 διαφορετικά εμβόλια. Τα εμβόλια αυτά έχουν αναπτυχθεί από τις Moderna Inc., AstraZeneca και Johnson & Johnson. Τα δύο πρώτα εξετάζονται ήδη σε ανθρώπους, ενώ η J&J θε ξεκινήσει τις κλινικές δοκιμές με ανθρώπους εθελοντές στο 2ο μισό του Ιουλίου. Στο παρόν άρθρο θα αναφέρουμε τις εταιρίες που βρίσκονται αυτή τη στιγμή πιο κοντά στην ανάπτυξη ενός αποτελεσματικού εμβολίου. Moderna Το […]\nΣεροτονίνη: Πώς Συνδέεται με τις Λοιμώξεις του Γαστρεντερικού Συστήματος;\nΗ σεροτονίνη, μία χημική ουσία γνωστή για τις δράσεις της στον εγκέφαλο, μπορεί να περιορίσει την ικανότητα ορισμένων εντερικών παθογόνων να προκαλούν απειλητικές για τη ζωή λοιμώξεις, σύμφωνα με τις παρατηρήσεις μίας ομάδας ερευνητών από το UT Southwestern. Η μελέτη των επιστημόνων δημοσιεύτηκε στο επιστημονικό περιοδικό Cell Host & Microbe και προσφέρει ένα νέο τρόπο για την αντιμετώπιση συγκεκριμένων λοιμώξεων για τις οποίες οι διαθέσιμες θεραπείες είναι σήμερα πολύ περιορισμένες. Αν και οι περισσότερες έρευνες για τη σεροτονίνη έχουν επικεντρωθεί στις επιδράσεις του νευροδιαβιβαστή στον εγκέφαλο, το 90% της ποσότητάς της στον οργανισμό παράγεται στο γαστρεντερικό σωλήνα, όπως εξήγησε η Vanessa Sperandio, PhD, καθηγήτρια μικροβιολογίας και βιοχημείας από το UT Southwestern Medical Center. Το έντερο του ανθρώπου φιλοξενεί τρισεκατομμύρια βακτήρια. Τα περισσότερα από αυτά είναι ωφέλιμα, ωστόσο υπάρχουν και παθογόνα που εγκαθίστανται στον γαστρεντερικό σωλήνα και προκαλούν σοβαρές ή δυνητικά απειλητικές για τη ζωή λοιμώξεις. Καθώς τα βακτήρια επηρεάζονται σε μεγάλο βαθμό από το περιβάλλον τους, η Sperandio, ο Aman Kumar, ο Regan Russell και οι συνεργάτες τους από το ίδιο πανεπιστήμιο, αναρωτήθηκαν αν η σεροτονίνη που παράγεται στο έντερο μπορεί να επηρεάσει τη λοιμογόνο δράση των παθογόνων βακτηρίων που βρίσκονται στο γαστρεντερικό σωλήνα. Οι επιστήμονες εξέτασαν αρχικά την Escherichia […]\nΠώς Εξαλείφθηκε ο Ιός SARS-CoV; Μπορεί να Συμβεί το Ίδιο και με τον SARS-CoV-2;\nΟ Βρετανός καθηγητής ογκολογίας Karol Sikora υποστήριξε προσφάτως ότι η πανδημία του COVID-19 θα αρχίσει να υποχωρεί μέχρι τελικά να εξαλειφθεί πλήρως. Το σκεπτικό του πίσω από τη θεωρία αυτή είναι ότι τα περιστατικά των ασυμπτωματικών φορέων είναι πολύ περισσότερα απ’ όσο πιστεύουμε. Αν η ανοσιακή απόκριση στους φορείς αυτούς μπορεί να προκαλέσει ισχυρή ανοσία, τότε η «ανοσία της αγέλης» θα επιτευχθεί πολύ γρήγορα και επομένως ο SARS-CoV-2 δεν θα έχει ασθενείς που μπορεί να μολύνει με αποτέλεσμα να εξαλειφθεί. Ωστόσο, η θεωρία ότι αν αφήσουμε τον ιό να κυκλοφορήσει θα επιταχύνουμε την εμφάνιση ανοσίας της αγέλης κατά πάσα πιθανότητα είναι λανθασμένη. Τα αποτελέσματα των εξετάσεων αντισωμάτων προς το παρόν δείχνουν ότι ένα μικρό μόλις ποσοστό του πληθυσμού έχει μολυνθεί με τον SARS-CoV-2. Στη Μεγάλη Βρετανία, έχει νοσήσει το 6.8%, ενώ στη Γαλλία το αντίστοιχο ποσοστό είναι μόλις 4.4%. Αυτό σημαίνει ότι η ανοσία της αγέλης δεν είναι κάτι που μπορεί να επιτευχθεί στο προσεχές μέλλον. Τελευταία δεδομένα δείχνουν επίσης ότι η θνησιμότητα του SARS-CoV-2 είναι σχετικά υψηλή και οι αρχικές εκτιμήσεις σχετικά με αυτή ήταν σωστές. Από τα παραπάνω φαίνεται ότι σε καμία περίπτωση δεν πρέπει να αφήσουμε τον ιό SARS-CoV-2 να κυκλοφορήσει ανεξέλεγκτα στον πληθυσμό. Ένα μέλλον στο […]\nΕίναι Απαραίτητες οι Ενισχυτικές Δόσεις στο Εμβόλιο του Τετάνου;\nΑν δεν έχετε κάνει την ενισχυτική δόση για το εμβόλιο του τετάνου τα τελευταία 10 χρόνια, πιθανώς ο γιατρός σας θα σας ζητήσει να το κάνετε στο επόμενο τσεκ-απ. Αρκετοί άνθρωποι πιστεύουν ότι το εμβόλιο του τετάνου πρέπει να γίνεται μόνο μετά από ένα τραυματισμό με κάποιο σκουριασμένο αντικείμενο. Ωστόσο, ακόμα κι αν δεν τραυματιστείτε, το εμβόλιο πρέπει να επαναλαμβάνεται τουλάχιστον 1 φορά κάθε 10 χρόνια. Ποιος είναι όμως το λόγος που το εμβόλιο χρειάζεται ενισχυτικές δόσεις; Τι είναι η Ενισχυτική Δόση στο Εμβόλιο του Τετάνου; Οι ενισχυτικές δόσεις των εμβολίων χορηγούνται συνήθως μερικά χρόνια μετά τον πρώτο εμβολιασμό για μία νόσο που γίνεται στην παιδική ηλικία. Καθώς η προστασία που προσφέρουν ορισμένα εμβόλια φθίνει με το χρόνο, χρειάζεται να χορηγηθούν ενισχυτικές δόσεις. Το εμβόλιο του τετάνου δεν προσφέρει ανοσία μόνο για τον τέτανο. Προστατεύει επίσης από τη διφθερίτιδα και τον κοκκύτη. Τι είναι ο Τέτανος και η Διφθερίτιδα; Ο τέτανος και η διφθερίτιδα είναι σπάνιες αλλά σοβαρές νόσοι που μπορεί να προκαλέσουν σοβαρές επιπλοκές στους ασθενείς. Ο τέτανος είναι μία λοίμωξη που προκαλείται από τα βακτήρια Clostridium tetani. Όταν τα βακτήρια αυτά εισέλθουν στον οργανισμό, παράγουν μία τοξίνη που προκαλεί επώδυνη σύσπαση και ακαμψία των μυών. Στα σοβαρά περιστατικά, […]\nWHO: Χαμηλά τα Ποσοστά Ασυμπτωματικής Μετάδοσης του SARS-CoV-2\nΣύμφωνα με έναν αντιπρόσωπο του Παγκοσμίου Οργανισμού Υγείας (WHO), η μετάδοση του SARS-CoV-2 από ασυμπτωματικούς φορείς είναι σχετικά σπάνια. «Από τα διαθέσιμα δεδομένα φαίνεται ότι ένας ασυμπτωματικός φορέας του ιού, σπάνια τον μεταδίδει σε άλλα άτομα», δήλωσε η Maria Van Kerkhove, PhD, λοιμωξιολόγος και επικεφαλής στο τεχνικό τμήμα του WHO που ασχολείται με τον COVID-19. Η παραπάνω δήλωση ακολούθησε τη δημοσίευση μίας ανάλυσης στο Annals of Internal Medicine που έδειξε ότι σχεδόν το 40-45% των περιστατικών του COVID-19 είναι ασυμπτωματικοί. Ο Daniel P. Oran και ο Eric Topol, επικεφαλής της παραπάνω έρευνας, δήλωσαν: «Καθώς το 40-45% των ασθενών που μολύνονται με SARS-CoV-2 είναι ασυμπτωματικοί, αυτό σημαίνει ότι ο ιός μπορεί να εξαπλώνεται ευκολότερα στον πληθυσμό χωρίς να γίνεται αντιληπτός». Η Van Kerkhove αναφέρθηκε επίσης και στα τελευταία δεδομένα που δημοσίευσε ο Παγκόσμιος Οργανισμός Υγείας σχετικά με τη μετάδοση του ιού από ασυμπτωματικούς, προσυμπτωματικούς και συμπτωματικούς ασθενείς. Η επιστήμονας αναφέρθηκε μάλιστα σε ένα συγκεκριμένο κομμάτι της παραπάνω ανάλυσης: «Είναι δύσκολο να γίνουν λεπτομερείς μελέτες σχετικά με τη μετάδοση του ιού από ασυμπτωματικούς φορείς, ωστόσο τα διαθέσιμα δεδομένα από τις χώρες-μέλη δείχνουν ότι ο ιός μεταδίδεται κυρίως από ασθενείς που παρουσιάζουν συμπτώματα». Στην έρευνα που δημοσιεύτηκε στο Annals of Internal Medicine, οι […]\nΚοιλιοκάκη: Μπορεί να Επηρεάσει το Προσδόκιμο Ζωής;\nΗ κοιλιοκάκη είναι μία χρόνια, αυτοάνοση νόσος, τα συμπτώματα της οποίας εμφανίζονται μετά την κατανάλωση γλουτένης. Τις τελευταίες δεκαετίες έχουμε μάθει αρκετά σχετικά με τους μηχανισμούς της νόσου, καθώς και τους παράγοντες κινδύνου για την εμφάνισή της. Ωστόσο, οι έρευνες που εξέτασαν αν η νόσος μπορεί να επηρεάσει το προσδόκιμο ζωής των ασθενών δεν έχουν καταλήξει σε σαφή αποτελέσματα. Μία νέα μελέτη προσπάθησε να δώσει απάντηση στο παραπάνω ερώτημα. Η Κοιλιοκάκη Μπορεί να Επηρεάσει το Σύνολο του Οργανισμού Μέχρι προσφάτως, πιστεύαμε ότι η κοιλιοκάκη ήταν μία γαστρεντερική νόσος της παιδικής ηλικίας που προκαλεί κοιλιακό άλγος, διάρροια, δυσκοιλιότητα και μετεωρισμό. Γνωρίζαμε επίσης ότι μπορεί να προκαλέσει βλάβες στις λάχνες του λεπτού εντέρου. Οι τελευταίες είναι μικρές τριχοειδείς προεκβολές που βοηθούν τον οργανισμό να απορροφήσει τις θρεπτικές ουσίες από τα τρόφιμα. Με την ανάπτυξη νέων εξετάσεων αίματος και την εξέταση αρκετών ασθενών, γνωρίζουμε πλέον ότι η κοιλιοκάκη είναι μία συστηματική νόσος που μπορεί να εμφανιστεί σε οποιαδήποτε ηλικία και να επηρεάσει αρκετούς διαφορετικούς ιστούς ή όργανα του σώματος. Οι ασθενείς που πάσχουν από τη νόσο μπορεί να παρουσιάσουν αρθραλγία, οστεοπενία ή οστεοπόρωση, κατάγματα, εξανθήματα και ψυχιατρικά συμπτώματα, όπως άγχος ή κατάθλιψη. Ο προκλητικός παράγοντας της νόσου από το περιβάλλον, δηλαδή η γλουτένη, […]\nΝέα Μελέτη: Σε Superspreaders Αποδίδεται το 80% των Περιστατικών του COVID-19\nΤο μεγαλύτερο ποσοστό των ασθενών που μολύνονται με τον ιό SARS-CoV-2 αποδίδεται σε superspreaders, δηλαδή ασθενείς που ήρθαν σε επαφή με μεγάλο αριθμό ατόμων, σύμφωνα με τις παρατηρήσεις μίας νέας προδημοσίευσης. Μία ομάδα επιδημιολόγων από το Χονγκ Κονγκ διαπίστωσε ότι μόλις το 20% των περιστατικών που εξετάστηκε ευθύνεται για το 80% του συνόλου των μολύνσεων από τον κορονοϊό. Οι ερευνητές διαπίστωσαν επίσης ότι το 70% των ασθενών που μολύνθηκαν με τον ιό, δεν τον μετέδωσαν σε κανένα άλλο ασθενή. Τα περιστατικά μετάδοσης του ιού από τους superspreaders έγιναν συνήθως σε μαζικές συναθροίσεις σε κλειστούς χώρους. «Τα περιστατικά μετάδοσης του ιού από superspreaders είναι πολύ περισσότερα απ’ όσο πιστεύαμε μέχρι σήμερα και σίγουρα δεν είναι τυχαία», είπε ο Ben Cowling, ένας από τους συγγραφείς της έρευνας. Τα αποτελέσματα της έρευνας είναι διαθέσιμα ως προδημοσίευση, δηλαδή δεν έχουν αξιολογηθεί ακόμα και θα πρέπει να επιβεβαιωθούν ως προς την ακρίβειά τους. Ωστόσο, οι παρατηρήσεις της έρευνας μπορούν να χρησιμοποιηθούν ως βάση προκειμένου να εφαρμοστούν τα κατάλληλα μέτρα για να προστατευτεί ο πληθυσμός. «Γνωρίζουμε πλέον ποια μέτρα πρέπει να εφαρμοστούν για να προστατευτεί το μεγαλύτερο κομμάτι του πληθυσμού. Αν καταφέρουμε να μειώσουμε τα περιστατικά μετάδοσης από superspreaders, θα έχουμε κάνει ένα σημαντικό βήμα για […]\nΤυχαιοποιημένη Ελεγχόμενη Μελέτη Εξετάζει την Υδροξυχλωροκίνη στην Πρόληψη του COVID-19\nΗ υδροξυχλωροκίνη δεν μειώνει τον κίνδυνο λοίμωξης μετά την έκθεση σε επιβεβαιωμένα κρούσματα του COVID-19, σύμφωνα με δεδομένα από μία τυχαιοποιημένη, διπλά τυφλή, ελεγχόμενη με placebo κλινική δοκιμή πρόληψης. Στην έρευνα έλαβαν μέρος 821 ασυμπτωματικοί εθελοντές από διάφορες περιοχές των ΗΠΑ και του Καναδά. Τα αποτελέσματα της έρευνας, επικεφαλής της οποίας ήταν ο David R. Boulware, δημοσιεύτηκαν στο επιστημονικό περιοδικό New England Journal of Medicine. Οι επιστήμονες εξέτασαν εθελοντές που είχαν έρθει σε επαφή με ένα επιβεβαιωμένο κρούσμα του COVID-19 σε απόσταση μικρότερη από 2 μέτρα για περισσότερο από 10 λεπτά στο σπίτι ή στην εργασία. Μέσα σε 4 ημέρες από την παραπάνω έκθεση, οι εθελοντές χωρίστηκαν τυχαία σε 2 ομάδες εκ των οποίων η μία έλαβε placebo ενώ η άλλη υδροξυχλωροκίνη (800mg αρχική δόση, 600mg σε 6-8 ώρες και τέλος 600mg ημερησίως για 4 ημέρες). Η έρευνα εξέτασε τα ποσοστά εργαστηριακά επιβεβαιωμένης νόσου ή τη νόσηση με συμπτώματα που παραπέμπουν σε COVID-19 μέσα σε 14 ημέρες. Συνολικά, 719 από τους 821 εθελοντές (87.6%) ανέφεραν ότι είχαν επαφή αυξημένου κινδύνου με ένα επιβεβαιωμένο κρούσμα του ιού, δηλαδή δεν φορούσαν μάσκα. Ο αριθμός των ασθενών που τελικά εμφάνισε συμπτώματα COVID-19 δεν διαφοροποιήθηκε σημαντικά ανάμεσα στην ομάδα που έλαβε placebo (49 στους […]\nΠόσο Κοντά Βρίσκονται οι Ευρωπαϊκές Χώρες στην Ανοσία της Αγέλης για τον COVID-19;\nΑν και αυτή τη στιγμή καμία Ευρωπαϊκή χώρα δεν έχει επιλέξει την ανοσία της αγέλης ως στρατηγική για την αντιμετώπιση του COVID-19, ορισμένες χώρες, όπως η Σουηδία, έχουν εφαρμόσει λιγότερο αυστηρά μέτρα για τον περιορισμό της εξάπλωσης του ιού. Πόσο αποτελεσματική ήταν, όμως, η προσέγγιση που επέλεξε η Σουηδία; Έχει καταφέρει να επιτύχει την ανοσία της αγέλης; Ποια ήταν η διαφορά στην εξάπλωση του ιού σε σχέση με τις χώρες που εφάρμοσαν πιο αυστηρά μέτρα; Σύμφωνα με την ανοσία της αγέλης, αν ένα ποσοστό του πληθυσμού αποκτήσει ανοσία για ένα λοιμώδες νόσημα, τότε η νόσος θα σταματήσει να εξαπλώνεται και επομένως θα είναι προστατευμένοι και αυτοί που δεν έχουν νοσήσει. Ωστόσο, προκειμένου να επιτευχθεί η ανοσία της αγέλης θα πρέπει να έχουμε επιβεβαιώσει ότι η νόσηση προκαλεί μακροπρόθεσμη ανοσία ή να υπάρχει εμβόλιο για τη νόσο που προστατεύει τους ασθενείς από μελλοντικές λοιμώξεις. Προς το παρόν δεν γνωρίζουμε αν η λοίμωξη από COVID-19 δημιουργεί ανοσία μακροπρόθεσμα, ωστόσο αυτό δεν είναι απίθανο. Έρευνες έχουν δείξει ότι η λοίμωξη με τον SARS-CoV-2 οδηγεί σε παραγωγή αντισωμάτων, ωστόσο είναι άγνωστο αν τα αντισώματα αυτά μπορούν να προστατεύσουν τον ασθενή από μελλοντικές λοιμώξεις. Μελέτες για τον ιό SARS-CoV έχουν δείξει επίσης ότι η ανοσιακή […]\nΜπορεί η Έκθεση στους Κορονοϊούς του Κρυολογήματος να Προστατεύσει από τον COVID-19;\nΤο ανοσοποιητικό σύστημα ορισμένων ασθενών είναι καλύτερα προετοιμασμένο για να αντιμετωπίσει το νέο κορονοϊό σύμφωνα με τις παρατηρήσεις μίας νέας έρευνας. Η τελευταία, δημοσιεύτηκε πριν λίγες ημέρες στο επιστημονικό περιοδικό Cell και έδειξε ότι τα Τ λεμφοκύτταρα ορισμένων ασθενών μπορούν να αναγνωρίσουν και να αντιμετωπίσουν τον SARS-CoV-2 παρά το γεγονός ότι δεν έχουν ιστορικό προηγούμενης έκθεσης σε αυτόν. Η πιθανότερη εξήγηση για την παραπάνω παρατήρηση, σύμφωνα με τους επιστήμονες, είναι ένα φαινόμενο που λέγεται διασταυρούμενη αντιδραστικότητα. Κατά την τελευταία, ο οργανισμός έχει αναπτύξει Τ βοηθητικά κύτταρα για έναν ιό μετά την έκθεσή του σε ένα διαφορετικό, αλλά παρόμοιο παθογόνο. Στην περίπτωση του SARS-CoV-2, οι επιστήμονες υποστηρίζουν ότι προφανώς τα Τ λεμφοκύτταρα αυτά αναπτύχθηκαν μετά την έκθεση των ασθενών σε ένα από τα 4 είδη κορονοϊών που προκαλούν κοινό κρυολόγημα. «Οι ασθενείς αυτοί έχουν ένα μικρό προβάδισμα στη μάχη για την αντιμετώπιση του ιού, ο οποίος θέλει να πολλαπλασιαστεί με το ανοσοποιητικό σύστημα να προσπαθεί να ανακόψει την πορεία του», είπε ο Alessandro Sette, ένας από τους συγγραφείς της έρευνας. Πρόσθεσε επίσης ότι τα βοηθητικά Τ λεμφοκύτταρα της διασταυρούμενης αντιδραστικότητας μπορούν να βοηθήσουν έτσι ώστε να εμφανιστεί ταχύτερα μία ισχυρότερη ανοσιακή απόκριση. Ένα Ανοσολογικό «Προβάδισμα» Για την έρευνά τους, ο Sette […]\nCOVID-19: Πόσο Ασφαλής είναι η Θεραπεία με Πλάσμα από Ασθενείς που έχουν Αναρρώσει;\nΤα αποτελέσματα της πρώτης κλινικής δοκιμής που εξέτασε τη χορήγηση πλάσματος από ασθενείς που έχουν αναρρώσει από COVID-19 δημοσιεύτηκαν πριν λίγες ημέρες αφού η έρευνα πέρασε το στάδιο της αξιολόγησης. Συνολικά, οι 19 από τους 25 ασθενείς που έλαβαν την παραπάνω θεραπεία παρουσίασαν βελτίωση, με 11 από αυτούς να παίρνουν εξιτήριο από το νοσοκομείο. Στις 28 Μαρτίου, το Houston Methodist ήταν το πρώτο νοσοκομείο που έκανε μετάγγιση πλάσματος από εθελοντές που είχαν αναρρώσει από τον COVID-19 σε δύο ασθενείς με σοβαρή νόσηση. Καθώς η μετάγγιση του πλάσματος δεν προκάλεσε σοβαρές ανεπιθύμητες ενέργειες, οι επιστήμονες υποστήριξαν ότι η θεραπεία αυτή αποτελεί μία ασφαλή επιλογή για τους ασθενείς που παρουσιάζουν σοβαρή νόσηση. Μέχρι σήμερα, αυτή ήταν η μεγαλύτερη (σε μέγεθος) έρευνα που εξέτασε την αποτελεσματικότητα της μετάγγισης πλάσματος σε ασθενείς με COVID-19. Οι παρατηρήσεις της έρευνας δημοσιεύτηκαν στις 26 Μαΐου στο American Journal of Pathology. Ο συγγραφέας της έρευνας ήταν ο James M. Musser, διευθυντής στο Τμήμα Παθολογοανατομίας του Houston Methodist. Η έρευνα είχε τίτλο “Treatment of COVID-19 patients with convalescent plasma”. Επικεφαλής της έρευνας ήταν ο Eric Salazar MD, PhD, αναπληρωτής καθηγητής παθολογανατομίας στο Houston Methodist. «Η χορήγηση πλάσματος από ασθενείς που έχουν αναρρώσει έχει δείξει κάποια ενθαρρυντικά στοιχεία», είπε ο […]\nΠοια Τρόφιμα Μειώνουν τον Κίνδυνο Εμφάνισης Νόσου Alzheimer; Νέα Δεδομένα\nΤι μπορούμε να κάνουμε για να περιορίσουμε τον κίνδυνο έκπτωσης των γνωστικών λειτουργιών, νόσου Alzheimer και άνοιας; Αρκετοί ερευνητές παγκοσμίως αναζητούν την απάντηση στο ερώτημα αυτό εξετάζοντας διάφορους παράγοντες που μπορεί να βοηθήσουν στην πρόληψη των παραπάνω παθήσεων, διατηρώντας τον εγκέφαλο υγιή. Ένας από τους παράγοντες αυτούς είναι και η διατροφή. Τι Γνωρίζαμε: Η Μεσογειακή Δίαιτα Προσφέρει Οφέλη Ένας παράγοντας που έχει αναδειχθεί ως ωφέλιμος από αρκετές έρευνες είναι η Μεσογειακή δίαιτα. Η δίαιτα αυτή περιλαμβάνει: Ψάρια Ελαιόλαδο Αβοκάντο Φρούτα Λαχανικά Ξηρούς καρπούς Φασόλια Τρόφιμα ολικής αλέσεως Κόκκινο κρασί (περιορισμένη κατανάλωση) Αν απολαμβάνετε όλα τα παραπάνω τρόφιμα τότε έχετε όλες τις πληροφορίες που χρειάζεστε για να κάνετε μία διατροφή υγιεινή για τον εγκέφαλο. Αντιθέτως, γι’ αυτούς που προτιμούν άλλα τρόφιμα, θα πρέπει να προσπαθήσουν να καταναλώσουν τουλάχιστον τα σημαντικότερα από τα τρόφιμα της παραπάνω λίστας. Οι επιστήμονες προσπαθούν εδώ και αρκετά χρόνια να προσδιορίσουν ποια είναι αυτά με σκοπό να καθοδηγήσουν καλύτερα τους ασθενείς. Για παράδειγμα, μία έρευνα που δημοσιεύτηκε το 2015 και επανεξετάστηκε το 2018 εξέτασε δύο ομάδες ενηλίκων που έκαναν Μεσογειακή δίαιτα με επιπλέον ελαιόλαδο ή επιπλέον ξηρούς καρπούς, καθώς και μία ομάδα ελέγχου που έκανε διατροφή με χαμηλά λιπαρά. Οι δύο ομάδες που έκαναν Μεσογειακή δίαιτα είχαν […]\nΓιατί Σήμερα Δεν Υπάρχει Εμβόλιο για τους SARS και MERS; Τι Σημαίνει αυτό για τον COVID-19;\nΤο γεγονός ότι σήμερα δεν υπάρχουν εμβόλια για τον SARS, το MERS και τον HIV, έχει κάνει αρκετούς να πιστεύουν ότι το εμβόλιο για τον COVID-19 ίσως δεν ανακαλυφθεί αρκετά γρήγορα. Οι παραπάνω παθήσεις εμφανίστηκαν, μάλιστα, αρκετά χρόνια νωρίτερα σε σχέση με τον COVID-19, ιδιαίτερα ο ιός HIV. Υπάρχει, επομένως, λόγος να ανησυχούμε; Στην πραγματικότητα, το εμβόλιο για τον COVID-19 είναι ένας πιο ρεαλιστικός στόχος σε σχέση με τα εμβόλια για τις παραπάνω 3 παθήσεις. Αρχικά, ο ιός HIV είναι ιδιαίτερα πολύπλοκος και αποτελεί σημαντική πρόκληση για τους επιστήμονες, επομένως ενδέχεται να μην αναπτυχθεί ποτέ εμβόλιο γι’ αυτόν. Καθώς ο ιός στοχεύει το ανοσοποιητικό σύστημα του ξενιστή, είναι ιδιαίτερα δύσκολο να αναπτυχθεί ένα αποτελεσματικό εμβόλιο. Παρουσιάζει επίσης μεταλλάξεις με ταχύτατο ρυθμό, με αποτέλεσμα να εμφανίζονται αρκετά διαφορετικά στελέχη στον ίδιο ασθενή. Τα διαφορετικά στελέχη του ιού σε έναν ασθενή μάλιστα είναι περίπου τα ίδια σε αριθμό με τα διαφορετικά στελέχη της γρίπης που κυκλοφορούν κάθε χρόνο παγκοσμίως. Αντιθέτως, ο SARS-CoV-2 μεταλλάσσεται πιο αργά σε σχέση με την εποχική γρίπη, γεγονός που τον καθιστά ιδανικό στόχο για την ανάπτυξη ενός εμβολίου. Ο επόμενος ιός, ο SARS-CoV, προκάλεσε μία μεγάλη επιδημία το 2003. Ευτυχώς, η επιδημία αυτή περιορίστηκε γρήγορα, καθώς ο ιός […]\nΡινικό Μικροβίωμα: Πώς Επηρεάζει την Υγεία;\nΓνωρίζουμε πλέον ότι η σύνθεση του εντερικού μικροβιώματος μπορεί να επηρεάσει άμεσα τη γενικότερη υγεία του οργανισμού. Σήμερα, μία νέα έρευνα δείχνει ότι ένα μικροβίωμα που επίσης έχει σημαντικές επιδράσεις στην υγεία μας είναι αυτό της ρινός. Πράγματι, η ρίνα φιλοξενεί ένα μεγάλο αριθμό μικροοργανισμών, όπως συμβαίνει και με αρκετά άλλα όργανα του σώματος. Τα διάφορα είδη «ωφελίμων» και «επιβλαβών» μικροβίων που εντοπίζονται στις ρινικές κοιλότητες μπορεί να μας προστατεύουν ή να αυξάνουν τον κίνδυνο για μία σειρά νοσήματα. Η μητέρα ενός ερευνητή της παρούσας μελέτης παρουσίαζε συχνά κεφαλαλγίες και χρόνια ρινοϊγμορίτιδα, μία νόσο που προκαλεί άλγος και οίδημα στα ιγμόρεια και τη ρινική κοιλότητα. Το γεγονός αυτό κέντρισε το ενδιαφέρον των επιστημόνων οι οποίοι αποφάσισαν να εξετάσουν με μεγαλύτερη λεπτομέρεια το ρόλο του μικροβιώματος της ρινός. «Η μητέρα μου είχε λάβει αρκετές διαφορετικές θεραπείες χωρίς αποτέλεσμα», είπε η μικροβιολόγος Sarah Lebeer, από το Πανεπιστήμιο του Antwerp στο Βέλγιο. «Θέλησα έτσι να εξετάσω αν υπάρχουν ωφέλιμα βακτήρια ή προβιοτικά για τη ρίνα που θα μπορούσαν να τη βοηθήσουν. Κανένας δεν είχε εξετάσει το πεδίο αυτό στο παρελθόν». Για την έρευνά τους, η Lebeer και η ομάδα της ανέλυσαν βακτήρια της ρινός από 100 υγιείς εθελοντές και 225 ασθενείς με χρόνια […]\nΠοιος Τύπος Διαβήτη Αυξάνει Περισσότερο τον Κίνδυνο Σοβαρής Νόσησης από COVID-19;\nΣτις αρχές του 2020 διαπιστώθηκε ότι οι διαβητικοί ασθενείς έχουν υψηλότερα ποσοστά θνησιμότητας από τον COVID-19, ωστόσο τα διαθέσιμα δεδομένα δημιούργησαν περισσότερα νέα ερωτήματα, παρά έδωσαν απαντήσεις. Για παράδειγμα, ποιο είδος διαβήτη συνδέεται με αυξημένο κίνδυνο; Ο διαβήτης αυξάνει τον κίνδυνο σοβαρής νόσησης ή μήπως οι διαβητικοί καταλήγουν συχνότερα επειδή είναι μεγαλύτερης ηλικίας και έχουν συνοδά νοσήματα; Τι μπορούν να κάνουν οι διαβητικοί για να προστατευτούν από τον COVID-19; Μία ομάδα ερευνητών χρησιμοποίησε δεδομένα από το NHS England προκειμένου να δώσει απαντήσεις στα παραπάνω ερωτήματα και κατέληξε σε μερικά πολύ ενδιαφέροντα συμπεράσματα. Σήμερα δεν έχει ακόμα αποσαφηνιστεί αν οι διαβητικοί διατρέχουν αυξημένο κίνδυνο μόλυνσης με τον ιό. Αυτό είναι κάτι που δεν θα μάθουμε μέχρι να γίνει έλεγχος στο μεγαλύτερο ποσοστό του πληθυσμού. Ωστόσο, τα μέχρι σήμερα δεδομένα δείχνουν ότι το ποσοστό των διαβητικών που νοσηλεύονται για COVID-19 είναι ιδιαίτερα υψηλό. Συγκεκριμένα, δεδομένα για τη Μεγάλη Βρετανία από το Φεβρουάριο μέχρι τον Απρίλιο δείχνουν ότι οι διαβητικοί ασθενείς αποτελούν το 25% περίπου των νοσηλευομένων ασθενών, ένα ποσοστό που είναι τετραπλάσιο σε σχέση με το αντίστοιχο ποσοστό τους στο γενικό πληθυσμό. Τα δεδομένα έδειξαν επίσης ότι, όταν νοσηλευτούν, οι διαβητικοί έχουν συνήθως χειρότερη πρόγνωση σε σχέση με τους ασθενείς που δεν […]\nΦάρμακα για τον COVID-19: Τι Μάθαμε από τα Αντιιικά για τη Γρίπη;\nΜία νέα έρευνα από επιστήμονες στο Πανεπιστήμιο του Τέξας διαπίστωσε ότι ορισμένα αντιιικά μπορούν να βοηθήσουν όχι μόνο στην αντιμετώπιση αλλά και στην πρόληψη των θανάτων από ιογενείς νόσους, εφόσον χορηγηθούν νωρίς στην πορεία της λοίμωξης. Η έρευνα δημοσιεύτηκε στο επιστημονικό περιοδικό Nature Communications και, παρά το γεγονός ότι εξέτασε περισσότερο ιούς της γρίπης, κατέληξε σε ορισμένα ενδιαφέροντα συμπεράσματα που αφορούν και τον SARS-CoV-2, τον ιό δηλαδή που ευθύνεται για την πανδημία του COVID-19. Εξετάζοντας δύο φάρμακα που χρησιμοποιούνται σήμερα στην αντιμετώπιση της γρίπης, οι επιστήμονες διαπίστωσαν ότι η οσελταμιβίρη, ένα παλαιότερο αντιιικό φάρμακο και η μπαλοξαβίρη, ένα νεότερο αντιιικό έχουν πολύ διαφορετικές επιδράσεις. Συγκεκριμένα, το νεότερο αντιιικό φάρμακο μπορεί να σταματήσει ταχέως και ιδιαίτερα αποτελεσματικά τον πολλαπλασιασμό του ιού περιορίζοντας έτσι τη διάρκεια που ο ασθενής είναι μολυσματικός. «Όπως διαπιστώσαμε η χορήγηση μπαλοξαβίρης στο 10% των ασθενών λίγο μετά την εμφάνιση των συμπτωμάτων μπορεί να αποτρέψει εκατομμύρια νέες λοιμώξεις και να σώσει χιλιάδες ζωές σε μία τυπική εποχή της γρίπης», είπε ο Robert Krug, καθηγητής μοριακής βιολογίας, σε ένα άρθρο που συνόδευσε την έρευνα. Οι ανακαλύψεις του Krug πριν χρόνια είχαν οδηγήσει στην ανάπτυξη της μπαλοξαβίρης. Ο Krug και μία ομάδα επιδημιολόγνων με επικεφαλής την Lauren Ancel Meyers, μία […]\nΑνατρέπονται τα Δεδομένα για την Υδροξυχλωροκίνη στον COVID-19: Γιατί Αμφισβητείται η Έρευνα του The Lancet;\nΤις τελευταίες ημέρες, η έρευνα που δημοσιεύτηκε στο επιστημονικό περιοδικό The Lancet και υποστήριξε ότι η υροξυχλωροκίνη αυξάνει τον κίνδυνο θανάτου από COVID-19, έχει αρχίσει να αμφισβητείται από αρκετούς ειδικούς. Μετά τη δημοσίευση της έρευνας, ο Παγκόσμιος Οργανισμός Υγείας (WHO) σταμάτησε όλες τις κλινικές δοκιμές του φαρμάκου σε ασθενείς με COVID-19. Σήμερα, ωστόσο, εκατοντάδες επιστήμονες και γιατροί αμφισβητούν την εγκυρότητα της βάσης δεδομένων που χρησιμοποίησε η έρευνα για να καταλήξει στα αποτελέσματά της. Σε μία ανοιχτή επιστολή που έστειλαν στον αρχισυντάκτη του The Lancet, Richard Horton, και τους επιστήμονες που έλαβαν μέρος στην έρευνα, αρκετοί επιστήμονες ζητούν περισσότερες πληροφορίες σχετικά με την προέλευση των δεδομένων, τονίζοντας παράλληλα ότι οι παρατηρήσεις της έρευνας πρέπει να επιβεβαιωθούν από τον WHO ή κάποιο άλλο οργανισμό. Αρκετοί λοιμωξιολόγοι από την Αυστραλία έχουν επίσης αμφισβητήσει τα αποτελέσματα της έρευνας, καθώς διαπίστωσαν πολλές ασυνέπειες στα δεδομένα που χρησιμοποιήθηκαν. Η χλωροκίνη και η υδροξυχλωροκίνη, δύο φάρμακα που είχαν θεωρηθεί από αρκετούς ως θεραπεία για τον COVID-19, χρησιμοποιήθηκαν ευρέως στην αρχή της πανδημίας, παρά το γεγονός ότι δεν υπήρχαν ακόμα λεπτομερείς έρευνες για την αποτελεσματικότητα ή ασφάλειά τους. Ωστόσο, μία έρευνα που δημοσιεύτηκε στις 22 Μαΐου προειδοποίησε ότι η επιθετική χρήση του φαρμάκου είναι δυνητικά επικίνδυνη και μπορεί […]\nΒακτήρια των Νεοπλασμάτων: Πώς Επηρεάζουν την Αποτελεσματικότητα της Ανοσοθεραπείας;\nΜία μεγάλη έρευνα που εξέτασε τους μικροοργανισμούς που βρίσκονται στα νεοπλάσματα, διαπίστωσε ότι υπάρχουν βακτήρια που πολλαπλασιάζονται σε αρκετές διαφορετικές μορφές καρκίνου, ωστόσο είναι άγνωστο αν μπορούν να επηρεάσουν την πορεία του όγκου. Τα βακτήρια αυτά αποτελούν μέρος του μικροβιώματος του νεοπλάσματος, δηλαδή την κοινότητα των βακτηρίων, μυκήτων και άλλων μικροβίων που ζουν σε αυτό. Στο παρελθόν έχει διαπιστωθεί η παρουσία βακτηρίων σε νεοπλάσματα του εντέρου και άλλων ιστών του οργανισμού που εκτίθενται συχνά σε μικρόβια. Ωστόσο, γνωρίζουμε ελάχιστα σχετικά με το ρόλο των βακτηρίων σε άλλα νεοπλάσματα, όπως για παράδειγμα αυτά των οστών, του εγκεφάλου και των ωοθηκών. Θέλοντας να εξετάσουν τι συμβαίνει στα νεοπλάσματα αυτά, ο Ravid Straussman και οι συνεργάτες του από το Weizmann Institute of Science στο Ισραήλ, εξέτασαν τους πληθυσμούς των βακτηρίων σε περισσότερα από 1000 δείγματα όγκων. Τα δείγματα αυτά είχαν προέλθει από ασθενείς με καρκίνο των οστών, του εγκεφάλου, των ωοθηκών, του μαστού, του δέρματος, του παγκρέατος ή των πνευμόνων. Οι επιστήμονες διαπίστωσαν την παρουσία βακτηρίων σε νεοπλάσματα όλων των κυτταρικών τύπων, ωστόσο υπήρχαν σημαντικές διαφοροποιήσεις στα βακτήρια ανάλογα με τη μορφή του καρκίνου. Πάνω από το 60% των καρκίνων των οστών, του μαστού και του παγκρέατος είχαν θετικές εξετάσεις για βακτηριακό DNA, […]\nΡεμδεσιβίρη: Όσα Πρέπει να Γνωρίζετε για το Φάρμακο και την Αποτελεσματικότητά του στον COVID-19\nΗ ρεμδεσιβίρη, ένα φάρμακο που εξετάστηκε στο παρελθόν για την αντιμετώπιση του Ebola, αποτελεί σήμερα την πιο αποτελεσματική αγωγή για τον COVID-19. Οι ειδικοί προειδοποιούν, ωστόσο, ότι δεν αποτελεί θεραπεία και δεν μπορεί να αντιμετωπίσει πάντοτε τον SARS-CoV-2. Η φαρμακευτική εταιρία Gilead Sciences Inc. ξεκίνησε την έρευνα για τη ρεμδεσιβίρη το 2009. Αρχικά εξετάστηκε στην αντιμετώπιση της ηπατίτιδας C και του αναπνευστικού συγκυτιακού ιού (RSV), ωστόσο αργότερα διαπιστώθηκε ότι είναι αποτελεσματική και στην αντιμετώπιση άλλων ιών. Ακολούθως, οι επιστήμονες αποφάσισαν να εξετάσουν την αποτελεσματικότητα του φαρμάκου στην αντιμετώπιση του ιού Ebola. Ωστόσο, στις κλινικές δοκιμές σε πειραματόζωα διαπιστώθηκε ότι το φάρμακο δεν ήταν εξίσου αποτελεσματικό με δύο άλλα φάρμακα που εξετάστηκαν από την ίδια μελέτη. Πριν την πανδημία του COVID-19, η Gilead είχε εξετάσει την αποτελεσματικότητα της ρεμδεσιβίρης στην αντιμετώπιση άλλων κορονοϊών (μεταξύ των οποίων και οι SARS και MERS) τόσο στο εργαστήριο όσο και σε πειραματόζωα. Ωστόσο, το φάρμακο δεν είχε φτάσει ποτέ στο στάδιο των κλινικών δοκιμών με ανθρώπους εθελοντές, καθώς εκείνη την εποχή δεν υπήρχαν περιστατικά του SARS, ενώ τα περιστατικά του MERS ήταν πολύ περιορισμένα. Στις αρχές του έτους, όταν διαπιστώθηκε ότι η νέα επιδημία στην Κίνα είχε προκληθεί από ένα κορονοϊό, η Gilead έστειλε σκευάσματα […]\nΝέα Δεδομένα για το Στρες και τις Επιδράσεις του στον Εγκέφαλο\nΧωρίς αμφιβολία ζούμε σε εποχές όπου αντιμετωπίζουμε καθημερινά έντονο στρες. Ωστόσο, αν και το υποκειμενικό αίσθημα του στρες αποτελεί αναπόσπαστο κομμάτι της ανθρώπινης φύσης, υπάρχουν ακόμα αρκετά που δεν γνωρίζουμε τόσο για την προέλευση, όσο και για τους μηχανισμούς του. Όταν βιώνουμε φυσικό στρες, όπως για παράδειγμα άλγος ή αίσθημα πείνας, ο υποθάλαμος προκαλεί παραγωγή ορμονών από τα επινεφρίδια. Οι ορμόνες αυτές λέγονται γλυκοκορτικοειδή και βοηθούν στη ρύθμιση της απόκρισης στο στρες. Τι συμβαίνει όμως με το υποκειμενικό στρες, το οποίο είναι γνωστό και ως συναισθηματικό ή ψυχολογικό; Πού εντοπίζονται τα αρνητικά αισθήματα πίεσης, άγχους και φόβου στον εγκέφαλο; Οι επιστήμονες δεν μπορούν να απαντήσουν με βεβαιότητα στο παραπάνω ερώτημα, ωστόσο προηγούμενες έρευνες έχουν δείξει ότι το υποκειμενικό ή συναισθηματικό στρες (το οποίο από δω και στο εξής θα αναφέρουμε απλά ως «στρες») δεν σχετίζεται πάντοτε με το φυσικό στρες, γεγονός που δείχνει ότι τα νευροβιολογικά αίτια του στρες εντοπίζονται πιθανώς σε άλλο σημείο του εγκεφάλου. Δεδομένα από ανθρώπους εθελοντές, αλλά και πειραματόζωα έχουν δείξει ότι οι μηχανισμοί αυτοί περιλαμβάνουν πιθανώς τον ιππόκαμπο, μία περιοχή του εγκεφάλου που βοηθά στη ρύθμιση της μνήμης, των συναισθημάτων και του προσανατολισμού. Αν και η σύνδεση του ιπποκάμπου με το στρες έχει μελετηθεί εκτενώς, […]\nΣήμερα, το 50% περίπου των ενηλίκων στο δυτικό κόσμο έχει υπέρταση. Τα ποσοστά της νόσου είναι ιδιαίτερα υψηλά στις μεγαλύτερες ηλικίες. Επιδημιολογικά δεδομένα έχουν δείξει ότι το 69-86% του πληθυσμού θα παρουσιάσει υπέρταση κάποια στιγμή κατά τη διάρκεια της ζωής του. Αυτό σημαίνει, επομένως, ότι η υπέρταση είναι μία αναπόφευκτη συνέπεια της ηλικίας; Στην πραγματικότητα, η ηλικία είναι ένας μόνο από τους πολλούς παράγοντες που επηρεάζουν τον κίνδυνο εμφάνισης υπέρτασης. Η τελευταία δεν αποτελεί, μάλιστα, φυσιολογική συνέπεια της γήρανσης και υπάρχουν αρκετά που μπορούμε να κάνουμε για να περιορίσουμε τον κίνδυνο εμφάνισής της. Κίνδυνος Εμφάνισης Υπέρτασης Σύμφωνα με δεδομένα από το AHA των ΗΠΑ, ο κίνδυνος εμφάνισης υπέρτασης στο σύνολο της διάρκειας ζωής ενός καυκάσιου άνδρα είναι 83%, ενώ για τις καυκάσιες γυναίκες το ίδιο ποσοστό είναι 69%. Σε ένα άρθρο που δημοσιεύτηκε πέρσι στο JAMA Cardiology, οι ερευνητές εξέτασαν τις διακυμάνσεις της αρτηριακής πίεσης σε διάφορα στάδια της ζωής. Στην έρευνα είχαν λάβει μέρος 32.000 εθελοντές ηλικίας 5-98 ετών. Όπως διαπίστωσαν οι επιστήμονες, οι διαφορές ανάμεσα στους άνδρες και τις γυναίκες ξεκινούν νωρίς και διευρύνονται με την ηλικία. Η αύξηση της αρτηριακής πίεσης στις γυναίκες ξεκινά μετά τα 30 και συνεχίζεται εφ’ όρου ζωής με ταχύ ρυθμό. Ωστόσο, η […]\nΝέος Βιοδείκτης του Αίματος για τη Νόσο Alzheimer\nΈνας νέος βιοδείκτης του αίματος για τη νόσο Alzheimer και άλλες νευροεκφυλιστικές νόσους έρχεται ξανά στο προσκήνιο μετά από μία νέα έρευνα του Massachusetts General Hospital. Σύμφωνα με τους επιστήμονες της έρευνας, ο βιοδείκτης NfL (neurofilament light chain) έχει την ικανότητα να ανιχνεύει τη νόσο Alzheimer στα πρώιμα στάδια, ενώ μπορεί να χρησιμοποιηθεί και για την εκτίμηση της θεραπευτικής αγωγής. Επικεφαλής της έρευνας ήταν ο Yakeel T. Quiroz, PhD, από την Ιατρική σχολή του Harvard και διευθυντής στο Familial Dementia Neuroimaging Lab στο Massachusetts General Hospital. Η έρευνα δημοσιεύτηκε στο επιστημονικό περιοδικό The Lancet Neurology. «Θέλαμε να προσδιορίσουμε ποια είναι η μικρότερη ηλικία κατά την οποία ανιχνεύονται διαφορές στα επίπεδα της NfL στο πλάσμα των ασθενών που διατρέχουν αυξημένο κίνδυνο για νόσο Alzheimer», είπε ο Quiroz. Όπως διαπίστωσαν οι επιστήμονες, τα επίπεδα της NfL αυξάνονται με την ηλικία στους ασθενείς με κληρονομική επιβάρυνση, εξ’ αιτίας μίας συγκεκριμένης μετάλλαξης (PSEN1 E280A). Ως αποτέλεσμα, είναι δυνατό να ανιχνευθούν στους φορείς του παθολογικού γονιδίου στην ηλικία των 22 ετών, δηλαδή σχεδόν 22 χρόνια πριν την ηλικία που εμφανίζονται συνήθως τα πρώτα συμπτώματα της νόσου Alzheimer. Ο NfL είναι ένας βιοδείκτης νευροεκφυλισμού, δηλαδή βλαβών στους νευρώνες. Η συγκέντρωση του NfL στο εγκεφαλονωτιαίο υγρό (ΕΝΥ) […]\nCOVID-19: Ένας Σημαντικός Κίνδυνος που Πρέπει να Εξετάσουν τα Νέα Εμβόλια\nΚατά τη διάρκεια της πανδημίας του κορονοϊού, οι περισσότεροι άνθρωποι έχουμε μάθει πλέον τι σημαίνουν οι όροι «ανοσία της αγέλης» και «ορολογικές εξετάσεις». Και οι δύο παραπάνω όροι σχετίζονται με τα αντισώματα. Τα τελευταία αποτελούν ανοσιακές πρωτεΐνες που εμφανίζονται τυπικά τη δεύτερη ή τρίτη εβδομάδα της λοίμωξης, προσκολλώνται στους εισβολείς και δεν τους επιτρέπουν να μολύνουν τα κύτταρα του οργανισμού. Αν σε ένα δείγμα αίματος ανιχνευθούν αντισώματα για ένα συγκεκριμένο ιό, επιβεβαιώνεται ότι ο οργανισμός έχει εκδηλώσει ανοσιακή απόκριση και πιθανώς είναι προστατευμένος από μελλοντικές λοιμώξεις με το ίδιο παθογόνο. Η πρόκληση παραγωγής αδρανοποιητικών αντισωμάτων για τον SARS-CoV-2, τον ιό δηλαδή που ευθύνεται για την παρούσα πανδημία, αποτελεί το στόχο αρκετών ερευνητών που εργάζονται σήμερα στην ανάπτυξη ενός εμβολίου. Αρκετά υποψήφια εμβόλια έχουν φτάσει ήδη στο στάδιο των κλινικών δοκιμών σε χρόνο ρεκόρ. Ωστόσο, οι ειδικοί προειδοποιούν ότι η ανάπτυξη των εμβολίων δεν πρέπει να παρακάμψει τα προβλεπόμενα στάδια, καθώς σε ορισμένες περιπτώσεις, ένα εμβόλιο μπορεί να επιδεινώσει μία νόσο αντί να προστατεύσει τον οργανισμό. Προς το παρόν, κανένα από τα εμβόλια που δοκιμάζονται για τον COVID-19 δεν έχει παρουσιάσει το φαινόμενο αυτό. Από έρευνες σε προηγούμενες επιδημίες κορονοϊών γνωρίζουμε ότι οι εταιρίες που ασχολούνται με την ανάπτυξη εμβολίων θεωρούν […]\nΝέα Έρευνα Ανακαλύπτει Γονίδιο που Συνδέεται με την Υψηλή Χοληστερόλη\nΗ χοληστερόλη είναι ένα από τα σημαντικότερα μόρια στον ανθρώπινο οργανισμό. Αποτελεί συστατικό των κυτταρικών μεμβρανών, ενώ ο οργανισμός χρησιμοποιεί το μόριο για την παραγωγή τόσο της βιταμίνης D, αλλά και αρκετών ορμονών. Ωστόσο, τα υψηλά επίπεδα της χοληστερόλης στο αίμα με τη μορφή της LDL αποτελούν παράγοντα κινδύνου για την αθηροσκλήρωση, δηλαδή τη στένωση των αρτηριών εξ’ αιτίας της συσσώρευσης πλακών λίπους, γεγονός που μπορεί να οδηγήσει σε έμφραγμα του μυοκαρδίου ή εγκεφαλικό επεισόδιο. Ο οργανισμός παράγει τη χοληστερόλη στο ήπαρ, ωστόσο μπορούμε να λάβουμε την ουσία αυτή και από τη διατροφή. Τα αυγά, το κόκκινο κρέας και το βούτυρο είναι τρόφιμα πλούσια σε χοληστερόλη. Ανεξαρτήτως της διατροφής, ωστόσο, ορισμένοι ασθενείς φαίνεται ότι έχουν γενετική προδιάθεση για την υψηλή χοληστερόλη στο αίμα. «Δυστυχώς δεν γνωρίζουμε ακόμα το μηχανισμό μέσω του οποίου οι μεταλλάξεις συγκεκριμένων γονιδίων επηρεάζουν τα επίπεδα χοληστερόλης ή τον κίνδυνο εμφάνισης παχυσαρκίας», είπε ο Brian Parks, καθηγητής διατροφολογίας στο Πανεπιστήμιο του Wisconsin. Ο Parks ήταν επικεφαλής της παρούσας έρευνας, η οποία μπορεί να εξηγήσει εν μέρει γιατί ορισμένοι ασθενείς διατρέχουν αυξημένο γενετικό κίνδυνο να παρουσιάσουν υψηλή χοληστερόλη στο αίμα. Οι παρατηρήσεις των ερευνητών ενοχοποιούν ένα γονίδιο που φυσιολογικά αναστέλλει την παραγωγή χοληστερόλης στο ήπαρ όταν γίνεται επαρκής […]\nΤι Γνωρίζουμε Σήμερα για τις Μακροπρόθεσμες Επιπλοκές του COVID-19;\nΣήμερα, τα περισσότερα συμπτώματα του COVID-19 είναι πλέον γνωστά, ωστόσο γνωρίζουμε ελάχιστα σχετικά με τις μακροπρόθεσμες επιδράσεις που εμφανίζονται στους ασθενείς μετά την ανάρρωσή τους από τη λοίμωξη. Οι ασθενείς με σύνδρομο οξείας αναπνευστική δυσχέρειας (ARDS), το οποίο είναι αρκετά συχνό σε αυτούς που παρουσιάζουν σοβαρή νόσηση από τον COVID-19, παρουσιάζουν συχνά μόνιμες βλάβες στους πνεύμονες ή ίνωση. Οι Αναπνευστικές Λοιμώξεις Μπορεί να Προκαλέσουν Βλάβες στους Πνεύμονες Οι ιογενείς λοιμώξεις μπορεί να προκαλέσουν διάφορες ανεπιθύμητες ενέργειες, από έναν απλό βήχα που διαρκεί λίγες εβδομάδες, μέχρι χρόνιο συριγμό ή άσθμα. Όταν, μάλιστα, οι αναπνευστικές λοιμώξεις είναι σοβαρές, η δύσπνοια μπορεί να παραμείνει, ακόμα και μετά την πλήρη επαναφορά της πνευμονικής λειτουργίας. Επιπλέον, οι ασθενείς με COVID-19 που εκδηλώνουν ARDS, μία δυνητικά απειλητική για τη ζωή κατάσταση που απαιτεί αντιμετώπιση στη ΜΕΘ, διατρέχουν αυξημένο κίνδυνο να παρουσιάσουν μακροπρόθεσμες βλάβες. Ποιοι Κινδυνεύουν Περισσότερο; Οι ασθενείς που αναρρώνουν από COVID-19 δεν έχουν όλοι τον ίδιο κίνδυνο να παρουσιάσουν μακροπρόθεσμες επιπλοκές. Αυτοί που κινδυνεύουν περισσότερο είναι οι ηλικιωμένοι άνω των 65, αυτοί που ζουν σε κέντρα φροντίδας ηλικιωμένων και οι ασθενείς με χρόνιες πνευμονικές, καρδιακές, νεφρικές και ηπατικές νόσους. Άλλες ομάδες ασθενών που διατρέχουν αυξημένο κίνδυνο είναι οι ανοσοκατεσταλμένοι ασθενείς, οι διαβητικοί και οι παχύσαρκοι. […]\nΗ Χαμηλή Κατανάλωση Φλαβονοειδών Αυξάνει τον Κίνδυνο Εμφάνισης Νόσου Alzheimer\nΣύμφωνα με τις τελευταίες εκτιμήσεις, ο αριθμός των ενηλίκων άνω των 65 ετών αναμένεται να διπλασιαστεί τα επόμενα 40 χρόνια. Ως αποτέλεσμα, θα παρατηρηθεί αντίστοιχη αύξηση σε όλες τις παθήσεις που σχετίζονται με την ηλικία. Η νόσος Alzheimer, η οποία αποτελεί την κύρια αιτία άνοιας, είναι μία από τις παραπάνω παθήσεις. Αν και η συχνότητα της νόσου έχει αρχίσει ήδη να αυξάνεται τα τελευταία χρόνια, γνωρίζουμε ελάχιστα σχετικά με τα αίτιά της. Ωστόσο, τελευταίες έρευνες δείχνουν ότι η διατροφή μπορεί να επηρεάσει την πιθανότητα εμφάνισης την νόσου. Ορισμένες έρευνες έδειξαν, μάλιστα, ότι η ειδικά η Μεσογειακή δίαιτα σχετίζεται με μειωμένο κίνδυνο έκπτωσης των γνωστικών λειτουργιών, αλλά και νόσου Alzheimer. Η Μεσογειακή δίαιτα έχει υψηλή περιεκτικότητα σε φλαβονοειδή. Τα φυσικά αυτά χημικά βρίσκονται σε αρκετά φρούτα και λαχανικά, καθώς και φυτικά ροφήματα, όπως το τσάι και το κρασί. Μία νέα έρευνα από το Human Nutrition Research Center on Aging στο Tufts University, έδειξε προσφάτως ότι η μακροπρόθεσμη διατροφή με υψηλή περιεκτικότητα σε φλαβονοειδή σχετίζεται με μειωμένο κίνδυνο εμφάνισης νόσου Alzheimer. Τα αποτελέσματα της έρευνας δημοσιεύτηκαν στο American Journal of Clinical Nutrition. 6 Είδη Φλαβονοειδών Η έρευνα εξέτασε την κατανάλωση 6 διαφορετικών φλαβονοειδών σε μία ομάδα 2.801 εθελοντών για ένα διάστημα σχεδόν […]\nΟι Ασθενείς που έχουν Θετικές Εξετάσεις μετά την Ανάρρωση από COVID-19 Δεν Μπορούν να Μεταδώσουν τον Ιό\nΤις τελευταίες εβδομάδες έχουν αρχίσει να δημοσιεύονται αρκετά περιστατικά ασθενών που ανάρρωσαν από τον COVID-19, ωστόσο αργότερα είχαν και πάλι θετικές εξετάσεις για τον ιό, ενδεικτικές νέας λοίμωξης. Τα περιστατικά αυτά έχουν προκαλέσει ανησυχία σε γιατρούς και ερευνητές, οι οποίοι προσπαθούν να κατανοήσουν αν οι παραπάνω ασθενείς μπορούν να μεταδώσουν τον ιό ή αν πράγματι παρουσιάζουν εκ νέου λοίμωξη από αυτόν. Μία νέα έρευνα από το Korea Centers for Disease Control and Prevention δείχνει ότι οι ασθενείς που έχουν αναρρώσει από COVID-19 και έχουν ξανά θετικές εξετάσεις για τον ιό, δεν είναι μολυσματικοί. Η έρευνα διαπίστωσε επίσης ότι οι περισσότεροι ασθενείς που αναρρώνουν έχουν αδρανοποιητικά αντισώματα, το είδος δηλαδή των αντισωμάτων που προσφέρει ανοσία και προστατεύει τους ασθενείς από μία μελλοντική λοίμωξη με τον ίδιο ιό. «Η έρευνα απαντά στο ερώτημα αν οι ασθενείς που έχουν αναρρώσει είναι μολυσματικοί, κάτι που μας έχει απασχολήσει για αρκετό καιρό», είπε η Dr Heidi J. Zapata, μία λοιμωξιολόγος από το Yale Medicine. «Όπως δείχνει, οι ασθενείς που έχουν αναρρώσει, δεν μπορούν να μεταδώσουν πλέον τον ιό». Τα Σωματίδια του Ιού Δεν είναι Μολυσματικά Η έρευνα από την Κορέα εξέτασε συνολικά 285 ασθενείς οι οποίοι είχαν εκ νέου θετικές εξετάσεις για τον COVID-19, παρά […]\nΥγρασία: Ένας Σημαντικός Παράγοντας για τις Εποχικές Λοιμώξεις του Αναπνευστικού\nΗ πρώτη αναφορά στην εποχικότητα ορισμένων αναπνευστικών λοιμώξεων χρονολογείται στο 400 π.Χ., όταν ο Ιπποκράτης αναφέρθηκε στην επιδημία μίας λοίμωξης τους χειμερινούς μήνες. Έκτοτε, έχουν γίνει αρκετές έρευνες και έχουμε μάθει πλέον αρκετά σχετικά με την αύξηση στα περιστατικά των αναπνευστικών λοιμώξεων το χειμώνα. Ακόμα και πριν τον COVID-19, οι αναπνευστικές λοιμώξεις αποτελούσαν μία από τις σημαντικότερες απειλές για την παγκόσμια υγεία. Συγκεκριμένα, σύμφωνα με δεδομένα του Παγκοσμίου Οργανισμού Υγείας (WHO), η εποχική γρίπη προκαλεί σχεδόν 650.000 θανάτους ετησίως. Σήμερα, γνωρίζουμε πλέον 9 ιούς του αναπνευστικού συστήματος οι οποίοι παρουσιάζουν εποχικότητα. Οι 3 από αυτούς (η γρίπη, οι κορονοϊοί και οι αναπνευστικός συγκυτιακός ιός ή RSV) παρουσιάζουν αύξηση των περιστατικών κατά τους χειμερινούς μήνες. Η εποχικότητα των ιών αυτών, κατά πάσα πιθανότητα συνδέεται με τις αλλαγές στο κλίμα. Ωστόσο, η σύνδεση αυτή είναι πιθανώς πιο σύνθετη. Στην πραγματικότητα, τελευταία δεδομένα έχουν δείξει ότι η εποχικότητα των παραπάνω παθήσεων σχετίζεται περισσότερο με τη συμπεριφορά μας στους εσωτερικούς παρά στους εξωτερικούς χώρους. Σήμερα, οι περισσότεροι άνθρωποι περνούν περισσότερο από το 90% του 24ώρου σε κλειστούς χώρους. Αυτό είναι κάτι ιδιαίτερα σημαντικό, καθώς τα κτίρια έχουν αλλάξει αρκετά τον τελευταίο αιώνα με αποτέλεσμα πλέον να έχουν συστήματα κεντρικής θέρμανσης και καλύτερη μόνωση από […]\nΕμβόλιο COVID-19: Θετικά τα Αποτελέσματα από την Πρώτη Κλινική Δοκιμή Φάσης 1\nΑυτή τη στιγμή διεξάγονται παγκοσμίως αρκετές κλινικές δοκιμές που εξετάζουν εμβόλια για τον SARS-CoV-2, τον ιό δηλαδή που ευθύνεται για την παρούσα πανδημία. Η πρώτη κλινική δοκιμή εμβολίου για τον COVID-19 ξεκίνησε στις αρχές Μαρτίου από ερευνητές σε αρκετά διαφορετικά ινστιτούτα της Κίνας, μεταξύ των οποίων το China National Institute for Food and Drug Control στο Πεκίνο, το Beijing Institute of Biotechnology και η CanSino Biologics, μία εταιρία ανάπτυξης εμβολίων από την Κίνα. Η κλινική δοκιμή φάσης 1, η οποία εξετάζει την ασφάλεια του εμβολίου, ολοκληρώθηκε πριν λίγες ημέρες και τα αποτελέσματά της δημοσιεύτηκαν στο επιστημονικό περιοδικό The Lancet. Προς το παρόν, οι επιστήμονες δηλώνουν ικανοποιημένοι με την ασφάλεια του εμβολίου και πιστεύουν ότι θα είναι αποτελεσματικό με βάση τις πρώτες ενδείξεις. Τι Περιέχει το Εμβόλιο; Το εμβόλιο που εξετάστηκε στην παρούσα κλινική δοκιμή λέγεται Ad5-nCoV (adenovirus type 5 vectored COVID-19 vaccine) και περιέχει έναν αδενοϊό, ο οποίος έχει αδρανοποιηθεί έτσι ώστε να μην μπορεί να πολλαπλασιαστεί ή να προκαλέσει λοίμωξη. Στον ιό αυτό έχουν προσκολληθεί τμήματα της πρωτεΐνης spike του SARS-CoV-2. Η πρωτεΐνη spike βρίσκεται τυπικά στην επιφάνεια του SARS-CoV-2 και τον βοηθά να μολύνει υγιή κύτταρα. Χρησιμοποιώντας έναν αδρανοποιημένο ιό που φέρει τη χαρακτηριστική πρωτεΐνη spike του SARS-CoV-2, […]\nΝέα Δεδομένα για την Προέλευση του SARS-CoV-2: Βρέθηκε Ιός της Ίδιας Οικογενείας στις Νυχτερίδες\nΑπό την αρχή της πανδημίας του κορονοϊού, οι φήμες ότι ο ιός SARS-CoV-2 «ξέφυγε» από κάποιο εργαστήριο της Wuhan, εξαπλώνονται συνεχώς. Τη θεωρία αυτή έχουν αναπαράγει αρκετές διασημότητες, μεταξύ των οποίων και ο πρόεδρος των ΗΠΑ, χωρίς ωστόσο να αναφέρεται σε δεδομένα που αποδεικνύουν τον ισχυρισμό αυτό. Παράλληλα, όλο και περισσότερες έρευνες σχετικά με την προέλευση του ιού δείχνουν ότι ο SARS-CoV-2 ήταν αποτέλεσμα της φυσικής εξέλιξης. Η τελευταία έρευνα που επιβεβαιώνει την παραπάνω θεωρία, δημοσιεύτηκε στο επιστημονικό περιοδικό Current Biology. Η ερευνητική ομάδα από το Shandong First Medical University στην Κία, ταυτοποίησε ένα νέο κορονοϊό στις νυχτερίδες, ο οποίος σχετίζεται αρκετά με τον SARS-CoV-2. Οι δύο ιοί είναι μάλιστα τόσο συγγενικοί που καθιστούν σχεδόν αδύνατο το ενδεχόμενο ο SARS-CoV-2 να έχει παρασκευαστεί σε εργαστήριο. Η Πρωτεΐνη Spike Οι περισσότερες θεωρίες σχετικά με την προέλευση του SARS-CoV-2 έχουν επικεντρωθεί στην πρωτεΐνη spike, την οποία χρησιμοποιεί ο ιός για να προσδεθεί στους υποδοχείς του κυττάρου-ξενιστή, επιτρέποντάς του τελικά να εισέλθει στο κύτταρο και να προκαλέσει νόσηση. Στο σημείο που ενώνονται τα δύο μέρη της πρωτεΐνης spike, υπάρχουν 4 επιπλέον αμινοξέα, κάτι που δεν εμφανίζεται στους υπόλοιπους κορονοϊούς. Το χαρακτηριστικό αυτό, γνωστό ως εισαγωγή S1/S2, είναι ιδιαίτερα ασυνήθιστο και, προς το παρόν, […]\nΤι είναι οι Εξετάσεις Αντισωμάτων για τον SARS-CoV-2;\nΑν παρακολουθείτε τις ειδήσεις για τον COVID-19, σίγουρα θα έχετε ακούσει για την «εξέταση αντισωμάτων». Τι είναι όμως αυτή η εξέταση; Πώς διαφέρει από τις υπόλοιπες εξετάσεις για τον COVID-19 και ποια είναι η χρησιμότητά της; Εξετάσεις Αντισωμάτων και Εξετάσεις Αντιγόνων Στις εξετάσεις αντισωμάτων, ο γιατρός λαμβάνει ένα δείγμα αίματος το οποίο και εξετάζει για μικρά μόρια που λέγονται αντισώματα. Τα τελευταία, έχουν μάθει να αποκρίνονται σε συγκεκριμένα παθογόνα, όπως για παράδειγμα οι ιοί. Τα αντισώματα μπορούν να αναγνωρίσουν και να αντιμετωπίσουν συγκεκριμένους ιούς μετά την έκθεση του οργανισμού σε αυτούς. Αυτό σημαίνει ότι όταν ο γιατρός ανιχνεύσει αντισώματα για ένα συγκεκριμένο ιό στο αίμα του ασθενούς, ουσιαστικά επιβεβαιώνει ότι ο ασθενής ήρθε σε επαφή με τον ιό και κατάφερε να αντιμετωπίσει τη λοίμωξη που προκαλεί ο τελευταίος. Αντιθέτως, οι εξετάσεις αντιγόνων, οι οποίες γίνονται με την εξέταση ενός ρινοφαρυγγικού δείγματος, δείχνουν αν ο ασθενής έχει ενεργό ιογενή λοίμωξη. Τα αντιγόνα είναι μοριακές δομές που βρίσκονται στην επιφάνεια των ιών. Η παρουσία τους σε ένα δείγμα ουσιαστικά επιβεβαιώνει ότι ο ιός βρίσκεται εκεί, είναι ενεργός και, κατά συνέπεια ο ασθενής είναι μολυσματικός. Πού Χρησιμεύουν οι Εξετάσεις Αντισωμάτων; Στην πανδημία του COVID-19, αρκετοί υποστηρίζουν ότι η μαζική χορήγηση εξετάσεων αντισωμάτων μπορεί […]\nΔιαταραχές του Ύπνου: Αποτελούν Προγνωστικό Παράγοντα για τη Νόσο Alzheimer;\nΟι σημαντικές διαταραχές του ύπνου συνδέονται με αυξημένο ρυθμό έκπτωσης των γνωστικών λειτουργιών στους ασθενείς με νόσο Alzheimer, σύμφωνα με τα αποτελέσματα μίας νέας έρευνας. Εξετάζοντας δεδομένα από τη βάση δεδομένων NACC για περισσότερους από 400 ασθενείς με επιβεβαιωμένη νόσο Alzheimer, εκ των οποίων όλοι είχαν φυσιολογικές γνωστικές λειτουργίες στην αρχή της έρευνας, οι επιστήμονες παρατήρησαν ότι αυτοί που παρουσίαζαν διαταραχές του ύπνου στην αρχή της έρευνας είχαν σημαντικά αυξημένο ρυθμό έκπτωσης των γνωστικών λειτουργιών σε σχέση με τους υπολοίπους εθελοντές. Οι διαταραχές του ύπνου ήταν συνήθως οι συχνές αφυπνίσεις κατά τη διάρκεια της νύχτας, η πρώιμη αφύπνιση το πρωί ή/και ο αυξημένος ύπνος κατά τη διάρκεια της ημέρας. Ιδιαίτερο ενδιαφέρον είχε το γεγονός ότι ο ρυθμός έκπτωσης των γνωστικών λειτουργιών ήταν ταχύτερος στους ασθενείς που έφεραν το γονίδιο APOE e4. Καθώς οι ασθενείς που εξετάστηκαν δεν είχαν διαφορές στους υπόλοιπους παράγοντες κινδύνου για την έκπτωση των γνωστικών λειτουργιών, οι επιστήμονες συμπέραναν ότι «οι διαταραχές του ύπνου είναι αυτές που ευθύνονται για τις διαφορές στο ρυθμό έκπτωσης». «Με βάση αυτά που γνωρίζουμε, βλέπουμε ότι ο ύπνος παίζει σημαντικότερο ρόλο στις γνωστικές λειτουργίες απ’ όσο πιστεύαμε μέχρι σήμερα», είπε η Adrienne L. Atayde, επικεφαλής της έρευνας από το St. Michael’s Hospital […]\nΓονίδιο της Άνοιας Επηρεάζει τον Κίνδυνο Σοβαρής Νόσησης από COVID-19\nΈνα παθολογικό γονίδιο που συνδέεται με την άνοια, αυξάνει τον κίνδυνο σοβαρής νόσησης από COVID-19, σύμφωνα με τις παρατηρήσεις μίας νέας μεγάλης έρευνας. Οι επιστήμονες από τις ιατρικές σχολές στα Πανεπιστήμια του Exeter και Connecticut, ανέλυσαν δεδομένα από το UK Biobank και διαπίστωσαν ότι οι εθελοντές ευρωπαϊκής καταγωγής που φέρουν 2 αντίγραφα του παθολογικού γονιδίου APOE e4e4 έχουν σημαντικά αυξημένο κίνδυνο σοβαρής νόσησης από COVID-19. Περίπου 1 στους 36 ανθρώπους Ευρωπαϊκής καταγωγής έχει 2 παθολογικά αλληλόμορφα του γονιδίου αυτού και η παρουσία τους αυξάνει 14 φορές τον κίνδυνο εμφάνισης νόσου Alzheimer, καθώς και τον κίνδυνο καρδιαγγειακής νόσου. Όπως διαπίστωσε η ερευνητική ομάδα της παρούσας μελέτης, η παρουσία 2 αντιγράφων του παραπάνω γονιδίου συνδέεται με διπλάσιο κίνδυνο σοβαρής νόσησης από COVID-19, ακόμα και σε ασθενείς που δεν παρουσίασαν καμία από τις παραπάνω 2 παθήσεις. Προηγούμενες έρευνες από την ίδια ομάδα ερευνητών είχαν δείξει ότι οι ασθενείς με άνοια διατρέχουν 3 φορές αυξημένο κίνδυνο να παρουσιάσουν σοβαρή λοίμωξη από COVID-19, ωστόσο δεν ανήκουν στις γνωστές ευπαθείς ομάδες. Τα αυξημένα ποσοστά στην ομάδα αυτή των ασθενών είχαν αποδοθεί εν μέρει στην ευκολία της μετάδοσης του SARS-CoV-2 στα κέντρα φροντίδας ηλικιωμένων. Ωστόσο, η νέα έρευνα, η οποία δημοσιεύτηκε στο επιστημονικό περιοδικό Journal of Gerontology: […]\nΡεμδεσιβίρη: Νέα Έρευνα Επιβεβαιώνει την Αποτελεσματικότητά της για τον COVID-19\nΗ ρεμδεσιβίρη, ένα φάρμακο που εξετάζεται σήμερα στην αντιμετώπιση του COVID-19, είναι πιο αποτελεσματική σε σχέση με την τυπική θεραπεία, σύμφωνα με μία έρευνα που δημοσιεύτηκε στο New England Journal of Medicine. Η έρευνα βασίστηκε σε πρώιμα δεδομένα από το Adaptive COVID-19 Treatment Trial (ACTT). Η τυχαιοποιημένη ελεγχόμενη μελέτη εξέτασε νοσηλευόμενους ασθενείς με COVID-19, οι οποίοι είχαν συμπτώματα από το κατώτερο αναπνευστικό (τα οποία γενικά συνδέονται με μέτρια ή ήπια νόσηση). Όπως διαπίστωσαν, η ρεμδεσιβίρη προσέφερε τα περισσότερα οφέλη στους ασθενείς με σοβαρή νόσηση που είχαν χρειαστεί εξωτερική χορήγηση οξυγόνου. Οι επιδράσεις του φαρμάκου στους υπόλοιπους ασθενείς ήταν λιγότερο εμφανείς. Η έρευνα ξεκίνησε στις 21 Φεβρουαρίου και εξέτασε συνολικά 1063 εθελοντές σε 10 χώρες για ένα διάστημα 58 ημερών. Οι ασθενείς χωρίστηκαν σε δύο ομάδες. Η πρώτη ομάδα ασθενών έλαβε την τυπική θεραπεία και ενδοφλέβια χορήγηση ρεμδεσιβίρης για 10 ημέρες, ενώ η άλλη ομάδα έλαβε την τυπική θεραπεία και placebo. Η έρευνα ήταν διπλά τυφλή, δηλαδή ούτε οι εθελοντές ούτε οι γιατροί γνώριζαν ποιος έπαιρνε ρεμδεσιβίρη και ποιος έπαιρνε placebo. Στις 27 Απριλίου, μία ανεξάρτητη ομάδα επιστημόνων που παρακολουθούσε την έρευνα, εξέτασε τα δεδομένα και τα κοινοποίησε στο NIAID των ΗΠΑ. Ο τελευταίος οργανισμός με τη σειρά του δημοσίευσε ταχέως […]\nΑνοσία στους Κορονοϊούς: Τι Γνωρίζουμε Σήμερα\nΜία νέα μελέτη εξέτασε δεδομένα από 40 έρευνες σχετικά με την ανοσία στους κορονοϊούς και κατέληξε σε μερικά ενδιαφέροντα συμπεράσματα σχετικά με την πανδημία του COVID-19. Η μελέτη έγινε από μία ομάδα ιολόγων στη Μεγάλη Βρετανία και ανέλυσε τα διαθέσιμα δεδομένα σχετικά με την ανοσιακή απόκριση στον SARS-CoV-2 και τους υπόλοιπους κορονοϊούς. Οι επιστήμονες πρότειναν επίσης αρκετούς τρόπους για να χρησιμοποιηθούν τα παραπάνω δεδομένα στον περιορισμό της πανδημίας. Τα αποτελέσματα της μελέτης δημοσιεύτηκαν στο Journal of General Virology (JGV) και περιέχουν σημαντικές πληροφορίες, μεταξύ των οποίων η διάρκεια της ανοσίας μετά από μία λοίμωξη με κορονοϊούς, καθώς η χρησιμότητα της εξέτασης αντισωμάτων. Στη μελέτη τους, οι καθηγητές Paul Kellam και Wendy Barclay από το Imperial College London εξέτασαν όλα τα διαθέσιμα δεδομένα για την ανοσία στους κορονοϊούς, στους οποίους περιλαμβάνονται οι SARS, MERS, αλλά και τα 4 είδη που κυκλοφορούν στον άνθρωπο τους χειμερινούς μήνες. Στο άρθρο τους, οι επιστήμονες υποστηρίζουν ότι ο SARS-CoV-2 είναι πολύ πιθανό να γίνει ο 5ος εποχικός κορονοϊός και να προκαλεί μικρές επιδημίες ετησίως. «Ο SARS-CoV-2 είναι ένας νέος ιός και επομένως πρέπει να μάθουμε γρήγορα αρκετές από τις βασικές του ιδιότητες. Καθώς σήμερα δεν έχουμε δεδομένα για τον SARS-CoV-2, οι εκτιμήσεις μας σχετικά με […]\nΣυμπληρώματα Βιταμίνης D: Καμία Χρησιμότητα στην Πρόληψη ή Θεραπεία του COVID-19\nΜία επιστημονική ομάδα από τη Μεγάλη Βρετανία, την Ευρώπη και τις ΗΠΑ, δημοσίευσε προσφάτως μία μελέτη σχετικά με τα συμπληρώματα βιταμίνης D και τον COVID-19. Σύμφωνα με τους επιστήμονες, αυτή τη στιγμή δεν υπάρχουν δεδομένα που να δείχνουν ότι η βιταμίνη D μπορεί να προσφέρει οφέλη στην πρόληψη ή τη θεραπεία του COVID-19 και επομένως οι ασθενείς θα πρέπει να συνεχίσουν να ακολουθούν τις παρούσες οδηγίες για τη συγκεκριμένη βιταμίνη. Μετά από ανεπιβεβαίωτες αναφορές ότι οι υψηλές δόσεις βιταμίνης D (πάνω από 4000 IU/d) μπορούν να μειώσουν τον κίνδυνο μόλυνσης από COVID-19 ή να βοηθήσουν στην αντιμετώπιση της λοίμωξης, οι επιστήμονες της παρούσας μελέτης (δημοσιεύτηκε στο BMJ) αποφάσισαν να εξετάσουν όλα τα επιστημονικά δεδομένα σχετικά με τη βιταμίνη και τη χρησιμότητά της στην αντιμετώπιση των λοιμώξεων. Η βιταμίνη D είναι μία ορμόνη που παράγεται στο δέρμα μετά την έκθεση στο ηλιακό φως. Παίζει σημαντικό ρόλο στη ρύθμιση των επιπέδων του ασβεστίου και του φωσφόρου στον οργανισμό, ουσίες απαραίτητες για τη διατήρηση της υγείας των οστών, των οδόντων και των μυών. Η καθηγήτρια Sue Lanham-New, επικεφαλής του τμήματος Διατροφικών Επιστημών στο University of Surrey και επικεφαλής της έρευνας, δήλωσε: «Οι επαρκείς ποσότητες της βιταμίνης D είναι απαραίτητες για τη διατήρηση της […]\nΈρευνα για τον COVID-19: Ποια είναι τα 3 Εμβόλια που έχουν Ξεχωρίσει Σήμερα\nΚαθώς οι προσπάθειες για την ανάπτυξη ενός αποτελεσματικού εμβολίου συνεχίζονται με φρενήρεις ρυθμούς, έχουμε ήδη μία πρώτη εικόνα σχετικά με την αποτελεσματικότητα ορισμένων από αυτά. Στις 18 Μαΐου, η εταιρία βιοτεχνολογίας Moderna ανακοίνωσε τα αποτελέσματα από την κλινική δοκιμή του εμβολίου που ανέπτυξε σε ανθρώπους εθελοντές. Το εμβόλιο που ανέπτυξαν οι επιστήμονες μπορεί να προκαλέσει ανοσιακή απόκριση στους ανθρώπους, ενώ διαπιστώθηκε επίσης ότι έχει την ικανότητα να προλαμβάνει τη λοίμωξη των πνευμόνων σε πειραματόζωα που είχαν μολυνθεί με τον SARS-CoV-2. Τα αποτελέσματα της έρευνας, μετά την ανακοίνωσή τους, θεωρήθηκαν ιδιαίτερα θετικά. Ωστόσο, αρκετοί επιστήμονες υποστήριξαν ότι, καθώς ακόμα δεν έχουν ανακοινωθεί όλα τα δεδομένα των κλινικών δοκιμών, θα πρέπει να είμαστε επιφυλακτικοί. Οι πρώτες δοκιμές των εμβολίων από άλλους οργανισμούς έδειξαν ότι, αν και τα εμβόλια αυτά μπορούν να αποτρέψουν τη λοίμωξη των πνευμόνων από τον SARS-CoV-2 στα πειραματόζωα, δεν είναι εξίσου αποτελεσματικά για τα υπόλοιπα όργανα του σώματος. Ένα εμβόλιο από το Πανεπιστήμιο της Οξφόρδης βρίσκεται επίσης στο στάδιο των κλινικών δοκιμών σε ανθρώπους εθελοντές. Το εμβόλιο αυτό, όταν εξετάστηκε σε πειραματόζωα, κατάφερε να προστατεύσει 6 πιθήκους από την πνευμονία, ωστόσο η ποσότητα του ιού στη ρίνα των πειραματοζώων δεν επηρεάστηκε, όπως εξήγησαν οι επιστήμονες στο επιστημονικό περιοδικό bioRxiv. […]\nΝέα Έρευνα: Αρκετά Συχνές οι Διαταραχές του Ύπνου στους Ασθενείς που Μπήκαν σε Καραντίνα\nΟι ασθενείς που μπαίνουν σε καραντίνα λόγω υποπτευόμενης ή επιβεβαιωμένης λοίμωξης με COVID-19 ή πιθανής έκθεσης στον ιό, διατρέχουν αυξημένο κίνδυνο να παρουσιάσουν διαταραχές του ύπνου, οι οποίες συνήθως χρειάζονται αντιμετώπιση από γιατρό. Στην παραπάνω παρατήρηση κατέληξε μία ομάδα ερευνητών από την Κίνα που εξέτασε δεδομένα από 14.505 ερωτηματολόγια για το Φεβρουάριο του 2020. Συνολικά 707 άτομα ασθενείς δήλωσαν ότι είχαν μπει σε καραντίνα και παρέμειναν στο σπίτι τους καθώς είχαν υποπτευόμενη ή επιβεβαιωμένη λοίμωξη, είχαν έρθει σε επαφή με επιβεβαιωμένο κρούσμα ή είχαν ταξιδέψει σε περιοχές με υψηλό αριθμό περιστατικών του COVID-19. Συνολικά, το 76.7% των ασθενών που μπήκαν σε καραντίνα ανέφεραν δυσκολία στην έλευση του ύπνου τουλάχιστον 1 ημέρα την προηγούμενη εβδομάδα, με το 79.5% να παρουσιάζει επίσης πρώιμη αφύπνιση στην ίδια χρονική περίοδο. Οι εθελοντές που μπήκαν προληπτικά σε καραντίνα από μόνοι τους χωρίς τη σχετική οδηγία από γιατρό, παρουσίασαν δυσκολία στην έλευση του ύπνου σε ποσοστό 51% και πρώιμη αφύπνιση σε ποσοστό 56%. Ακόμα και οι ασθενείς που δεν μπήκαν σε καραντίνα, παρουσίασαν διαταραχές στην έλευση του ύπνου σε ποσοστό 42.3% και πρώιμη αφύπνιση σε ποσοστό 49%, όπως ανέφεραν οι ερευνητές στο επιστημονικό περιοδικό Sleep Medicine. «Το στρες και ο φόβος για την πανδημία σίγουρα έχει […]\nΗ Διατροφή για τον Περιορισμό της Χρόνιας Φλεγμονής: Τι Πρέπει να Προσέξετε\nΗ χρόνια φλεγμονή, δηλαδή η συνεχής ενεργοποίηση του ανοσοποιητικού συστήματος, αποτελεί χαρακτηριστικό αρκετών παθήσεων. Γνωρίζουμε σήμερα ότι η διατροφή είναι ένας από τους παράγοντες που μπορεί να επηρεάσουν την παραπάνω κατάσταση. Κατά συνέπεια, η καθημερινή μας δίαιτα αποτελεί σημαντικό κομμάτι στις προσπάθειες αντιμετώπισης της χρόνιας φλεγμονής. Στην πραγματικότητα, δεν υπάρχει μία συγκεκριμένη δίαιτα που μπορεί να αντιμετωπίσει τη χρόνια φλεγμονή, ωστόσο υπάρχουν τρόφιμα που θεωρούνται επιβλαβή και τρόφιμα που προσφέρουν οφέλη στον περιορισμό της κατάστασης αυτής. Αποφύγετε τα Παρακάτω Τρόφιμα Μία κατηγορία τροφίμων που πρέπει να αποφεύγεται είναι τα υπερβολικά επεξεργασμένα τρόφιμα. Τα τελευταία, περιλαμβάνουν οτιδήποτε είναι συσκευασμένο, από έτοιμα γεύματα, μέχρι τα χοτ ντογκ, τα δημητριακά με ζάχαρη, τα επεξεργασμένα κρέατα, τα μπισκότα και τις σάλτσες. Τα παραπάνω τρόφιμα έχουν χαμηλή διατροφική αξία. Επιπλέον, περιέχουν υψηλές ποσότητες αλατιού, πρόσθετα σάκχαρα (τα οποία μπορούν να αυξήσουν τα επίπεδα της γλυκόζης στο αίμα) και κορεσμένα λίπη (που αυξάνουν την «κακή» LDL χοληστερόλη). Όλα τα παραπάνω συστατικά συνδέονται με ενίσχυση της φλεγμονής στον οργανισμό. Τελευταία δεδομένα δείχνουν, μάλιστα, ότι τα τεχνητά γλυκαντικά είναι αυτά που συνδέονται περισσότερο με τη φλεγμονή. Μία έρευνα που δημοσιεύτηκε το Δεκέμβριο του 2019 στο επιστημονικό περιοδικό Nature Medicine έδειξε ότι τα σάκχαρα, τα σιτηρά και το επιπλέον […]\nΕπιπεφυκίτιδα: Ένα Σπάνιο Σύμπτωμα του COVID-19\nΗ οξεία επιπεφυκίτιδα αποτελεί το μοναδικό σύμπτωμα της λοίμωξης COVID-19 σε ορισμένους ασθενείς, σύμφωνα με δεδομένα από την Ιταλία. «Η επιπεφυκίτιδα δεν αποτελεί συχνό σύμπτωμα στους ασθενείς που έχουν θετικές εξετάσεις για τον ιό, ωστόσο όταν εμφανίζεται, προηγείται συνήθως της εμφάνισης άλλων συμπτωμάτων, όπως ο πυρετός, το γενικό αίσθημα κακουχίας και ο βήχας», είπε ο Dr Edoardo Trovato Battagliola, οφθαλμίατρος στο Πανεπιστήμιο της Bologna και συγγραφέας της έρευνας που δημοσιεύτηκε στο επιστημονικό περιοδικό IDCases. «Η ιδιαιτερότητα των 5 ασθενών που εξετάστηκαν από την έρευνά μας ήταν ότι η επιπεφυκίτιδα παρέμεινε το μοναδικό σύμπτωμα και σημείο λοίμωξης σε όλη τη διάρκεια της νόσησης», είπε ο επιστήμονας. Ο Dr Battagliola και ο Dr Sergio Zaccaria Scalinci, ο άλλος συγγραφέας της έρευνας, ανέφεραν τα περιστατικά 4 ανδρών και 1 γυναίκας μέσης ηλικίας με οξεία επιπεφυκίτιδα και συμπτώματα όπως υπεραιμία του επιπεφυκότα, επιφορά και φωτοφοβία, τα οποία παρέμειναν για αρκετές ημέρες χωρίς να δείχνουν σημεία υποχώρησης. Οι γιατροί επιβεβαίωσαν τη διάγνωση της οξείας επιπεφυκίτιδας και συμβούλευσαν τους 5 ασθενείς να συνεχίσουν τη συμπτωματική θεραπεία με σταγόνες μοξιφλοξασίνης για 5 ακόμα ημέρες. Καθώς οι ασθενείς επισκέφθηκαν το νοσοκομείο κατά τη διάρκεια της πανδημίας του SARS-CoV-2, οι γιατροί τούς ρώτησαν αν είχαν επισκεφθεί περιοχές με αρκετά […]\nΡινική Συμφόρηση και Κεφαλαλγία: Τα 9 Συχνότερα Αίτια\nΗ κεφαλαλγία και η ρινική συμφόρηση αποτελούν συνήθως συμπτώματα ήπιων νόσων, όπως το κοινό κρυολόγημα και οι αλλεργίες. Ωστόσο, σε ορισμένες περιπτώσεις μπορεί να αποδίδονται σε σοβαρότερες καταστάσεις οι οποίες πρέπει να αντιμετωπιστούν από γιατρό. Στο παρόν άρθρο θα εξετάσουμε τα συχνότερα αίτια κεφαλαλγίας και ρινικής συμφόρησης, καθώς και τις θεραπευτικές επιλογές για καθένα από αυτά, εξηγώντας παράλληλα πότε πρέπει να αντιμετωπίζονται από γιατρό. Ιγμορίτιδα Η ιγμορίτιδα είναι μία λοίμωξη των ιγμορείων η οποία χαρακτηρίζεται από συσσώρευση βλέννης και οίδημα. Η οξεία ιγμορίτιδα ξεκινά συνήθως ως κρυολόγημα. Το αρχικό κρυολόγημα προκαλεί οίδημα των ιγμορείων, γεγονός που οδηγεί σε συσσώρευση βακτηρίων και βλέννης σε αυτά. Τα 3 ή περισσότερα περιστατικά ιγμορίτιδας μέσα σε 1 έτος, χαραρκτηρίζονται ως χρόνια ιγμορίτιδα. Τα συμπτώματα της ιγμορίτιδας περιλαμβάνουν: Αίσθημα πίεσης γύρω από τους οφθαλμούς, το μέτωπο και τη ρίνα Ρινική συμφόρηση Βήχα Αποχρωματισμένη και πηχτή βλέννη Δύσοσμες εκκρίσεις από τη ρίνα Αίσθημα πλήρωσης στα ώτα Κεφαλαλγία, ιδιαίτερα στο πρόσθιο μέρος της κεφαλής Αίσθημα κόπωσης Πυρετό, αν και το σύμπτωμα αυτό δεν είναι πολύ συχό Θεραπεία Οι περισσότερες ιγμορίτιδες είναι ιογενείς και μπορούν να αντιμετωπιστούν με φάρμακα που χορηγούνται χωρίς ιατρική συνταγή. Ωστόσο, αν η ιγμορίτιδα δεν υποχωρήσει ή επιδεινωθεί μετά από 7-10 ημέρες, πιθανώς αποδίδεται […]\nΗ Άσκηση Βοηθά στη Διατήρηση της Μνήμης Βελτιώνοντας την Αιματική Ροή στον Εγκέφαλο\nΤα τελευταία χρόνια αρκετές έρευνες έχουν συνδέσει τη φυσική άσκηση με την υγεία του εγκεφάλου, με ορισμένες μελέτες να δείχνουν, μάλιστα, ότι η άσκηση μπορεί να προσφέρει οφέλη στις γνωστικές λειτουργίες. Ποιοι είναι όμως οι μηχανισμοί που μπορούν να εξηγήσουν την παραπάνω σύνδεση; Μία νέα έρευνα από επιστήμονες στο UT Southwestern παρακολούθησε τις αλλαγές που συμβαίνουν στον εγκέφαλο εξετάζοντας εθελοντές που έκαναν αεροβική άσκηση. Όπως διαπίστωσαν, η άσκηση ενισχύει την αιματική ροή σε δύο σημαντικές περιοχές του εγκεφάλου που σχετίζονται με τη μνήμη. Οι επιστήμονες παρατήρησαν ακόμη ότι η βελτίωση της αιματικής ροής στις περιοχές αυτές μπορεί να βελτιώσει τις γνωστικές λειτουργίες στους ηλικιωμένους με διαταραχές της μνήμης, κάτι που, όπως πιστεύουν, προσφέρει σημαντικές πληροφορίες για την κατεύθυνση των μελλοντικών ερευνών. «Κάποια μέρα θα μπορέσουμε πιθανώς να αναπτύξουμε ένα φάρμακο ή μία επέμβαση που θα βελτιώνει την αιματική ροή σε αυτές τις περιοχές του εγκεφάλου, χωρίς να προκαλεί ανεπιθύμητες ενέργειες», είπε ο Binu Thomas, PhD, ένας επιστήμονας που έλαβε μέρος στην παραπάνω έρευνα. «Ωστόσο, βρισκόμαστε ακόμα στην αρχή της εξερεύνησης προσεγγίσεων και θεραπειών για την πρόληψη των συμπτωμάτων της νόσου Alzheimer. Υπάρχουν ακόμα αρκετά που δεν γνωρίζουμε για τον εγκέφαλο και τη διαδικασία της γήρανσης». Αιματική Ροή και Μνήμη Η […]\nΑντιεμβολιαστικό Κίνημα: Γιατί Καθιστά Δυσκολότερη την Οριστική Αντιμετώπιση του COVID-19;\nΚαθώς η επιστημονική κοινότητα προσπαθεί να αναπτύξει ένα εμβόλιο για τον COVID-19, δεν είναι λίγοι αυτοί που έχουν ήδη δηλώσει ότι δεν θα κάνουν το εμβόλιο. Το κίνημα των αντιεμβολιαστών έχει ήδη αναδείξει ανυπόστατα επιχειρήματα, όπως για παράδειγμα ότι το εμβόλιο του κορονοϊού θα χρησιμοποιηθεί για την εμφύτευση τσιπ, ή ότι μία γυναίκα που έκανε το εμβόλιο σε μία κλινική δοκιμή στη Μεγάλη Βρετανία, τελικά κατέληξε. Στις ΗΠΑ, καθώς και άλλες χώρες όπου τα αντιεμβολιαστικά κινήματα είναι πιο διαδεδομένα, έχουν γίνει ήδη διαδηλώσεις κατά του εμβολίου, ενώ την προηγούμενη εβδομάδα, ένα βίντεο στο Youtube με θεωρίες συνωμοσίας για την πανδημία, το οποίο υποστήριζε ότι «τα εμβόλια θα σκοτώσουν εκατομμύρια ανθρώπους», έφτασε τις 8 εκατομμύρια προβολές. Σήμερα, δεν γνωρίζουμε ακόμα ποιο ποσοστό του πληθυσμού θα αρνηθεί να κάνει το εμβόλιο για τον COVID-19, όταν αυτό κυκλοφορήσει, ωστόσο προς το παρόν γνωρίζουμε ότι η συντριπτική πλειοψηφία τίθεται υπέρ των εμβολίων. Ορισμένοι ερευνητές που μελετούν τα κινήματα των αντιεμβολιαστών υποστήριξαν προσφάτως ότι οι ομάδες αυτές μπορεί να καταστήσουν δυσκολότερη την επίτευξη ανοσίας της αγέλης για το νέο κορονοϊό. Σύμφωνα με τον Neil Johnson, ένα γιατρό στο George Washington University της Ουάσινγκτον, ο οποίος ασχολείται με το αντιεμβολιαστικό κίνημα, τους τελευταίους μήνες οι αντιεμβολιαστές […]\nΚοιλιοκάκη και Φλεγμονώδεις Νόσοι του Εντέρου: Υπάρχει Σύνδεση;\nΜία νέα έρευνα διαπίστωσε ότι οι ασθενείς που πάσχουν από κοιλιοκάκη έχουν 9 φορές αυξημένο κίνδυνο να παρουσιάσουν φλεγμονώδεις νόσους τους εντέρου. Η κοιλιοκάκη είναι ένα αυτοάνοσο νόσημα, τα συμπτώματα του οποίου εμφανίζονται μετά την κατανάλωση γλουτένης. Η έρευνα διεξήχθη από επιστήμονες στο Farncombe Family Digestive Health Research Institute και το Society for the Study of Celiac Disease. «Η συστηματική μελέτη μας επιβεβαίωσε ότι υπάρχει ισχυρή σύνδεση ανάμεσα στις φλεγμονώδεις νόσους του εντέρου και την κοιλιοκάκη», είπε η κύρια συγγραφέας της έρευνας Dr Elena Verdu, PhD, καθηγήτρια γαστρεντερολογίας στο McMaster University. «Αυτό είναι ιδιαίτερα σημαντικό, καθώς η αποτυχία διάγνωσης μίας εκ των δύο παραπάνω παθήσεων, μπορεί να περιορίσει σε μεγάλο βαθμό την απόκριση του ασθενούς στις διαθέσιμες θεραπείες». Οι φλεγμονώδεις παθήσεις του εντέρου, συχνότερες από τις οποίες είναι η ελκώδης κολίτιδα και η νόσος του Corhn, επηρεάζουν περίπου το 1-2% του πληθυσμού. Είναι χρόνιες παθήσεις και εμφανίζονται συνήθως στη νεαρή ενήλικη ζωή. Τα αίτια τόσο των φλεγμονωδών παθήσεων του εντέρου όσο και της κοιλιοκάκης είναι άγνωστα σήμερα. «Αρκετοί γιατροί πίστευαν ότι οι δύο παθήσεις πιθανώς συνδέονται μεταξύ τους, ωστόσο μέχρι σήμερα η σύνδεση αυτή δεν είχε αποδειχθεί», είπε η Dr Maria Ines Pinto-Sanchez, μία εκ των συγγραφέων της έρευνας. Οι […]\nΠόσο Χρήσιμος είναι ο Δείκτης R σε Μία Επιδημία;\nΠριν λίγους μήνες, οι περισσότεροι άνθρωποι δεν είχαν ακούσει ποτέ το δείκτη R. Σήμερα, ως αποτέλεσμα της πανδημίας του COVID-19, όλοι γνωρίζουμε τι σημαίνει ο αριθμός αυτός. Ο δείκτης R αποτελεί ένα μέτρο εκτίμησης για την εξάπλωση ενός παθογόνου. Ουσιαστικά δείχνει πόσα άτομα μπορεί να μολύνει ένας φορέας. Για νόσους με υψηλή μεταδοτικότητα, όπως η ιλαρά, το R μπορεί να είναι πάνω από 18. Για τον COVID-19, σύμφωνα με τις παρούσες εκτιμήσεις, το R είναι λίγο πάνω από 3. Το R0 αποτελεί την αρχική τιμή του R στην αρχή μίας επιδημίας όταν κανένας δεν έχει ανοσία για τη νόσο. Καθώς η επιδημία εξελίσσεται, το R γίνεται πλέον Re (από το effective reproduction number) και μεταβάλλεται καθώς μολύνονται όλο και περισσότερα άτομα, ενώ παράλληλα γίνονται παρεμβάσεις για την πρόληψη της εξάπλωσης του παθογόνου. Το R χρησιμοποιείται από τις κυβερνήσεις των περισσοτέρων χωρών για τη λήψη αποφάσεων σχετικά με τα μέτρα προστασίας. Ο λόγος είναι ότι το R μπορεί να μας δώσει μία γρήγορη εκτίμηση αναφορικά με τον έλεγχο που έχουμε πάνω στην εξάπλωση μίας επιδημίας. Αν το R είναι πάνω από 1, η επιδημία διογκώνεται, ενώ αν είναι κάτω από 1, βρίσκεται σε καθοδική πορεία και οδεύει προς το τέλος της. […]\nΘετικά τα Πρώτα Δείγματα από το Αντίσωμα S309 στην Αντιμετώπιση του SARS-CoV-2\nΈνα αντίσωμα που ανακαλύφθηκε για πρώτη φορά σε δείγμα αίματος ενός ασθενούς που ανάρρωσε από τον SARS το 2003, μπορεί να αναστείλει τον πολλαπλασιασμό όλων των κορονοϊών της ίδιας οικογενείας, στην οποία ανήκει και ο SARS-CoV-2. Το αντίσωμα αυτό λέγεται S309 και εξετάζεται πλέον ως προς την αποτελεσματικότητά του για την αντιμετώπιση του COVID-19. Οι επιστήμονες της εταιρίας ViR Biotechnology έχουν ήδη εξετάσει το αντίσωμα στο εργαστήριο και δημοσίευσαν τις παρατηρήσεις τους στο επιστημονικό περιοδικό Nature στις 18 Μαΐου. Οι συγγραφείς της παραπάνω έρευνας ήταν οι David Veesler, αναπληρωτής καθηγητής βιοχημείας στο University Washington School of Medicine και Davide Corti από το Human Biomed SA, μία θυγατρική της Vir. Οι επικεφαλής της έρευνας ήταν οι Dora Pinto και Martina Beltramello της Humabs και οι Young-Jun Park και Lexi Walls από το Veesler lab. Οι παραπάνω επιστήμονες μελετούν εδώ και αρκετά χρόνια αρκετούς κορονοϊούς και συγκεκριμένα τη δομή, τη λειτουργία και τον τρόπο που αυτοί προκαλούν λοιμώξεις. «Θα πρέπει να δείξουμε ότι το αντίσωμα αυτό έχει προστατευτική δράση και στους ζωντανούς οργανισμούς, κάτι που ακόμα δεν έχει επιβεβαιωθεί», είπε ο Veesler. «Αυτή τη στιγμή δεν υπάρχουν εγκεκριμένα εργαλεία ή φάρμακα με αποδεδειγμένη αποτελεσματικότητα ενάντια στον κορονοϊό που προκαλεί τον COVID-19», πρόσθεσε. […]\nΝέα Δεδομένα για τα Συμπτώματα του COVID-19 στα Παιδιά: Τι Πρέπει να Γνωρίζουν οι Γονείς\nΑν και τα περισσότερα παιδιά παρουσιάζουν ήπια ή καθόλου συμπτώματα από τον COVID-19, τις τελευταίες ημέρες έρχονται στο φως αναφορές που δείχνουν ότι ένα μικρό ποσοστό μπορεί να εμφανίσει μία σοβαρή και δυνητικά απειλητική για τη ζωή επιπλοκή. Ο λόγος για την MIS-C (Multisystem Inflammatory Syndrome in Children), η οποία μπορεί να προκαλέσει σημαντικές βλάβες στην καρδιά, καθώς και άλλα όργανα. Πρώιμα δεδομένα έχουν συγκρίνει την MIS-C με τη νόσο Kawasaki, μία φλεγμονώδη νόσο που προκαλεί καρδιακά προβλήματα. Ωστόσο, αν και αρκετά περιστατικά της MIS-C μοιάζουν με τη νόσο Kawasaki, αυτό δεν ισχύει για όλα. Οι ειδικοί πιστεύουν σήμερα ότι η MIS-C αποτελεί αντίδραση του οργανισμού σε παρούσα ή προηγούμενη λοίμωξη COVID-19, ωστόσο υπάρχουν ακόμα αρκετά που δεν γνωρίζουμε, όπως για παράδειγμα γιατί ορισμένα παιδιά με τη νόσο έχουν αρνητικές εξετάσεις για τον COVID-19. Ποια είναι τα Συμπτώματα της Νέας Φλεγμονώδους Νόσου Γνωστής ως MIS-C; Τα συμπτώματα της MIS-C δεν ταυτίζονται σε όλους τους ασθενείς. Τα συχνότερα από αυτά περιλαμβάνουν: Πυρετό με παρατεταμένη διάρκεια (πάνω από 2 ημέρες) Εξάνθημα Επιπεφυκίτιδα Κοιλιακό άλγος Έμετο ή/και διάρροια Διογκωμένους τραχηλικούς λεμφαδένες Ερυθρά και ξηρά χείλη Γλώσσα με πιο ερυθρό χρώμο απ’ ότι συνήθως που «μοιάζει με φράουλα» Οιδήματα στα χέρια και τα πόδια […]\nΤ Λεμφοκύτταρα: Πώς Επηρεάζουν την Ανοσιακή Απόκριση για τον COVID-19;\nΤα Τ λεμφοκύτταρα είναι μία ομάδα ανοσιακών κυττάρων που μας βοηθούν να αντιμετωπίσουμε αρκετούς ιούς, ωστόσο ο ρόλος τους στην αντιμετώπιση του SARS-CoV-2, δηλαδή του ιού που ευθύνεται για τον COVID-19, δεν έχει ακόμα αποσαφηνιστεί πλήρως. Σήμερα, δύο νέες έρευνες που εξέτασαν ασθενείς που έχουν νοσήσει από τον ιό, έδειξαν ότι οι τελευταίοι έχουν Τ κύτταρα που στοχεύουν τον ιό και τους βοηθούν να αναρρώσουν από αυτόν. Οι δύο έρευνες διαπίστωσαν επίσης ότι ορισμένοι εθελοντές που δεν έχουν ιστορικό μόλυνσης από τον SARS-CoV-2, φέρουν επίσης τις παραπάνω κυτταρικές άμυνες, πιθανώς ως αποτέλεσμα της λοίμωξης με άλλους κορονοϊούς στο παρελθόν. «Τα δεδομένα αυτά είναι ιδιαίτερα ενθαρρυντικά», είπε η ιολόγος Angela Rasmussen από το Columbia University. Οι δύο παραπάνω έρευνες δεν κατάφεραν να δείξουν αν οι ασθενείς που ανάρρωσαν από COVID-19 έχουν ανοσία σε μία μελλοντική επανέκθεση, ωστόσο και οι δύο διαπίστωσαν την παρουσία ισχυρής ανοσιακής απόκρισης με Τ λεμφοκύτταρα, «γεγονός που συνδέεται συνήθως με ανάπτυξη μακροπρόθεσμης ανοσίας», είπε η Rasmussen. Τα δεδομένα από τις δύο έρευνες βοηθούν επίσης σημαντικά την προσπάθεια ανάπτυξης ενός αποτελεσματικού εμβολίου. Τα σχεδόν 100 εμβόλια για τον COVID-19 που εξετάζονται σήμερα ασχολούνται κυρίως με ένα άλλο κομμάτι της ανοσιακής απόκρισης: την παραγωγή αντισωμάτων. Οι πρωτεΐνες αυτές παράγονται […]\nCOVID-19 και Βιταμίνη D: Υπάρχει Σύνδεση;\nΤις τελευταίες ημέρες έχει συζητηθεί αρκετά αν υπάρχει κάποια σύνδεση ανάμεσα στη βιταμίνη D και τον COVID-19. Δεδομένα από έρευνες παρατήρησης σε διάφορες χώρες παρατήρησαν αντίστροφη σύνδεση ανάμεσα στα επίπεδα της βιταμίνης και τη σοβαρότητα της νόσησης, αλλά και τη θνησιμότητα του COVID-19, γεγονός που έκανε αρκετούς να αναρωτηθούν αν η βιταμίνη D μπορεί να επηρεάσει την ανοσιακή απόκριση του οργανισμού στη λοίμωξη. Άλλες έρευνες, ωστόσο, αμφισβήτησαν τόσο την παραπάνω σύνδεση όσο και τη θεωρία ότι τα επίπεδα της βιταμίνης D μπορεί να σχετίζονται με διαφορετικές επιδράσεις για τον COVID-19 στις διάφορες φυλές. Αν και δεν είναι λίγοι αυτοί που πιστεύουν ότι πρέπει να κάνουμε εξετάσεις για τα επίπεδα της βιταμίνης D στην περίοδο της πανδημίας, ιδιαίτερα αν εργαζόμαστε στον τομέα της υγείας, οι περισσότεροι γιατροί υποστηρίζουν ότι δεν υπάρχει λόγος ανησυχίας και πρέπει να παίρνουμε συμπληρώματα της βιταμίνης μόνο εφόσον διαπιστωθεί ότι τα επίπεδά της είναι χαμηλά. Καθώς περάσαμε αρκετό χρόνο στο σπίτι κατά τη διάρκεια των μέτρων, η έκθεσή μας στον ήλιο ήταν μειωμένη, γεγονός που πιθανώς έχει επηρεάσει τα επίπεδα της βιταμίνης D. Ο Clifford Rosen, MD, επικεφαλής έρευνας στο Research Institute του Maine Medical Center ασχολείται με τη βιταμίνη D για περισσότερο από 25 χρόνια. «Προς […]\nΤο Κάπνισμα και η ΧΑΠ Αυξάνουν τον Κίνδυνο Σοβαρής Νόσησης από COVID-19\nΜία νέα μελέτη που εξέτασε τη σύνδεση ανάμεσα στο κάπνισμα, τον COVID-19 και τη χρόνια αποφρακτική πνευμονοπάθεια διαπίστωσε ότι οι καπνιστές διατρέχουν αυξημένο κίνδυνο θανάτου μετά από μία λοίμωξη με COVID-19 σε σχέση με τους μη καπνιστές. Η μελέτη δημοσιεύτηκε στο επιστημονικό περιοδικό PLOS ONE και είναι η πρώτη που εξετάζει τον κίνδυνο που διατρέχουν οι ασθενείς με ιστορικό ΧΑΠ από τον COVID-19. Η χρόνια αποφρακτική πνευμονοπάθεια (ΧΑΠ) είναι μία «κοινή, χρόνια δυσλειτουργία των πνευμόνων που σχετίζεται με στένωση των αεραγωγών», όπως έγραψαν οι ερευνητές. Η νόσος είναι αρκετά σύνθετη και προκαλείται κυρίως από την «έκθεση στα τοξικά αέρια και τα σωματίδια του καπνίσματος», εξήγησαν. Το 2016, παρατηρήθηκαν συνολικά 251 εκατομμύρια περιστατικά ΧΑΠ παγκοσμίως, και ο αριθμός αυτός αναμένεται να αυξηθεί, εξ’ αιτίας αρκετών παραγόντων, με σημαντικότερο το κάπνισμα. «Οι ιογενείς λοιμώξεις αποτελούν έναν από τους κύριους προκλητικούς παράγοντες για τη ΧΑΠ», είπαν οι επιστήμονες της μελέτης. Οι τελευταίοι θέλησαν να εξετάσουν πως συνδέεται το ιστορικό ΧΑΠ (ή το ιστορικό καπνίσματος) με τη σοβαρότητα της λοίμωξης από COVID-19. Για το σκοπό αυτό, οι επιστήμονες εξέτασαν όλες τις προηγούμενες έρευνες που είχαν δεδομένα από ασθενείς με ΧΑΠ και COVID-19. Από τις 123 έρευνες, για την τελική τους ανάλυση χρησιμοποίησαν τελικά τις […]\nΠόσο Εύκολα Μεταδίδεται ο COVID-19 από τα Παιδιά; Τι Δείχνουν τα Δεδομένα για τα Σχολεία\nΟ ρόλος που παίζουν τα παιδιά στην εξάπλωση του κορονοϊού αποτελεί έναν από τους σημαντικότερους αστάθμιστους παράγοντες από την αρχή της πανδημίας. Σήμερα, καθώς αρκετές χώρες ανοίγουν και πάλι τα σχολεία, οι επιστήμονες προσπαθούν να δώσουν απαντήσεις στα ερωτήματα σχετικά με το ποσοστό μετάδοσης της νόσου από τον πληθυσμό αυτό. Τα παιδιά αντιπροσωπεύουν ένα μικρό μόλις ποσοστό των επιβεβαιωμένων κρουσμάτων του COVID-19. Συγκεκριμένα, μόλις το 2% των περιστατικών στην Κίνα, την Ιταλία και τις ΗΠΑ έχουν ηλικία κάτω των 18 ετών. Οι ερευνητές δεν γνωρίζουν, ωστόσο, αν τα παιδιά έχουν μειωμένο κίνδυνο μόλυνσης σε σχέση με τους ενήλικες ή αν δεν μπορούν να μεταδώσουν τον ιό εξίσου εύκολα. Ένα κομμάτι της επιστημονικής κοινότητας υποστηρίζει ότι υπάρχουν δεδομένα που δείχνουν ότι τα παιδιά διατρέχουν μειωμένο κίνδυνο. Όπως δήλωσε ο Alasdair Munro, ένας παιδίατρος-λοιμωξιολόγος από το University Hospital Southampton, οι έρευνες σχετικά με τη μετάδοση του ιού έδειξαν ότι τα περισσότερα περιστατικά μετάδοσης του ιού δεν αποδίδονται στα παιδιά και επομένως τα σχολεία μπορούν να ξανανοίξουν. Στη Γερμανία και τη Δανία, τα παιδιά έχουν ήδη επιστρέψει στο σχολείο, ενώ το ίδιο συμβαίνει και σε ορισμένες περιοχές της Αυστραλίας και της Γαλλίας. Ωστόσο, άλλοι επιστήμονες διαφωνούν και υποστηρίζουν ότι δεν πρέπει να βιαστούμε […]